Datasets:

indiejoseph

/

wikipedia-zh-yue-filtered

like 1

電

呢度講電氣嘅電，如果想睇天氣嘅電，睇閃電 電，又叫電氣，係物質性質，講物質帶電荷又或有電荷郁。夾埋磁，即係電磁，係物質基本相互作用之一。閃電，電場，同電流都係同電有關，同好出名嘅物理現象。電子同電力都佢喺工業上嘅應用。 電荷 電荷嘅概念係成個電磁學嘅根基，喺日常生活當中都可以觀察得到：電荷係由大約公元前 5 世紀嘅古希臘數學家泰勒斯發現嘅，據講當時泰勒斯攞住動物嘅毛皮用力捽落去一嚿琥珀嗰度，然後就發現嚿琥珀變到能夠吸引羽毛同頭髮等輕嘅物體－呢個就係所謂嘅摩擦起電效應，而現代人日常生活當中有機會接觸到、可以攞嚟做摩擦起電嘅物料就包括咗硫、木同發泡膠等。喺一嚿物體上靜止唔郁嘅電荷就係所謂嘅靜電。 由對靜電嘅觀察嗰度可以得知以下嘅事實： 將一大柞物體捽到起靜電之後，就會發現嗰啲物體當中有啲會互相吸引，有啲會互相排斥，而且仲會有得將呢柞物體分做兩大組－同一組入面嘅物體都會互相排斥，而且冚唪唥都會同第組嗰啲物體起吸引；可以作出嘅一個推斷係，電荷有得分兩種－就噉叫佢哋做「正電荷」同「負電荷」先，同性電荷會互相排斥，而異性會互相吸引，一件總體上唔帶電荷嘅物體就係所謂嘅中性； 除此之外，當兩嚿帶好勁靜電荷、而且唔同性嘅物體掂埋一齊或者擺得好近嗰陣，佢哋之間可以產生一股突然嘅光同熱，喺呢個過程完咗之後，兩嚿物體就唔再帶電或者帶嘅電會變弱咗－由呢個觀察可以作出嘅一個推斷係，只要兩嚿物體相隔唔係太遠，電荷就有可能喺嗰兩嚿物體之間郁動，而正負電荷會互相抵消。 電嘅概念 有咗電荷嘅概念，就可以思考進一步嘅電相關概念： 電場 電場係由電荷產生嘅力場：當有一粒帶電粒子喺一個空間入面存在嗰陣，根據庫侖定律，佢會對佢周圍嘅帶電粒子施力；力場定義上可以想像成一件數學物體，描述緊一股非接觸力對空間裏面唔同位置嘅粒子有乜影響。而「一粒帶電粒子 所產生嘅電場」喺物理學上定義係「每單位電荷喺呢個電場入面會因為 而受到嘅力」，即係話喺位置 嘅電場會係： ；代 落去嘅話就會變成 。 而電通量就係指一個表面當中嘅電場量。 電場仲可以按「會唔會因時間而改變」分做兩種： 靜電場係指唔會隨時間改變嘅電場；喺現實世界當中，靜電場查實並唔存在，不過喺好多情況下，一嚿帶電嘅物體會俾人固定咗郁唔到，所以喺分析呢嚿物體嘅行為嗰陣，可以將嚿物體想像成定死咗唔會郁，並且將呢嚿物體施嗰個電場想像成一個靜電場。 電動力場係指會隨時間改變嘅電場，通常係因為帶電粒子喺度郁動；對電動力場嘅分析會用到安培定律等進一步嘅電磁相關概念同定律。 電壓 當有兩嚿帶電嘅物體喺一個空間入面存在嗰陣，佢哋會喺對方身上施靜電力。噉嘅話，如果要對抗一股電場－即係分開異性嘅帶電粒子或者拉近同性嘅帶電粒子－就要施一啲外力落去個系統嗰度，即係要做作功嚟去俾能量佢哋。兩個點 同 之間嘅電勢差喺定義上係指「將一個單位嘅電荷由 移去 嗰度，同時粒電荷唔加速，所釋放或者吸收嘅能量」，即係話齋睇數值嘅話： ； 跟住呢條式，「將一粒帶電粒子 由 移去 嗰度，而 唔加速，所釋放或者吸收嘅能量」係： 。 喺 呢條式當中， 係「喺 嗰點嘅靜電力」，而 係一個差唔多係等如 0 嘅無窮小量，代表咗兩點之間嘅距離嘅一極細橛。基於 ，噉「將一個單位嘅電荷由個電場入面嘅一個點移去第個點嗰度，而粒電荷唔加速，所釋放或者吸收嘅能量」就係 －就係「電勢差」嘅定義；呢條式用積分形式寫出嚟嘅話係 ；跟手代埋 落去就變做 。 呢條式用日常語言講如下：兩個相距 咁遠嘅點之間嘅電勢差等如佢哋之間嘅電場沿住佢哋之間嗰段距離喺數值上嘅累積－呢種累積可以用積分嘅方法嚟計到出嚟；根據牛頓力學，如果要一粒粒子喺一個影響住佢嘅力場入面郁，粒粒子就要釋放能量或者吸收能量。同一道理，如果要一粒帶電粒子喺一個電場入面由一個點移去另一個點，佢就要釋放或者吸收能量。某一點嘅電勢正正係反映咗一個單位嘅電荷要擺喺嗰個位置唔郁所需嘅能量，而兩個點之間嘅電勢差就反映咗「將一個單位嘅電荷由個電場入面嘅一個點移去另一個點嗰度，而粒電荷唔加速，所釋放或者吸收嘅能量」－呢個數字喺定義上就係嗰兩個點之間嘅電壓。 電流 如果一個空間裏面有股電場嘅話，個空間入面嘅帶電粒子就會感受到靜電力，而根據牛頓第二定律，當有股力作用喺一嚿有質量嘅物體身上，後者就會有個加速度－即係本來唔郁嘅嘢會郁。所以受到靜電力嘅帶電粒子，假設佢哋冇受乜第啲外力嘅話，一受到電場影響就會自然流動，並且由高電勢嘅地方流去低電勢嘅。電流指嘅就係電荷嘅流動，「某個空間嘅電流」喺定義上係「喺嗰個空間入面、每單位時間流過嘅電荷量」，當中電荷量以庫侖做單位嚟計，而方向會寫做正電荷會流動嘅方向。呢個概念用方程式表達就係： ，當中 係時間，而 係喺嗰段時間流經個空間嘅電荷量。 電流嘅單位喺國際單位制嗰度係安培。 電阻 實驗結果顯示，假設第啲因素冚唪唥唔變，兩個點之間嘅電流同兩點之間嗰個電壓成正比。呢點好符合直覺，但就算兩個點之間嘅電壓唔變，佢哋之間嘅電流都仲有可能會變－例如係如果將兩個點連埋一齊嘅電線用嘅物料唔同咗，電流經已會唔同咗。於是就電磁學就有咗電阻呢個概念，喺定義上，電阻係： ；執吓會變做 ；呢條就係所謂嘅歐姆定律。 電阻顧名思義，可以想像成一個空間對電流有幾強嘅阻力，係國際單位制嗰度嘅單位係歐姆，電阻嘅數值愈大，就表示要施一個愈強嘅電壓落去先至產生到一股特定嘅電流。要估計一嚿物體嘅電阻，就要喺嚿物體兩端施加一個已知數值嘅電壓，再量度吓跟住個電壓所產生嘅電流有幾勁。一嚿物體嘅電阻由好多因素決定，包括係嚿物體嘅物料同埋長度呀噉，好似係金屬就出咗名電阻低，導電性能良好。 電阻嘅概念可以廣義化成電阻抗。一個空間嘅電阻抗都係反映緊嗰個空間對電流造成幾大阻礙，不過電阻抗仲會有個相位：電阻淨係得一個數值，反映個空間對電流造成幾大阻礙，而呢個數值係不變嘅；不過喺好多現實應用當中，一個空間對電流造成嘅阻礙會週期性噉變化，而一個電阻抗會有兩個數值－第一個數值反映個空間對電流造成嘅阻礙，而第二個數值係相位，反映個空間現時「處於週期嘅邊一個點」，即係話電阻可以想像成唔會週期性變化嘅電阻抗。 攷 拎

雨

雨係降水嘅一隻方式。其他有雪、雹、露。雨係雲度跌落來地嘅水。唔係所有雨都可落到地，因為乾空氣會將水變返做水汽，呢個現象響沙漠好常見。 分類 雨響水循環有好大作用。海水蒸發做濕氣，聚埋變成泡泡，跟住可以變成雨響天空落返地，變成河流入海，又或者畀太陽帶返入空氣，唔停翻轉又翻轉。 雨可以有雙分法，一係雨量，一係成因。 雨量係咁分： 微雨(very light rain) — 雨量每個鐘細過1毫米 細雨(light rain) — 每個鐘1至2毫米 中雨(moderate rain) — 每個鐘2至5毫米 大雨(heavy rain) — 每個鐘5至10毫米 豪雨(very heavy rain) — 每個鐘10至20毫米 傾盤大雨(extreme rain) — 每個鐘多過20毫米 而靠成因就分四種： 地型雨(Orthographic Rain) 對流雨(Convective Rain) 鋒面雨(Frontal Rain)，同 打風雨(Cyclonic Rain)

雲

雲係浮響大氣度睇得見嘅水點同冰晶。地球上水汽會變成水點，大概係 0.01 毫米嘅冰晶。數以萬萬計水點或者冰晶，聚埋一齊到睇得到，就係雲。密雲可以反射百分之七十到九十五嘅可見光。所以會見係白色而上面睇落去就一定白色。不過，如太陽光射唔夠落地面，咁雲可以反映嘅光就少咗，變灰甚至黑晒。因為雲係反映其他光，如果光唔係白色，雲就會有其他色，例如日出日落咁。不過，光譜係淨係有近紅外綫呢邊，就會畀水點吸收，變到好暗。 雲嘅分類、形成原因同埋過程 雲係地球上龐大嘅水循環嘅有形嘅結果。太陽照喺地球嘅表面，水蒸發形成水蒸氣，一旦水氣飽和，水分子就會聚集喺空氣中嘅微塵周圍，由此產生嘅水滴或者冰晶將陽光散射到各個方向，咁樣就產生咗雲嘅外觀。因為雲反射同散射所有波段嘅電磁波，所以雲嘅顏色呈灰色，雲層比較薄嗰時呈白色，但係當佢哋變得太厚或者濃密而令到陽光唔能夠通過嘅話，佢哋望上去可以係灰色或者黑色。 1803年，Luke Howard 就曾經試吓將雲分3大類，用拉丁文命名：「cirrus」，指最上層嘅雲，有纖維嘅特性；「cumulus」指出芽嘅雲，最貼近地球；「stratus」指地平線上嘅雲層。 再將三大類引申到十個雲形： 捲雲 捲層雲 捲積雲 高積雲 高層雲 雨層雲 層雲 層積雲 積雲 積雨雲 星雲

霧

霧其實響地面上嘅雲。霧同雲嘅分別只係掂唔掂到地。同一舊雲，響低地唔係霧，響高地就可能係，只要佢掂得到地就係霧。 霧同霞分別係雲嘅密度，霧可以將能見度降到一千米以下，而霞就只係兩千米。 天氣

風

風係大規模嘅氣體流動現象。喺地球上面，風係由空氣嘅大範圍運動形成嘅。喺外太空，太陽風係氣體或者帶電粒子由太陽到太空嘅流動，而行星風就係星球大氣層嘅輕化學元素經釋氣作用飄散去太空。風通常可以按照空間尺度、速度、力度、肇因、產生區域同埋佢嘅影響來劃分。喺太陽系嘅海王星同埋木星上面，曾經觀測到而家為止喺星球上面產生嘅最強烈嘅風。 郁嘅原因係地面熱得唔勻循。風有大細，有分級。有啲幾十分鐘微風係某地方晒熱咗引起；亦有啲因為太陽熱力整到響地球長吹嘅風。風向受兩種因素影響，一種係南北極同赤道之間溫差，另一種係地球自轉。 氣壓同地球自轉唔同，等空氣流動而產生風。空氣嘅重量造成咗氣壓，唔同地區嘅氣壓因為空氣密度、地形、溫度、經緯度唔同而有所變化，因為噉而產生咗高低氣壓，喺同一個水平面上面，氣流從高壓向低壓運動，就形成風。 氣象學裏面，風有兩個重要嘅元素：風向同埋風速。 類型 季候風 季候風係週期性嘅風，隨住季節變化，而且盛行風向季節切變達到120度以上。主要發生喺亞洲、西非畿內亞同埋澳洲北邊沿海地帶。 暴風 根據香港天文台嘅定義，暴風嘅定義係指風力達到蒲福氏風級10級到11級，即係每個鐘頭88到117公里，亦即係每個鐘頭48到63海里或者每秒24到33米嘅風力。低過暴風風力一級嘅，係烈風，而高一級嘅係颶風。 風嘅級別 蒲福氏風級係英國人法蘭西斯蒲福喺1805年根據風對地面物體或海面嘅影響程度而定出來嘅風力等級。按照風力強弱，將風力劃分成「0」到「12」，一共13個等級，即係而家世界氣象組織所建議嘅分級。到咗20世紀50年代，因為發展出更完善嘅測風儀器，喺自然界入面可以實際測量出來嘅風力就超過咗12級嘅風力等級好多，於是乎就將風力等級由「0」到「12」級擴展到最高嘅「17」級，亦即係一共18個等級。 蒲福氏風級發明嗰時係一種依靠觀察海面現象嘅分級法。各級數係根據海情或者浪嘅情況來劃分，冇定明相關連嘅風速。 一個區域同另一個區域熱帶旋風風級術語係唔同嘅，所以區域性同全球性亦都唔同‧比較嘅表如下： 描述風力嘅常用術語(文字版本) - 香港天文臺 描述風力嘅常用術語(表格) - 香港天文臺 蒲福氏風級表嘅地面狀態同海面狀態 比較 - 香港天文臺 氣象常用術語 - 美國氣象局

糭

糭，又寫成糉、粽，係中國傳統食品，用長形嘅葉包住糯米蒸熟整成。亞洲其它地方亦有糭。 起源 相傳喺五月初五，楚愛國詩人屈原跳汨羅江自盡，百姓為咗唔畀魚食屈原條屍體，就將糭掉入條江。 包糭係端午節傳統，響農曆五月初五會食糭。 品種 鹼水糭 鹹肉糭 裹蒸糭 越南糭 䊦 糯米嘢食

砝碼

砝碼係一件質量好準嘅物質，喺買賣交易或者科學研究嘅時候用來表示一個質量，從而比較幾樣嘢嘅質量嘅工具。由於要保持質量不變，砝碼一定要係一件唔容易產生化學作用同埋唔容易整爛嘅嘢，所以多數砝碼都係用金屬造。 砝碼嘅重量多數以克或者千克為單位，質量多數係齊頭數，例如10克、100克。 物理 en:Weight#Measuring weight

同位素

同位素響化學上講同一隻元素原子，原子核入面大家有唔同中子數嘅原子係唔同種類嘅核素，佢哋之間互為同位素。中子數目會影響核子有幾穩定，所以好多同位素都係放射性嘅，佢哋有壽命限制，過得一段時間就會自己分解。 大部分情況下，組成兩種分子嘅原子如果互為同位素，爾兩種分子嘅化學性質會好接近，但物理性質就會有明顯差別。 唔同嘅核素喺核子反應入面會有唔同嘅效果。例如235U 可以進行高速核裂變放出能量，被核電廠廣泛使用，但係佢嘅同位素238U 就無噉嘅能力。238嘅核能只可以慢慢噉漏出來。 核素

能量

科學入面，能量係「造成改變嘅源動力」。能量嘅定義來自物理概念功，即力乘以距離。能量嘅國際標準單位係焦耳，即係用一牛頓力拉郁一舊嘢一米所需要嘅能量。 能量有好多個形態，而比較常見嘅有動能、勢能、光能、熱能、聲能、核能、電能同埋化學能。能量守恆定律話：能量可以由一種形態變成另一種形態，但總能量唔會變。 機械能 作功 如果喺一個特定嘅參考系入面，有一股力 持續噉施落一件有質量嘅物體嗰度，而且喺成個過程期間，件物體行咗 咁遠嘅位移，用 C 代表佢行嗰條軌跡。因為成個過程入面有股力作用喺佢身上，件物體會有個非零嘅加速度，而有個非零嘅加速度代表佢個速度同動量會係噉變。成個過程入面，「嗰股力嘅作功」係一個冇方向嘅標量，定義上係： ，或者寫做 。 如果喺成個過程入面股力個數值唔一致，噉個功嘅值可以用積分嘅方法計： 例如想像一個棒球投手投球，啱啱開始嗰陣，個波喺佢手中唔郁，而由「開始投」到「放手」期間，佢一路用佢隻手向個波施力，而喺呢段期間個波移動咗若干嘅距離，令個波最後以若干非零速度飛出去。 順帶一提，如果有一股力，佢喺件物體身上作嘅功嘅數值總量係無論件物體嘅移動軌跡係點都一樣嘅話，呢股力就係一股保守力，例如重力就係一股保守力，而摩擦力唔係。 動能 有咗功呢個概念，就有得去諗力學入面有關能量嘅問題。首先，根據運動方程， ， 呢條式描述一件加速緊嘅物體嘅速度變化，當中 係件物體嘅最後速度， 係佢初頭個速度。跟手執吓呢條式就會變成 ，即係 ，跟住代呢條式落去功嗰條式嗰度嘅話就會出到 ，跟住一路執： ， 。 最尾呢條式表示，當有股力喺一件物體上作功，令後者速度改變嗰陣，屬於件物體嘅某個物理量會有所改變，而呢個物理量同件物體嘅「質量」以及「速度嘅次方」成正比。呢個物理量係物理學上面所講嘅動能－物體因為佢哋嘅郁動而帶嘅能量。由呢條式嗰度，仲有得推導埋白努利定律出嚟。 位能 除咗動能之外，力學能量仲有所謂嘅位能－物體因為喺某啲力場入面嘅位置而有嘅能量。喺一個引力場入面，要將一件物體移離個引力場嘅中心就要抵抗引力場持續施喺件物體上嘅引力：如果除咗引力之外冇任何嘅力施件物體，俾佢自由下墜嘅話，佢會因為受引力場嘅力吸引而傾向向住個引力場嘅中心加速。假想有件物體喺一粒行星嘅引力場入面，唔受干擾噉樣受到股引力 向住粒星嘅中心跌落嘅話，佢跌咗某段距離 之後，股引力喺佢身上作咗嘅功 就會等如： 而如果要施股力 ，將一件物體喺個引力場當中移離引力場中心 嘅距離，期間速度恆定不變－，，，就總共要施以 咁多嘅作功。順帶一提，呢條式假設咗 同粒行星嘅直徑比起上嚟好細，所以喺成個過程入面 嘅數值可以當冇變。 如果件物體係自由下墜，件物體因為受咗引力，所以會加速，而佢嘅速度升表示佢帶嘅動能會跟住升。如果件嘢冇因為受空氣阻力而減速嘅話，根據能量守恆定律，佢失去嘅位能會等如佢得到嘅動能，即係話： 由呢條式嗰度可以睇得到「一件物體受嘅引力」、「佢自由下墜咗嘅距離」同埋「佢嘅動能改變」之間成嘅數學關係。用呢柞式計到出嚟嗰啲結果同實驗得出嘅結果吻合，所以呢柞式廣受物理學界採用。 動能同位能喺物理學同埋好多工程學領域上都係不可或缺嘅概念。例如想像家陣有架過山車由路軌頂點向下衝，期間架車會加速得到動能，架車所得嘅動能嘅量局部取決於架車喺頂點嗰陣嘅位能嘅量。頂點位能嘅量可以用相對簡單嘅數估計，所以動能同位能嘅概念可以攞嚟幫手估計架過山車向下衝嗰陣嘅最高速度會係幾多，而知道過山車嘅最高速度對於評估過山車嘅安全嚟講有用。 相關定律 第一定律 熱力學第一定律講嘅係能量守恆。想像家陣有個蘋果由樹上面跌落嚟，隨住佢向下移，佢會因為地心吸力而加速，速度數值上升表示動能都跟住上升，但同時佢又會喪失勢能；又想像有兩嚿唔同溫度嘅物體掂埋一齊，佢哋最後會進入熱平衡，喺呢個過程當中，原先熱啲嗰嚿物體溫度低咗而原先凍啲嗰嚿物體溫度高咗－物理學家留意到，啲物體要得到能量往往需要第啲物體喪失能量或者嚿物體本身喪失第種能量。而及後嘅研究嘗試用數學證明嘅方法，成功噉由當時已知嘅物理定律嗰度推理出能量守恆定律。 熱力學第一定律講嘅係： 而如果個過程冇物質嘅流動，熱力學第一定律可以寫做以下呢條式： 當中 係一個封閉系統嘅內部能量改變， 表示以熱嘅形式傳俾個系統嘅能量總量， 表示由個系統向周圍環境施嘅作功。 熱力學 熱力學定律 攷

行星

天文學入面，行星係圍住恆星公轉、唔識發光嘅星球。由於行星質量又比恆星少好多，核心無核聚變，所以行星通常都唔會發可見光。 好耐好耐之前人就知道水星、金星、火星、木星、土星存在，爾五粒星響夜晚嘅天好光吓，用眼睇得見，而佢哋響天上「行」得好特別，有時向前行；有時打倒退。16世紀後，人類亦明白人住嘅地球都係一粒行星，之後嘅幾百年，發現埋天王星、海王星、冥王星、小行星。20世紀尾到依家，重發現太陽系之外嘅恆星系統都有行星，確定咗嘅差唔多有一百粒。咁多百年來，行星一直無正式嘅定義，2006年8月24日舉行嘅第 26 屆國際天文學聯會天文學家經過幾輪投票之後，終於為行星落咗個科學定義。 定義 2006年8月24號喺捷克首都布拉格舉行嘅第 26 屆國際天文學聯會畀行星嘅定義： 太陽系 喺軌道上面圍住太陽轉； 質量造成嘅萬有引力大到頂著「固體應力」，達到「流體靜力平衡」，形成同個波差唔多嘅型狀； 掃晒軌道附近地方嘅嘢。 其他系 喺軌道上面圍住粒恆星、或「恆星渣」氹氹轉； 質量唔到氘核融合要求嘅質量； 唔可以細過喺太陽系定義做行星嘅質量/大細。 太陽系嘅行星 根據國際天文聯會畀行星嘅定義，太陽系有八粒行星，通稱八大行星，由近太陽講起： 水星，無天然衛星 金星，無天然衛星 地球，有一粒已知嘅衛星 火星，有兩粒已知嘅衛星 木星，有 63 粒已知嘅衛星 土星，有 62 粒已知嘅衛星 天王星，有 27 粒已知嘅衛星 海王星，有 13 粒已知嘅衛星 舊時有九大行星，重包括冥王星，但自從2006年改咗行星定義之後，就降做矮行星。 分類 太陽系嘅行星用佢哋嘅成份來分類： 類地行星：似地球嘅行星，成份係石頭：水星、金星、地球、火星。 如果包埋矮行星，穀神星會計埋，其餘三粒小行星好可能計埋。 類木行星：似木星嘅行星，主要成份係氣體，大過類地行星好多好多，有木星、土星、天王星、海王星。 特性 地球為 1，其他係相對值。**負數值係反方向轉咁解。 矮行星 地球為 1，其他係相對值。**負數值係反方向轉咁解。 矮行星 行星 天文

殺人鯨

殺人鯨，又叫虎鯨，事實上佢係世界上最大，最孔武有力嘅海豚／鯨魚品種。因為獵食時兇殘，有咬人嘅記錄，而且重食好多海獅同海豚而得到殺人鯨呢個名。不過英文名「Killer whale」之中嘅「Killer」意思係「殺手」，並唔專指殺「人」。 自1970年代以來，全球就有24人俾殺人鯨殺死。 生物學特徵 黑白兩間係殺人鯨嘅特色。背鰭非常高聳，可達 1.8 公尺，每條殺人鯨嘅背鰭都唔同，亦係科學家主要分辨佢哋嘅特徵。對眼後面有好明顯嘅橢圓形白斑。下巴同胸前肚腩都呈白色，胸鰭大，圓圓哋。殺人鯨個腦好大，有人腦 4 倍咁重。 一般野生殺人鯨嘅壽命同人類相似，公有50-60歲，而乸最長可以去到70-80歲，甚至100歲；但俾人養攞嚟進行表演嘅殺人鯨，最長只得 25-40 歲命。 分布 廣泛分布世界各大海大洋，由兩極冰嘅邊緣到赤道邊嘅近岸同海都有發現。喺台灣，喺台東台南一帶水域有人見到殺人鯨嘅蹤跡。但係喺香港水域，到而家都冇殺人鯨出沒嘅記錄。 食物及生態地位 殺人鯨主要係食魚。餓起上嚟有時會食海豹、海獅、海豚、連大白鯊、北極熊都食得落肚。亦有群體追捕大型嘅鯨魚，主要係食幼鯨條脷。殺人鯨除咗人，乜嘢都唔驚，係海洋生態裏面嘅頂級捕獵者，有助維持海洋生態平衡，殺人鯨嘅健康同數量亦係海洋健康情況嘅一個指標。 保育現狀 科學家目前最了解嘅群落就只有北美太平洋岸嘅居留群，已經研究咗呢群裏面某啲鯨群有足足30年。近年海洋污染，大型嘅船隻行駛，以及水族館嘅過度捕獵等，已威脅殺人鯨嘅生存。 香港海洋公園響以前分別養過兩條殺人鯨：海威小姐同皇子，海威小姐響 1979年1月29日由冰島來港，到 1997年4月21號病死；皇子響 1989年4月13日由日本來港，直到 1991年7月10日病死。海洋公園現計劃再物色另一條殺人鯨嚟香港定居。 2010年，美國佛羅里達州一間主題公園一條雄性殺人鯨，殺死資深女訓練員，令「應否豢養殺人鯨」成為激烈爭議嘅論點。 延伸閱讀 香港海豚保育學會網頁 《自然珍藏系列-鯨與海豚圖鑑》ISBN 957-9684-16-2 《中國鯨類》ISBN 962-86278-1-3 《台灣鯨類圖鑑》ISBN 978-986-7112-37-8 《鯨魚生與死：海上帝王的生命之歌》ISBN 957-13-1083-2 the blue planet 鯨 海豚 香港海洋公園 :Category:動物 攷 鯨目 海豚

音符

俗稱豆豉、蝌蚪、芽菜，係記録音嘅長短高低嘅符號。音符嘅長短叫音符時值，實際代表嘅拍子數量視乎拍子記號點寫，音符亦都可以表示冇聲，淨得長短嘅休止符，喺五線譜入面常見嘅音符包括： ru:Нотная запись

香港演員一覽

香港演員一覽： A 艾威 艾碧 安德尊 歐錦棠 歐瑞偉 歐瑞強 歐倩怡 歐陽震華 B 貝如花 保采芬 韓君婷 寶佩如 C 陳文媛 陳松伶 陳凱怡 陳苑淇 陳琪 陳敏之 陳文靜 陳妙瑛 陳秀珠 陳慧珊 陳玟希 陳穎妍 陳自瑤 陳法拉 陳霽平 陳慧琳 陳彥行 陳寶珠 陳敏婷 陳玉蓮 陳秀雯 曹眾 車婉婉 鄭裕玲 鄭秀文 張可頤 張潔蓮 張美妮 張柏芝 張曼玉 張文慈 戚黛黛 蔣雅文 程可為 趙學而 趙雅芝 趙頌茹 曹敏莉 蔡卓妍 蔡潔雯 蔡少芬 蔡曉童 朱咪咪 周麗淇 周慧敏 朱凱婷 朱慧敏 徐子淇 祝文君 鍾禧文 鍾麗淇 鍾嘉欣 鍾沛枝 鍾欣桐 鍾楚紅 珈穎 翟鋒 陳浩民 陳豪 陳鴻烈 陳錦鴻 陳鍵鋒 陳國邦 陳百祥 陳山聰 陳小春 陳少邦 陳奕迅 陳宇琛 陳冠希 陳勉良 陳展鵬 陳啟泰 陳寶轅 石修 鄭中基 鄭嘉穎 鄭敬基 鄭少秋 鄭丹瑞 鄭子誠 鄭伊健 鄭則仕 鄭恕峰 張智軒 張智霖 張國榮 張學友 張家輝 張兆輝 張致恆 張衞健 張英才 張嘉倫 程仁富 章志文 熾龍 姜大衛 錢嘉樂 曹永廉 蔡康年 蔡國威 蔡子健 周永恆 周星馳 周潤發 周子濠 朱健鈞 朱維德 徐天佑 徐嘉樂 秦沛 秦煌 秦啟維 鍾景輝 鍾鎮濤 成龍 成展權 張敏 趙涌 張伽盈 鄭佩佩 朱江 鍾保羅 鍾漢良 曾近榮 D 嘉碧儀 戴夢夢 陶大宇 戴耀明 杜大偉 杜汶澤 鄧梓峰 登勤 狄龍 F 傅楚卉 傅嘉莉 符思思 傅穎 馮寶寶 馮曉文 馮素波 樊少皇 方中信 方力申 馮德倫 馮粹帆 房祖名 范振鋒 G G.E.M. = 鄧紫棋 H 向海嵐 何韻詩 何彥樺 何佩儀 韓馬利 康子妮 康華 宣萱 黃麗梅 夏雨 海俊傑 許志安 許文 許紹雄 洪天明 洪金寶 洪仁永 何守信 河國榮 熊小芸 許冠傑 許冠英 許冠文 J 左慧琪 K 江芷妮 郭可盈 郭少芸 高雄 姜皓文 江圖 古天祥 古天樂 古巨基 關海山 關智斌 關禮傑 關德輝 關偉倫 關浩傑 郭晉安 郭富城 郭鋒 郭政鴻 郭耀明 鄺佐輝 江華 江若琳 L 黎姿 黎淑賢 林若智 林敏俐 林淑敏 林青霞 林正英 林憶蓮 劉嘉玲 劉錦玲 劉雅麗 劉玉翠 劉彩玉 劉曉彤 劉綽琪 羅蘭 羅冠蘭 羅敏莊 羅美薇 李佩瑜 李思蓓 李詩韻 李司棋 李彩華 李嘉欣 李香琴 李可瑩 李思欣 李美鳳 李麗珍 梁麗瑩 梁雪湄 梁詠琪 梁敏儀 梁小冰 利嘉兒 廖碧兒 盧巧音 盧宛茵 盧淑儀 駱樂 呂珊 呂晶晶 呂有慧 凌波 凌黛 黎明 黎諾懿 黎彼德 黎耀祥 林峯 林家棟 林敬剛 林文龍 林保怡 林韋辰 林曉峰 林海峰 林偉 林志豪 林尚義 林子祥 樓南光 劉松仁 劉青雲 劉丹 劉愷威 劉家輝 劉江 劉錫賢 劉錫明 劉兆銘 劉德華 劉克宣 劉輕基 劉志榮 羅樂林 羅莽 羅浩楷 羅嘉良 羅家英 李克勤 李思捷 李國麟 李永豪 李浩林 李家聲 李成昌 李天翔 李逸朗 李雨陽 李小龍 李修賢 梁漢文 梁榮忠 梁烈唯 梁家輝 梁朝偉 梁世華 梁祖堯 連凱 廖啓智 魯振順 魯文傑 盧慶輝 盧海鵬 盧念國 盧惠光 駱應鈞 駱遜文 M 馬蹄露 馬海倫 麥家琪 文頌嫻 鄭雪兒 莫文蔚 梅小惠 梅艷芳 蒙嘉慧 毛舜筠 馬浚偉 馬國明 馬德鐘 麥長青 麥浚龍 麥嘉 苗僑偉 莫家堯 萬梓良 N 吳綺莉 吳嘉麗 吳美珩 吳君如 吳亭欣 伍慧珊 伍詠薇 藍奕邦 吳鎮宇 吳卓羲 吳浩康 吳家樂 吳啟華 吳孟達 伍偉樂 魏駿傑 顏國樑 敖嘉年 甄思羽 P 白茵 彭羚 鮑方 鮑起靜 Q 邱淑貞 秦祥林 S 佘詩曼 成淑賢 商天娥 邵美琪 水明琪 岑寶兒 單立文 成奎安 薛凱琪 薛家燕 蕭正楠 蕭亮 蘇志威 蘇永康 蘇玉華 雪妮 沈殿霞 司徒瑞祈 成珈瑩 蕭芳芳 T 譚小環 譚玉瑛 滕麗名 鄧麗欣 鄧萃雯 湯寶如 唐寧 唐詩詠 湯盈盈 徐子珊 謝雪心 董南菲 董敏莉 戴志偉 譚耀文 譚詠麟 鄧浩光 鄧健泓 鄧兆尊 鄧一君 唐文龍 杜挺豪 曾志偉 曾江 曾偉權 曾瑋明 曾健明 謝君豪 謝天華 謝霆鋒 謝賢 蔣志光 徐錦江 鄧紫棋 W 黃智雯 汪明荃 汪琳 王菲 王磊 黃慧敏 黃文慧 黃伊汶 黃紀瑩 黃愛瑤 黃安琪 黃婉君 黃卓玲 黃婉伶 黃宇詩 黃淑儀 黃嘉 胡杏兒 胡家惠 胡定欣 溫兆倫 王傑 王祖賢 王菀之 王青 王喜 王賢志 王偉 韋家雄 韋弘 黃澤鋒 黃秋生 黃子衡 黃宗澤 黃嘉樂 黃德斌 黃天翱 黃子華 黃百鳴 黃日華 胡楓 胡諾言 吳耀漢 吳佩賢 Y 玄智慧 殷櫻 葉璇 葉凱茵 葉童 葉德嫻 葉倩文 姚子羚 姚瑩瑩 姚嘉妮 姚樂怡 楊愛瑾 楊千嬅 楊洛婷 楊娜 楊思琦 楊秀惠 楊怡 楊婉儀 楊恭如 米雪 余文詩 袁詠儀 袁彩雲 袁潔瑩 苑瓊丹 元秋 容祖兒 翁虹 翁美玲 尹天照 任達華 葉曉影 揚明 楊英偉 黃又南 于洋 (香港演員)‎ 袁文傑 楚原 阮兆祥 阮德鏘 元華 元彪 元奎 任賢齊 演員

三角學

三角學係數學一支，專門處理角，三角形同埋三角函數。佢同幾何學有關，有人認為三角學係幾何學一門，但係亦都有人唔同意咁講。 歷史 三角學開頭可以追到古埃及，美索不達米亞，同印度河谷文明，多過四千年歷史。巴比倫人可能由佢哋六十進制發展出三角學。 印度數學家係代數先驅，因為佢地要用埋三角學來計天文。

數學

香港嘅廣東話用語興嗌做 mēt sí，係研究數量、變化、結構、空間、同埋模型等概念嘅一門學科。現代嘅數學家一般都會用數學語言嚟去表達一啲命題，例如係以下噉： 同自然語言唔同，數學語言係為咗將諗法公式化而整出嚟嘅，所以佢好嚴謹，個個符號同字詞都有精確嘅定義－唔似得自然語言噉啲字好多時有得睇情況有好多個唔同嘅解法。數學家嘅目標係運用呢種語言嚟闡述一啲關係，並且透過對現實世界嘅觀察、呢啲觀察嘅廣義化、同埋邏輯推理嚟去產生啲新嘅知識。每一門嘅數學都會靠一啲公理－指啲「不證自明嘅真理」－嚟去做推論。佢哋希望用呢啲所有學者都接受嘅公理嚟證明一啲新知識－數學同實證科學唔同：實證科學係靠揾大量嘅現實事例做證據嚟去支持或者否決邊個邊個理論，而數學就係靠推理嘅方法嚟去證明一啲真理－唔使用任何現實事例。 基礎數學嘅知識同運用係人類社會之中唔少得嘅一環。佢啲基本概念嘅精煉早響古埃及、古美索不達米亞、同埋古印度嘅數學文本入面就有得睇到。由嗰陣時開始，數學就持續不斷噉有穩定嘅進展。喺 16 世紀嘅文藝復興時期，因為佢同新嘅科學發現相作用而產生咗數學上嘅革新，導致知識嘅加速發展。到咗今日，數學俾人用喺唔同嘅科學領域入面，包括物理學、工程學、醫學、同經濟學等等。用喺呢啲領域嘅數學通常俾人嗌做應用數學，而呢啲應用有時亦會激起新嘅數學發現。另一方面，數學家亦都會研究純粹數學－亦即係對數學概念本身嘅研究，而唔係以任何實際應用做目的。好多數學研究都係由純數嗰度開始，過程入面間唔鐘就會發現啲有實用價值嘅數學知識，所以應用同純粹數學可以話係相輔相成。 個名點嚟 西方 喺歐洲眾語言入面，「數學」呢個詞語係嚟自古希臘話嘅。呢個字有「學習」、「學問」呢類嘅意思，同埋另外仲有個狹義啲嘅意思係指「數學研究」。呢個希臘詞仲有個形容詞版「 」，意思係「同學習有關嘅」或者係「勤力嘅」噉解，亦都會俾人用嚟指「數學嘅」。佢喺英國話表面上嘅複數形式，同喺法國話入面嘅表面複數形式 ，有得追溯到拉丁話嘅中性複數「 」，由羅馬哲學家西塞羅由希臘話嘅複數譯過嚟。呢個希臘話嘅詞亦都俾畢達哥拉斯用嚟講「萬物皆數」嘅概念。 中文 中文入面「數學」呢個詞大約喺宋同元時期產生，而現代嘅各種漢語嘅詞語「數學」亦都有可能係源自於日文喺明治維新嗰時嘅翻譯。呢兩個漢字喺廣東話入面嘅讀音係。 數學語言 "Mathematics is the language in which God has written the universe." Galileo Galilei 數學語言係數學家設計嚟表達數學概念嘅一套溝通系統。數學界而家用嘅數學語言入面啲符號多數係喺 16 世紀之後先發明出嚟嘅。喺打前嘅時期，數學研究係用純文字嘅形式寫出嚟，而自然語言嘅歧義性呢類特質搞到嗰時嘅數學家講嘢成日都唔清唔楚，限制咗數學嘅發展。現代數學符號有好明確嘅定義同文法，而呢柞符號嘅高度精確性令到數學對專家嚟講更加容易清楚噉表達。呢柞符號仲好有效率：少量嘅符號包含住大量嘅資訊。所以今時今日嘅數學家喺寫正式論文嗰陣唔會靠寫「x 加 y 等如 R」，而係會寫： 數學語言唯一嘅唔好處係佢哋同自然語言好唔同，搞到啲初學者成日俾佢哋嚇親。例如「或」同「只」呢啲詞比用嚟做日常用語嗰陣精確好多，而且數學語言入面有好多例如「開集」、「場」呢啲喺數學入面有特別意思嘅詞。數學術語亦都包括「同胚」、「可積性」等嘅專有名詞。但係用呢啲特別符號同術語係有原因嘅：數學需要精確過日常用語好多，數學家將呢種對語言同邏輯精確性嘅要求稱之為「嚴謹」。 嚴謹係數學證明入面最重要最基本嘅一部份。噉係為咗避免出現錯誤嘅定理同埋依賴唔可靠嘅直覺－噉嘅情形喺歷史上曾經出現過好幾次。而且喺唔同時期，數學嘅嚴謹程度亦都唔同：希臘人想要好仔細嘅論證，但係喺牛頓嘅時代，啲人用嘅方法就唔係好嚴謹－牛頓為咗解決問題所做嘅定義要到成 19 世紀先俾人重新用小心嘅分析同證明嚟處理。而今日，數學家又喺度持續噉詏緊電腦輔助證明係咪夠嚴謹。 數學證明 數學證明係做數學走唔甩嘅過程。數學家喺開始研究一門數學之前往往會先講好一柞公理－一啲佢哋覺得唔使證明已經可以當係真嘅命題。跟手佢哋就盡可能純粹用邏輯嚟去推斷出一啲新嘅命題－而呢啲命題就係數學上嘅新發現。呢個過程靠嘅係演繹推理－用精確嘅邏輯去由一柞前題推理出一個結論，如果前者成立，後者都一定成立。好似係以下呢個簡單嘅數學證明噉： 要求：證明任何兩個雙數 x 同 y 加埋一齊出嘅一定會係一個雙數。 如果一個數係雙數，噉佢一定會係 2 嘅倍數，所以： 設 ，，而 係某啲整數。 噉嘅話： 呢個數根據定義就係 2 嘅倍數，即係佢一定係一個雙數，所以 係一個雙數。 喺數學上，一個證明一定要有能力顯示個結論係實啱嘅，而唔可以淨係靠摷例子做證－淨係得例子而冇任何證明嘅命題喺數學上就俾人嗌做一個猜想。好似係上面嗰個證明「任何兩個雙數加埋一定出雙數」嘅例子噉，個數學家一定要用推理證明，如果佢齋靠俾例子嘅話，噉「任何兩個雙數加埋一定出雙數」呢句命題就只會係一個猜想。 數學家諗咗好多唔同嘅證明方法出嚟，包括： 數學歸納法 否定證明 反證法 構造法 分類證明 ...等等。 數學嘅各個領域 數學本嚟係由測量土地、商業上嘅計算、同埋預測天文事件呢啲實際嘅需要度產生嘅。呢啲嘢大致上要用到數量、結構、空間、同變化呢柞概念，亦都同算術、代數、幾何學同數學分析呢啲數學子領域有直接關連。除咗噉，數學亦都有啲用嚟探索數學核心同其他領域之間嘅關係嘅子領域：好似係數理邏輯、集合論、唔同科學上用到嘅數學、仲有近代啲嘅不確定性研究。 數論 數學嘅研究起源於數－一柞用嚟數嘢度嘢嘅數學物體。一開始嗰陣數學家研究嘅得可以用嚟數物件嘅自然數同整數，仲有係呢兩種數嘅算術運算。數論成為咗數學入面嘅一個大領域。佢詳細噉研究整數更深層嘅性質，描述數嘅種種特性，例如係費馬最後定理就係數論裏面一個出名嘅定理，佢指明咗如果 大過 2 ，世界上冇任何三個非零整數可以滿足 呢條式－數學家用咗好耐先至證明到佢，令到數學家證明到佢嗰陣好有成功感。除咗噉，數論仲包括咗啲仲係俾數學家探討緊嘅未解問題，好似係孿生質數猜想噉。 當數系進一步噉發展嗰陣，數學家發現咗數唔止有自然數同整數－整數俾人承認係有理數嘅一種，而有理數又係實數嘅一種。實數仲有得進一步擴充到去複數，以及四元數同八元數呢啲。自然數嘅研究亦都引致其他新概念嘅產生，好似係超限數噉，呢種數係指一啲「大過所有有限數但係又唔係絕對無限嘅數」－佢將「計數至無窮」呢個概念公式化咗，而且仲有數學家研究佢哋嘅大細。呢個領域又導致咗基數同艾禮富數呢啲概念嘅誕生。 代數學 好多函數之類嘅數學物體都有某啲內在結構，而呢啲結構都係用某啲數學符號定義嘅，好似係一個線性函數噉，有得用算式嚟表達，又有得用圖嚟表達－研究呢啲數學符號同埋點樣用佢哋嚟得到結果就係代數學嘅領域。呢個領域入面有個好重要嘅概念－向量，即係一啲有數值又有方向性嘅幾何物體。數學家仲將呢個概念拓展到去三維以上嘅空間，對統計同物理都有好緊要嘅影響。向量研究結合咗數學嘅三個基本領域：數量、結構、同埋空間，而打後出現嘅向量分析仲將佢擴展到去第四個基本領域—變化—嗰度。 幾何學 數學對空間嘅研究就係幾何學嘅範圍。呢門數學領域專係研究物件嘅形狀、大細、同位置，而好多人識嘅歐幾里得幾何就係最早期嘅有系統性嘅幾何學。三角學結合咗空間同數，專門研究三角形，產生咗好多有關三角形嘅特性嘅知識，好似係好出名嘅畢氏定理。到咗廿一世紀，數學對空間嘅研究仲推廣到更加多維嘅幾何、非歐幾里得幾何、同埋拓撲學。數同空間喺解析幾何、微分幾何、同代數幾何呢柞子領域嗰度都有好重要嘅地位。喺幾何學嘅眾多分支入面，拓撲學可能係廿世紀數學度進展得最勁嘅領域，包含咗俾人講咗好耐嘅龐加萊猜想同埋啲人詏咗好耐嘅四色定理－後者因為計算量太過大，淨係用電腦嚟證明，從嚟冇用人力驗證過。 數學分析 了解同描述啲變數嘅變化喺自然科學入面係一定會撞到嘅議題。呢啲學科研究大自然，而自然界嘅現象都可以用方程式描述。佢哋好多時都要講數量同佢哋嘅變化率之間嘅關係，而數學分析 就係專門研究數量嘅變化嘅一門數學領域。數學分析由微積分進化出嚟－而微積分詳細噉研究連續性嘅變化，係科學研究嘅有力架生。「函數」嘅概念由呢度誔生，做為描述變化嘅一個核心概念。對實數同實變函數嘅嚴格研究產生咗實分析，而複分析可以話係複數嘅相應領域。除咗噉，仲有泛函分析，專係研究函數空間。 離散數學 離散數學專門研究一啲本質上就唔連續嘅數學結構－好似係邏輯代數之類。佢係對理論電腦科學最有用嘅數學領域，包括咗可計算性理論、計算複雜性理論、同信息論呀噉。可計算性理論探討電腦入面嘅理論模型有啲乜嘢極限，包括咗圖靈機研究；計算複雜性理論就專係研究啲問題有幾易用電腦處理－得意嘅係，有啲問題就算理論上有得用電腦解決，都可能會因為太嘥時間或者空間而搞到佢哋嘅答案喺實際上係揾唔到出嚟；信息論研究可以儲喺特定媒體度嘅資料嘅總量，並產生咗壓縮、信息熵呢啲概念。 作為一個比較新嘅領域，離散數學有好多基本嘅未解問題。其中最出名嘅係P/NP問題—千禧年大獎難題之一。 數學基礎同哲學 數學家為咗搞清楚數學基礎，諗咗數理邏輯同集合論 等嘅子領域。呢柞子領域專注於將數學放喺一個嚴謹嘅公理架構上，並且研究呢個架構嘅後件。佢哋希望用最少嘅公理－一啲不證自明嘅命題－嚟去推論出所有嘅數學，令到數學呢門學科有一個穩陣嘅基礎。好似係希爾伯特計劃 就係想將所有嘅數學放喺一固穩陣嘅公理基礎上面，雖然目前為止都唔係好成功。 應用數學 應用數學重點係諗點樣將抽象嘅數學工具用嚟解答科學、工商業、同其他實用領域入面嘅問題。其中應用數學嘅一個重要領域係統計學，佢利用概率論做工具，對含有隨機性嘅現象進行描述、分析、同預測，而大部份嘅科學實驗、測量、同觀察研究都需要用到對資料嘅統計分析，例如係生物學就因為所有生物本質有隨機性，所以基本上做親研究都會用統計學。除咗噉，又有數值分析呢個子領域研究點樣有效噉用電腦解決啲因為計算量太大而冇可能人手計嘅數學問題，同埋有對計算裏頭捨入誤差或者其他誤差嘅研究。 數學之美 數學係包含咗數量、結構、空間、同變化等問題嘅學問。一開始嗰陣，佢係出現喺貿易、土地測量、同天文學嗰度－好實際。而今日，所有嘅科學都有啲值得數學家去研究嘅問題，而且數學本身亦都有好多問題等住解答。有啲數學只係同產生佢嘅領域有關，而且多數係用嚟解答呢個領域嘅問題。但係一個領域產生嘅數學好多時喺其他領域入面都有用，有啲甚至成為咗數學界一般都會知嘅知識：好似係微積分，佢係由物理學嗰度產生，但係喺其他領域－甚至社會科學－度都有廣泛應用。即使係「最純嘅」數學通常亦都有實際用途－呢個卓越嘅事實，俾維格納話係「數學喺自然科學中超出想像嘅有效性」。 好多數學家都談論數學嘅優美－佢內在嘅美學同美。首先，數學有喺藝術同設計上嘅應用：例如簡單化同一般化－好似係喺做視覺設計嗰陣用啲簡單啲嘅形狀－就俾好多人話比較有美感，而點樣簡化一啲視覺設計可以用數學方法計出嚟。另外數學嘅美亦都包括一啲巧妙嘅證明－當數學家用一啲好有技巧或者創新嘅方法證明一啲定理嗰陣，好多學者都會覺得係美嘅展現。歐幾里得對「呢個世界有無限噉多個質數」嘅證明就係一個好例子。除咗噉，一啲加快計算嘅方法亦都俾人覺得係數學之美嘅一環，好似係快速傅立葉變換噉。 高德菲·哈羅德·哈代喺佢篇文《A Mathematician's Apology》度話佢所相信嘅美學思維足夠令佢想研究純數學。 數學係咪科學 好多學者仲喺度詏緊數學係咪應該俾人分類做科學嘅一門。高斯嗌數學做「科學之母」：佢拉丁話嘅原文係 ，而德國話係 ，其中對應「科學」嘅單字「Scientia」意思係「知識」噉解。事實上，科學個英文名「Science」本嚟係呢個意思，而且好明顯數學喺呢個定義之下的確係一門「科學」－而將「科學」呢個詞重新定義做淨係指「自然科學」係 18 世紀打後先有嘅事，而喺呢個新定義之下，純粹數學唔算係一門科學。 但係就算將「科學」定義做自然科學，數學同科學依然係有好密切嘅關係：直覺同實驗喺數學同科學嘅猜想建構上都扮演住重要嘅角色。而到咗廿一世紀，實驗數學－一啲用實驗嚟研究數學嘅學問－喺數學界入面嘅重要性持續噉增加緊，而且電腦運算同模擬喺科學同數學度嘅重要性亦越嚟越勁。史蒂芬·沃爾夫勒姆 2002 年喺佢本書《A New Kind of Science and a New Kind of Science Explorer》入面提出，計算數學應該被視為一個獨立科學領域嚟探索。另一種觀點認為某啲所謂嘅「科學」領域係數學嘅領域，只不過係佢哋柞公理嘗試符合現實。好似係廿世紀嘅物理學家愛因斯坦就曾經噉樣講：「數學定律越係同現實有啦更，就越唔確定；而佢哋越係確定，就越係同現實唔啦更。」 雖然係噉，數學係咪有可否證性係一個好緊要嘅議題。「可否證性」係指一句命題有冇得透過對現實嘅實驗或者觀察嚟驗證，而卡爾·波普爾同絕大多數其他科學哲學家都堅持認為一定要有可否證性先算係科學。問題係，好多哲學家都覺得數學冇可否證性，所以唔係一門科學。喺 1930 年代嗰陣，數理邏輯嘅重大進展又顯示咗數學唔可以併入去邏輯學嗰度，而且波普爾推斷「大部份嘅數學定律，好似物理同生物學噉，係假設演繹嘅：純數因此變到更加接近將猜測作為假設嘅自然科學，比佢而家睇起嚟更接近。」 其他思想家，譬如係出名嘅拉卡托斯，都有提供一啲關於數學本身係咪有可否證性嘅討論。 總體嚟講，數學家對數學係咪科學嘅觀點有好大分歧。有啲研究應用數學嘅數學家覺得佢哋係科學家，而嗰啲研究純數嘅數學家就通常覺得佢哋係喺一門似邏輯學多啲嘅領域度做嘢，所以基本上係個哲學家多啲。好多數學家覺得將佢哋嘅工作稱為「科學」，係低估咗佢喺美學方面嘅重要性，同埋佢作為七大博雅教育之一嘅歷史。另外亦都有人認為如果忽略數學同實證科學之間嘅關聯，係假扮睇唔到數學同科學、工程學之間嘅聯繫導致咗好多數學上嘅發展呢個事實。呢啲觀點之間嘅分歧又喺哲學上產生咗數學係俾人創造定係俾人發現嘅爭議。實際上，大學院系劃分入面成日有「科學同數學」系，說明咗呢兩個領域俾人睇做「同盟」，而唔係「同一」。喺實踐上，數學家基本上會喺同科學家合作，但係喺細節上就分開－呢個亦係數學哲學眾多議題嘅其中之一。 喺獎項上，數學獎通常會同其他科學嘅獎項分開。好似係數學上最出名嘅獎菲爾茲獎，喺 1936 年創立，每四年頒獎一次；另一個國際上主要嘅數學獎項係阿貝爾獎，喺 2003 年創立。以上兩個獎都會對特定嘅工作主題頒獎，包括數學新領域嘅創新或者已成熟領域入面未解決問題嘅解答，而且都係同自然科學上嘅獎項分開嘅。 數學獎 菲爾茲獎，由國際數學聯盟嘅國際數學家大會頒發嘅獎。每四年頒獎一次，頒俾啲有卓越貢獻嘅後生數學家，每次最多四個人攞獎。得獎者要喺嗰年元旦前未滿四廿歲。佢係根據加拿大數學家約翰·查理斯·菲爾茲嘅要求而設立。菲爾茲獎俾人覺得係數學界嘅諾貝爾獎。 沃爾夫獎，由沃爾夫基金會頒發，個基金會 1976 年喺以色列創立，1978 年開始頒獎。創始人沃爾夫係外交家、實業家、同慈善家。而沃爾夫數學獎係沃爾夫獎其中一個獎，佢同菲爾茲獎一齊俾人譽為數學家可以攞到嘅最高榮譽。 除咗呢啲，數學界仲有啲公認等人解嘅大問題。好似係出名嘅希爾伯特嘅 23 條問題，喺 1900 年由德國數學家大衛·希爾伯特提出。佢哋係一啲未俾人解決嘅大問題，喺數學家之中有好高嘅名望－如果有數學家解得到佢就會即刻出位。到咗而家，佢哋當中有超過九個問題已經俾人解咗。另一組新嘅七個重要問題－千禧年大獎難題－喺 2000 年發表。每一個問題答到都會有成一百萬美元嘅獎金，而佢哋當中淨係得一個問題同希爾伯特嘅問題重複。 數學史 數學有好長歷史。史前嘅人類就喺度試緊用自然嘅法則嚟衡量物質嘅多少、時間嘅長短呢類抽象數量，例如度時間就有日、季節、同年呢啲。冇幾耐算術亦都好自然出現咗。古代嘅石碑亦表示嗰時嘅人經已有些少幾何學知識。喺打後嘅有歷史時代，數學係為咗文明早期嗰陣嘅生產活動而誕生嘅－包括稅務同貿易嘅實用計算、測量土地、同埋預測天文事件呀噉－呢啲需要可以簡單噉概括為早期數學對數量、結構、空間、同埋時間方面嘅研究。嗰時嘅人亦都有咗啲記數嘅架生，例如符木、或者響印加帝國入面用嚟儲存數據嘅奇普－唔同文明都有各自嘅記數系統。另一方面，古人都有啲對純數學嘅研究：古代中原嘅六藝之一就有「數」呢一門。而「Mathematics」呢個詞響歐洲有希臘話詞源 －呢個字意思係「學問嘅基礎」噉解，源於 －古希臘人已經有啲數學概念。 到咗 16 世紀，算術、初等代數、仲有三角學等嘅初等數學西人經已大致搞掂。17 世紀有咗「變數」呢個概念，令啲人開始研究變化緊嘅量同量嘅相互關係、同埋圖形之間嘅相互變換。西人響研究古典力學嘅過程之中又發明咗微積分。隨住自然科學嘅進一步發展，為咗研究數學基礎而產生出嚟嘅集合論同數理邏輯呢啲領域亦都開始慢慢發展。總體嚟講，數學由古代到而家都一直係噉延展緊，而且同科學有好豐富嘅相互作用－兩者都有著數。 數學響歷史上有好多嘅大發現，並且直到今日都仲會有新嘅發現。根據俄羅斯數學家 Mikhail B. Sevryuk 響美國數學會通報 2006 年 1 月嘅期刊入面講，「存在響數學評論資料庫入面嘅論文同埋書嘅數量自從 1940 年經已超過咗一百九十萬份，而且每年仲增加超過七萬五千份嘅細目。呢個學海嘅絕大部份都係新嘅數學定理同埋佢哋嘅證明。」 數學主題首頁 數學哲學 數學遊戲 數學家一覽 算經十書 數學競賽 科學 拎 Rusin, Dave: The Mathematical Atlas現代數學漫遊。 Weisstein, Eric: World of Mathematics，一個網上數學百科全書。 Planet Math，另一個網上數學百科全書，用GFDL，可以同維基百科交換文章。 MathForge，一個包含數學、物理、電腦科學同埋教育等範疇嘅新聞網誌。 EpisteMath｜數學知識。 香港科技大學－數學網，一個以數學史為主嘅網站。 怎樣研習純數學：本科同基礎研究課攷 參考 Benson, Donald C., The Moment of Proof: Mathematical Epiphanies, Oxford University Press, USA; New Ed edition (December 14, 2000). ISBN 0-19-513919-4. Boyer, Carl B., A History of Mathematics, Wiley; 2 edition (March 6, 1991). ISBN 0-471-54397-7. — A concise history of mathematics from the Concept of Number to contemporary Mathematics. Courant, R. and H. Robbins, What Is Mathematics? : An Elementary Approach to Ideas and Methods, Oxford University Press, USA; 2 edition (July 18, 1996). ISBN 0-19-510519-2. Davis, Philip J. and Hersh, Reuben, The Mathematical Experience. Mariner Books; Reprint edition (January 14, 1999). ISBN 0-395-92968-7.— A gentle introduction to the world of mathematics. Eves, Howard, An Introduction to the History of Mathematics, Sixth Edition, Saunders, 1990, ISBN 0-03-029558-0. Gullberg, Jan, Mathematics—From the Birth of Numbers. W. W. Norton & Company; 1st edition (October 1997). ISBN 0-393-04002-X. — An encyclopedic overview of mathematics presented in clear, simple language. Hazewinkel, Michiel (ed.), 數學百科全書. Kluwer Academic Publishers 2000. — A translated and expanded version of a Soviet mathematics encyclopedia, in ten (expensive) volumes, the most complete and authoritative work available. Also in paperback and on CD-ROM, and online . Jourdain, Philip E. B., The Nature of Mathematics, in The World of Mathematics, James R. Newman, editor, Dover, 2003, ISBN 0-486-43268-8. Kline, Morris, Mathematical Thought from Ancient to Modern Times, Oxford University Press, USA; Paperback edition (March 1, 1990). ISBN 0-19-506135-7. 牛津英語詞典, second edition, ed. John Simpson and Edmund Weiner, Clarendon Press, 1989, ISBN 0-19-861186-2. The Oxford Dictionary of English Etymology, 1983 reprint. ISBN 0-19-861112-9. Pappas, Theoni, The Joy Of Mathematics, Wide World Publishing; Revised edition (June 1989). ISBN 0-933174-65-9. Peterson, Ivars, Mathematical Tourist, New and Updated Snapshots of Modern Mathematics, Owl Books, 2001, ISBN 0-8050-7159-8.

艾威

艾威，原名徐威信，係香港藝員，喺第8期無綫電視藝員訓練班出身。之後，艾威第一齣演電影《彩雲曲》扮一名酒廊歌手，唱《Sometimes When We Touch》。佢1990年代改藝名做艾威。 艾威曾經同前三級女星陳穎芝拍拖，之後分手。 代表作 電視劇《大時代》中飾暗戀玲姐嘅小男人警察。 電視劇《大鬧廣昌隆》 電視劇《同撈同煲》中扮奸人堅。 演出作品 電視劇 2018年：Plan B (電視劇) 飾 高級督察 2018年：假若愛有期限 飾 總統 / 聲音導航 2018年：做演藝嘅 飾 大哥 2020年：好人好姐 飾 Raymond 2020年：歎息橋 飾 青年何永昌 電視劇 2018年：陽關道 飾 劉帆 網絡電視劇 2018年：蝕日風暴 飾 火添 電視劇 1982年：《香港八二》 1984年：《五虎將》 1984年：《新紮師兄》 1986年：《倚天屠龍記》 飾 張松溪 1989年：《蓋世豪俠》 飾 韓慕奇 1992年：《重案傳真》 飾 王天發 1992年：《大時代》 飾 暗戀藍潔瑛嘅小男人警察 1995年：《情濃大地》 飾 關天福 1995年：《刑事偵緝檔案II》 飾 馬偉森 1996年：《天地男兒》 飾 1996年：《聊齋》 飾 李應/八爪魚 1997年：《大鬧廣昌隆》 飾 三六九 1997年：《刑事偵緝檔案III》 飾 胡堅 1998年：《聊齋 (貳)》 飾 鷹王 1998年：《網上有情人》 飾 瀟灑 1999年：《金玉滿堂》 飾 蔣慶嘉 2001年：《陀槍師姐III》 飾 鄧劍豪 2001年：《七姊妹》 飾 李志龍 2002年：《七號差館》 飾 周鏡波 2002年：《點指賊賊賊捉賊》 飾 徐三富 2002年：《流金歲月》 飾 招文積 Jack 2002年：《談判專家》 飾 殺手豪 2003年：《帝女花》 飾 琦祿 2003年：《牛郎織女》 飾 凌龍 2003年：《戀愛自由式》 飾 游德 2003年：《俗世情真》 飾 李貴 2004年：《一屋兩家三姓人》 飾 焦洋 2004年：《大唐雙龍傳》 飾 李密 2004年：《楚漢驕雄》 飾 樊噲 2005年：《同撈同煲》 飾 劉石堅 2005年：《學警雄心》 飾 韋德忠 2005年：《情迷黑森林》 飾 余蛟 2005年：《十兄弟》 飾 奇人 2005年：《隨時候命》 飾 姚德強 2005年：《本草藥王》 飾 李果珍 2006年：《鐵血保鏢》 飾 姚文廣 2006年：《布衣神相》 飾 鄭浩然/枯木道人 2007年：《迎妻接福》 飾 杜濟森 2007年：《亂世佳人》 飾 鄭堅 2007年：《師奶兵團》 飾 馬大哈 2007年：《歲月風雲》 飾 姚勇 2007年：《奸人堅》 飾 淩雲軒 2007年：《通天幹探》 飾 魏正 2007年：《兩妻時代》 飾 大膽 2008年：《野蠻奶奶大戰戈師奶》 飾 言有信 2008年：《太極》 飾 柴威 2008年：《疑情別戀》飾 金森 2008年：《當狗愛上貓》 飾 林佐治 2008年：《原來愛上賊》 飾關仁 2010年：《女王辦公室》 飾夏理迅 電視電影 紅杏劫 親子大綁架 飾 程威 電影 彩雲曲 審死官 飾 阿泉 暗戰 天生一對 節目演出 2020年：《中佬唔易做》 前香港電視網絡男藝員 前無綫電視男藝員 威信

周海媚

周海媚，花名「海味」、「凍齡女神」；原籍廣州，滿洲白旗嘅滿族人，喺香港出世，係前香港女藝人。 生平 周海媚喺香港出世，曾經喺麗澤譚肇康紀念學校同埋位於屯門嘅順德聯誼總會譚伯羽中學讀書，1985年參加香港小姐競選，落選之後簽約無綫電視做旗下藝員。佢拍過好多部劇，包括《義不容情》，亦推出過寫真集。 佢啱啱出道嗰陣，同呂良偉行得好埋，兩人當年因不明原因之下結婚，不久後翌年就決定離婚，目前仍然係單身。後來同黎明合作嗰陣又爆出緋聞，近年又話有同周家文拍拖，不過呢啲卒之係傳聞。 周海媚曾經先後喺2008年同2012年尾兩度重返娘家TVB拍劇，目前已約滿離開，定居北京，專注喺中國大陸發展，甚少喺香港露面。 演出作品 電視劇 《楊家將》 《回到未嫁時》 《義不容情》 《今生無悔》 《生命之旅》 《倚天屠龍記》 《情濃大地》 《大鬧廣昌隆》 《天地豪情》 《學警狙擊》 《蔡鍔與小鳳仙》 《神鎗狙擊》 電視劇 《縱橫四海》 電視劇 《今生今世》 《北京深秋的故事》 《新聞小姐》 《亞洲英雄》 《武媚娘傳奇》 《倚天屠龍記》 節目主持 星光伴我行 Kathy周嘅部落格 海味個屋企 周海媚響唔同時期嘅照片 周海媚 - 新浪BLOG 『海味幫』掌門--∮周海媚∮ ˙今生無悔．鍾愛海媚˙ Kathy Chau Year 2000 Fan Page 滿族人 祖籍廣州 前無綫電視女藝員 前亞洲電視女藝員 海媚

安德尊

安德尊係香港電視藝員，花名「大王」。佢主持無綫電視《城市追擊》、午間節目《都市閒情》同埋長者節目《開心老友記》出名。 安德尊響香港長大，喺香港讀小學，中學重未讀完，就去咗菲律賓讀中學，之後響嗰度讀埋大學。喺中學時佢識咗個女朋友。佢話自己個樣唔討好，成日俾人排擠，所以好難得有女朋友，好驚會冇咗。佢成日掛住女朋友，搞到冇心機讀書，嗰段時間成日送女朋友返佢學校，而自己成日遲到，放學又趕住去接女朋友。 後來女友要去菲律賓讀書，而安德尊忍唔到同女朋友分開，所以佢求屋企人畀佢去菲律賓，去到菲律賓都係掛住女友，佢成日搵人頂堂，考試請槍。唔夠一年女友因腦膜炎病死，當時佢感覺到冷漠、無助、令佢諗起好多嘢，覺得呢幾年浪費咁多時間，荒廢學業，到頭來女朋友未到廿歲就死咗。佢問自己生存響度係咪白過。佢十九歲響菲律賓讀完大學返香港，要追返自己失去嘅嘢。 返到香港，加入亞洲電視做演員，一時力捧擔任多套連續劇同節目主持。響亞視最後一個節目係1993年嘅兒童節目《德尊老師》。其後曾經喺浸會醫院嘅老人中心擔當節目策劃。 1994年6月轉投無綫電視主持《大江南北》、《城市追擊》、《全線大搜查》等節目。響《城追》期間以報道陳健康事件同埋感性事件出名。佢誇張腔調令佢響唔少廣告出現。除此之外，佢亦有主持部份綜藝節目，同客串部份電視劇。2000年曾經夾埋「Gas!」組合合唱《董不董》，重錄埋唱片；安德尊響無綫期間唱過唔少兒歌，出名嘅有前期嘅《前進啊！Gulliver Boy》、《愛吃烏冬的老公公》、《家燕媽媽》系列、《乖仔學堂》；2004年主唱兒歌《大王駕到》，加上佢搞笑嘅演譯而有咗「大王」稱號。2006年仍然有同薛家燕灌錄新唱片。 佢最早演出嘅舞臺劇係1991年2月嘅《油脂》；2005年8月參與《開心鬼》音樂劇演出同主唱劇中歌曲。佢信佛教，去過佛教學校演講，並提倡廣結善緣、珍惜生命以及緣份等。 早年曾流傳安德尊本人好有錢，畀傳媒戲以「禾旱蓋德尊」，安德尊本人極力否認，只係透露曾經喺元朗合資買地建舍，2003年曾經同周秀蘭喺銅鑼灣經營素菜館。 佢主持風格好得意，成日好似有意無意、特登做出錯誤示範，搞到人笑又唔係，喊又唔係。有時主持節目，表演到好緊張，畀人緊湊嘅感覺。另外佢有種「大王」嘅風格，扮到好正義咁指揮同事同觀眾，但各人仍然好受落。 攷 類:香港電視男演員 類:香港細路電視節目主持人 類:無綫電視男藝員 類:前亞洲電視男藝員 類:香港佛教徒

歐瑞偉

歐瑞偉係香港電視演員，做過龍虎武師，之後投考1985年嘅無綫電視第四期無綫藝員進修班並且成為旗下藝員。1986年成為無綫電視「銀河七星」之一。 演出作品 電視劇 神劍魔刀飾 白展武 達摩 大運河飾 李靖 飲馬江湖 太平天國 奇門鬼谷 天變 蜀山奇俠飾 歐陽平 蜀山奇俠之仙侶奇緣 幹探群英飾 丁木 武尊少林飾 恆道 陀槍師姐 飾 大兵 尋秦記 廉政追擊之「超人老豆」 大唐雙龍傳 西廂奇緣飾 黑豹 我的野蠻奶奶飾 愛新覺羅·綿倫 酒店風雲 阿旺新傳 佛山贊師父飾 厲天雄 覆雨翻雲飾 里赤媚 法證先鋒 布衣神相 強劍江湖 愛·回家飾 K.C. 廖律師 電視劇 屋簷下之「叫媽媽太沉重」 電影 黑太陽731續集之殺人工廠 黑太陽731完結篇之死亡列車 九品芝麻官 (1994年） 微電影 《我不開心》，同12歲新人Yumi合演父女 攷 香港武打演員 無綫電視男藝員 瑞偉

劉家輝

劉家輝，原名冼錦熙，喺中國廣東省佛山市出世。1970年代末到1980年代期間，曾經係邵氏電影公司力捧嘅功夫片男星。 生平 劉家輝係劉湛嘅契仔，同劉湛兩個仔、導演兼演員劉家良同埋武術指導劉家榮係無血緣關係。由於劉湛係洪拳名家林世榮嘅弟子，即係黃飛鴻嘅下三代徒孫，劉家輝自細就受嚴格同正統嘅武術訓練，奠定後來成為武打明星嘅基礎。 1974年劉家輝入電影圈，從龍虎武師、武術指導做起，1976年由義兄劉家良執導嘅《陸阿采與黃飛鴻》係佢第一部擔大旗嘅作品。1978年嘅《少林三十六房》真正令佢聲名大噪。呢部電影唔單只成為當年香港十大賣座片，亦都響外國得到唔錯嘅反應。佢響於片裏面演三德大師令到觀眾印象深刻，San Te亦變成為佢另一個英文名，係某啲外國影迷心目中嘅代名詞。後來響邵氏拍幾十部影片，佢幾乎全部都係飾演武僧。 當功夫片熱潮消退、邵氏唔拍攝電影之後，劉家輝轉向電視劇發展。少咗邵氏公司嘅幫助，佢知名度比唔上以前，只可以響電視劇或電影中做配角或者反派。 佢受過名導演昆汀·塔倫提諾邀請，喺《標殺令》電影系列中演出，分別喺第一集飾演瘋狂88的殺手強尼莫，第二集飾演武術高人白眉。 演出作品 電影 《洪拳與詠春》 《少林五祖》 《馬可波羅》 《陸阿采與黃飛鴻》 《八道樓子》 《八國聯軍》 《洪熙官》 《功夫小子》 《螳螂》 《少林三十六房》 《殺出重圍》 《中華丈夫》 《茅山殭屍拳》 《爛頭何》 《Fury in the Shaolin Temple》 《一膽二力三功夫》 《少林搭棚大師》 《洪文定三破白蓮教》 《武館》 《少林與武當》 《長輩》 《御貓三戲錦毛鼠》 《少年蘇乞兒》 《龍虎少爺》 《十八般武藝》 《少林醉八拳》 《Raiders of Buddhist Kung Fu》 《五郎八卦棍》 《少林小子》 《鹿鼎記》 《弟子也瘋狂》 《掌門人》 《破戒大師》 《霹靂十傑》 《殺手蝴蝶夢》 《老虎出更》 《孔雀王》 《猛鬼舞廳》 《火爆行動》 《富貴兵團》 《龍虎家族》 《列血風雲》 《老虎出更二》 《怒火威龍》 《雲雨第六感》 《走佬威龍》 《笑俠楚留香》 《黃飛鴻：鐵雞鬥蜈蚣》 《唐伯虎點秋香》 《倫文敘老點柳先開》 《獵豹行動》 《少林活寶貝》 《花旗少林》 《醉拳三》 《有時跳舞》 《一代梟雄：曹操》 《醉馬騮》 《標殺令》 《少年阿虎》 《標殺令2》 《野蠻秘笈》 《猛龍》 《情顛大聖》 電視劇 無綫電視 西遊記飾 牛魔王 西遊記飾 牛魔王 千里姻緣兜錯圈飾 蝦叔 九五至尊飾 向陽 水滸無間道飾 黃錦仁 我師傅係黃飛鴻飾 莫天龍 御用閒人飾 官差 佛山贊師父飾 連勇 情迷黑森林飾 唐森 西廂奇緣飾 天竺 我的野蠻奶奶 施公奇案飾 司馬追風 覆雨翻雲飾 厲若海 其他 大唐雙龍傳 俗世情真 網絡電影資料庫上嘅劉家輝 香港電影男演員 香港武打演員 前無綫電視男藝員 錦熙

正月初一

正月初一係黃曆一年之中嘅第一日，亦係正月第一日，大約響大寒同雨水兩個節氣之間。傳統上，呢日叫做鷄日。因為響新年，亦都叫年初一。 大件事 公元前660年2月18號，日本神武天皇元年 - 第一代天皇，神武天皇即位。(傳說) 270年2月8號，日本應神天皇元年 - 第十五代天皇，應神天皇即位。(傳說) 485年2月1號，日本顯宗天皇元年 - 第廿三代天皇，顯宗天皇即位。(傳說) 646年1月22號，日本大化2年 - 日本頒布「大化改新之詔」。 690年2月14號，日本持續天皇4年 - 第四十一代天皇，持續天皇即位。 781年1月30號，日本天應元年 - 因為見到靚雲呢種祥瑞，日本將年號由寶龜轉做天應。 1618年1月27號，日本元和4年 - 江戸城大奧頒布禁止男人嘅規則 1796年2月9號，大清嘉慶元年 - 愛新覺羅顒琰登位，改元嘉慶。 1869年2月11號，日本明治2年 - 三浦半島東端，起好日本第一個西式燈塔，觀音崎燈塔()。 1968年1月30號，越共向南越發動元旦攻擊。 響呢日出世嘅人 ，日本神武天皇，第一代日本天皇。 (傳說) ，日本垂仁天皇，第十一代天皇。(傳說) ，日本敏達天皇3年 - 聖徳太子，皇族、攝政。 (傳說) 1394年2月1號，日本應永元年 - 一休宗純，和尚。 1546年2月1號，日本天文15年 - 最上義光，出羽戰國大名。 1720年2月8號，日本享保5年 - 櫻町天皇，第115代天皇。 1820年2月14號，日本文政3年 - 清水次郎長，俠客、企業家。 1841年1月23號，大清道光二十一年，辛丑年 - 孫菊仙，京劇老生。 1844年2月18號，日本天保15年 - 齋藤一，新選組。 1864年2月8號，日本文久4年 - 川上音二郎，俳優、興行師。 響呢日死嘅人 239年2月21號，魏國景初3年 - 曹叡，魏明帝，魏國第二代皇帝 1041年2月4號，日本長久2年 - 藤原公任，歌人 1638年2月14號，日本寛永15年 - 板倉重昌，武將，佢響島原之亂響總攻撃原城嗰陣戰死 節慶、風俗習慣 由呢一日起到正月十五元宵為止都係新年。正月初一，唐人地方同受唐人文化影響嘅地方，都會慶祝新年。 響半夜時份拜神上香，細路仔睏覺時會有壓歲錢。 日頭通常會食素、祀祖、拜神，亦會開始派利是、拜年。 天臘之辰，道敎節日 天文 1898年，大清光緒廿四年 - 日食。 日

礬

礬係化學物質，係雙硫化物結晶。一般係跟以下結構M+2SO4·M3+2(SO4)3·24H2O 。M+代表鹼金屬，好似鋰，鈉，鉀，銣，銫咁。而M3+就係三價金屬，好似鋁，鉻同鐵咁。而銨離子(NH4+)都可以響呢個位出現。 呢隻鹽係用來染料或者其他工業製作。佢溶響水，味又澀又酸又甜。用石蕊來試係酸性。結晶係正八面體。加熱會熔，再熱啲，裏面嘅水份子就走面出來，舊鹽會起泡同脹晒，最後變成一堆粉，唔再係晶體。 明礬係最常見嘅礬。 化學

正月十五

正月十五係黃曆每年第一個月第十五日。因為響新年，亦都叫年十五或者新十五。 大件事 480年2月11號，日本清寧天皇元年 - 第廿二代天皇，清寧天皇即位。 642年1月15號，日本皇極天皇元年 - 舒明天皇嘅皇后寶皇女即位，成為第卅五代天皇，即係皇極天皇。 1772年2月18號，日本安永7年 - 田沼意次任老中。 1862年2月13號，日本文久2年 - 坂下門外之變。盡力促成公主和宮下嫁嘅老中安藤信正，畀水戶藩浪人襲擊受傷。 1868年2月8號，日本明治元年 - 明治政府向各國公使宣佈王政復古。 響呢日出世嘅人 1153年2月10號，仁平3年 - 平忠盛、武將平清盛老竇。 響呢日死嘅人 節慶、風俗習慣 呢一日係元宵，係新年最後一日。呢日嘅人會食湯丸。 上元節，上元天官賜福聖誕 臨水夫人千秋 日

越南

越南，以前叫安南，而今全名叫，係東南亞一個社會主義國家。喺1976年之前嘅南北越時期，越南社會主義共和國嘅前身北越個名叫做越南民主共和國。越南嘅首都係河內。 越南嘅地理位置喺東南亞嘅中南半島東端，東面就係南中國海，北緯 8°30' 至 23°22'，東經 102°10' 至 109°30'。同柬埔寨、老撾同埋中國嘅雲南、廣西接壤，又同中國廣西共享北部灣。兩國原先響正海灣中心個白龍尾島劃界，家下以東經 108°03' 作為新嘅邊界。 越南係東南亞國協成員之一。 歷史 根據多個國家嘅歷史記載，越南嘅歷史可以追溯至4000年前。 公元前3世紀，秦朝侵略越南北部地區。響前1世紀至10世紀嘅大部份時間，越南係喺中國古代各政權嘅統治之下。968年，丁部領統一境內嘅割據勢力而建國，響李朝建立後，宋朝承認佢嘅主權。響脫離北屬之後嘅歷史中，越南成為藩屬國。 大蒙古國時期，越南陳朝曾擊退蒙古嘅入侵。而蒙古人忽必烈嘅元朝建立之後，越南陳朝嘅陳興道又曾兩次擊退元軍嘅入侵。 嘉慶七年，阮福映建立阮朝，第二年請清朝冊封做「南越國王」，最終嘉慶帝改以「越南國王」嘅名冊封，阮朝嘅正式國號就係「越南」，取代咗以前嘅名安南，用到依家。 19世紀末，越南成為法國殖民地，直到1954年獲法國承認獨立。但未幾越南分裂成南越同埋北越，兩國打咗十幾年嘅越戰，1976年由北越統一越南。 1977年，越共四大確定咗親蘇聯嘅方針，同中共嘅關係轉趨冷淡。1978年，由於越南政府響前南越地區推行「社會主義改造」，導致大批越南華僑逃離越南。1978年12月25日，越南黎筍政府派25萬越南人民軍部隊入侵柬埔寨，越軍好快就攻入柬埔寨嘅首都金邊，並且係推翻紅色高棉後扶植名為柬埔寨人民共和國嘅親越傀儡政權，但聯合國一直唔承認柬埔寨人民共和國。1979年1月，越南同蘇聯簽訂咗《越蘇友好合作互助條約》，越軍佔領柬埔寨之後，係柬泰邊境地區部署重兵，紅色高棉亦都向泰國邊境逃跑，越軍打到柬泰邊境，令泰國邊境地區人民嘅生命財産遭到嚴重嘅損失。雙方係經過13天嘅戰鬥後講和。1979年，中國為咗分擔柬埔寨被越南攻打嘅壓力入侵越南，史稱中越邊境戰爭，中國人民解放軍係攻入越南北部嘅諒山、高平、老街三個省會之後撤軍回國。之後，中越邊境仍不斷發生衝突，衝突持續咗10年咁耐。1986年，越共換咗領導人之後，開始改變越南嘅經濟政策，佢哋學習市場經濟同埋對外開放投資嘅模式，嗰政策叫做「革新開放」。1989年，中蘇關係實現正常化，同年9月27日，越南從柬埔寨撤軍，中越邊境衝突結束。1991年，越南共產黨派出代表團訪問中國，中越關係實現正常化。1992年，韓越關係實現正常化。 1995年7月，越南同美國建交。 地理 越南全國佔地大約331,688平方公里。地形包括有丘陵嘅茂密森林，平地面積唔超過20%。山地面積佔40%，丘陵佔40%，森林佔42%。 宗教 外來宗教 佛教：越南最大嘅宗教。越南佛教係從印度傳入，但響東漢末年，大乘佛教從中國傳入越南，越南人叫佢做「北宗」。10世紀之後，被尊為國教。上座部佛教自泰國同柬埔寨傳入，稱之為「南宗」。目前信大乘佛教嘅佛教徒多啲。 天主教：1533年傳入越南，發展迅速，響法國統治時期取得合法地位，目前有大約300幾萬嘅信徒。 基督新教：1893年傳入西貢，但遭法國殖民當局禁止。直到1920年，宣道會喺越南打穩基礎。基督新教而家有唔少信徒，主要分佈喺河內、海防、承天、廣南－峴港、波萊古、平順等地。 本土宗教 高台教：係1926年吳文昭、黎文忠揉和佛教、基督教、道教、儒教創立嘅本土宗教，全名係「大道三期普渡高台教」。信孔子、姜太公、耶穌、老子、釋迦，每日6點、12點、18點、24點要焚香誦經。 和好教：1939年由黃富楚創立，係佛教嘅變體，但係唔起寺廟，用塊紅布代替神像，供品係鮮花同清水。 政治 越南由越南共產黨一黨執政，國內冇其它合法政黨，越共總書記係黨同國家最高領導人，兼任中央軍事黨委書記，掌握軍權。2001年取消政治局常委之後，黨總書記、國家主席、政府總理同國會主席被視為越共領導層嘅「四大支柱」。 教育 響2000年，越南經已基本實現小學義務教育普及化嘅目標。2001年全面推廣9年義務教育。響2001-2002學年，越南全國大、中、小學學生大約有1,860萬名。全國有2.58萬間三級普通學校，179間高等院校。 攷

施公奇案

《施公奇案》係香港無綫電視響2005年頭製作，2006年推出嘅一部電視劇。響2006年1月31日至2月26日期間喺香港無綫電視翡翠台首播。主題曲《先知先覺》，由陳浩民主唱，呢套劇集係根據晚清小說《施公案》改編而成。 施公奇案Ⅱ‎ 無綫官方劇集網頁 蝶之居–翡翠劇場 2006年無綫電視劇集 無綫電視劇集系列

蜑家

蜑家，又寫做蛋家或疍家，係住響廣東、福建、廣西、海南、香港、澳門嘅民族。佢地住響海邊，有啲就住響漁船上面。響以前係當係蠻，不過大清國雍正皇帝響1723年到1731年期間，發過多度諭旨，將佢哋蠻地位剔除。 蜑家人叫自己做水上人，同地上面嘅人分開來，佢哋有自己嘅祖先傳說，以唔使上地為榮。而地上人亦都當佢哋唔同類，甚至誤會佢哋係唔同種人，身體有唔同特徵。不過學者研究來睇，水上人同廣東一帶嘅人，只係生活差別咁大吧。身體有差別都係工作做成。水上人講嘅蜑家話，同廣東話唔係分別咁大，主要係水上生活用字特別豐富。 蜑家人多數係做漁民，多數住響船上，響海灣聚集。有啲會響海邊起村起市。到咗二十世紀，水上人已經逐漸搬上岸，因為太接近，好難分到係咪水上人。 而越南都有蜑。 蜑家

大浦洞2型

大浦洞2型係北韓由蘆洞1型發展出來嘅導彈。射程更遠，可達3500英里。據稱可以攜帶核彈頭。 2006年7月5號，美國情報機關指北韓最多發射咗六枚導彈，其中至少一枚係長程嘅大浦洞2型導彈，響發射後35秒失靈。 類:北韓軍事

時間

時間係鐘報嘅時分秒，又或時間係長短。時間係哲學，藝術，詩同科學主要探討嘅範圍。因為咁廣泛，好難有一個共識嘅定義。有啲學者會唔同意時間係可以度。好多科目都係操作上嘅定義，即係用單位來定義時間。 科學家同技術員用好多時間去度時間，之後就發展咗天文學。時間對社會學重要，有個人價值同有經濟價值。因為人意識到每日以至成世，時間都係有限。時間單位係將一件事有耐，又或者兩件事之問隔幾耐，變成數字。一啲重覆又重覆嘅事就變成標準時間單位。天上走嘅太陽，月亮嘅盈虧同鐘擺都係時間單位例子。 時間响歷史上同空間有好密切關係，最明顯就係愛因斯坦寫本廣義相對論，裏面講嘅時空。 計時係指量度時間流逝嘅舉動。 時間唔會倒流，而且永遠唔會終止。 相關現象 時間膨脹：兩個一樣嘅時鐘，兩者之間嘅相對速度唔等如零，佢哋量度到嘅時間會唔一樣； 長度收縮：一個觀察者量度一件同佢相對速度非零嘅物件嘅長度，佢度到嘅長度會同細過件物件嘅真實長度； 相對質量：一個觀察者量度一件同佢相對速度非零嘅物件嘅質量，佢度到嘅質量會同大過件物件嘅真實質量； 質能等價：物質同能量本質上係同一樣嘢，； 宇宙速度極限：宇宙入面，物件最大嘅可能速度係光速； 空間 時覺 音樂，本質上就係「喺時間當中編排聲」嘅藝術，尤其睇吓節奏。 時間之父，時間嘅人格化形象。

空間

係哲學家同科學家研究對象，佢好難落到一個定義。空間係咪可以度到都係一個爭論點。唔同科有唔同定義，不過多數都用操作定義，即係定義量度單位。 幾何概念 幾何學係研究空間嘅數學子領域。「『空間』呢個概念要點定義」係一條可以幾撈絞嘅問題，不過喺最基本上，空間可以用點、直線同埋平面等嘅概念想像。 0D：點 點係幾何學上嘅一個原始諗法： 簡化噉講，點可以定義做「喺空間裡面有確切位置、唔佔用空間嘅嘢」，冇長度同闊度； 技術性啲噉講，現代數學有咗集合論，而喺呢套理論框架下，點通常俾人定義做「一個集入面嘅其中一件元素」，例如想講一塊平面上面嘅一點，首先就會定義塊平面係 ， 塊平面上嘅一點 就係 入面嘅元素；用日常用語講嘅話，即係 可以寫做 ，當中 同 都係實數。值得一提嘅係，點原則上係一個抽象化嘅概念，淨係存在喺人嘅想像之中：理論上嘅點係冇長度同闊度嘅，而當一個人攞支筆畫一粒肉眼睇得到嘅點嗰陣，嗰點查實經已有返咁上下長度同闊度，所以人先可以用肉眼睇得到，嚴格嚟講唔可以算係一點，頂嗮攏只可以算係攞嚟表示一點嘅符號。 點係幾何學最根基嘅諗頭－有咗點嘅概念，就有得定義同闡述第啲重要嘅幾何學概念同諗法，例如「是但兩點之間，都可以畫條獨一無二嘅線」呢條公理噉。 1D：直線 直線係幾何學想像中一種「冇闊度、有長度嘅嘢」，當中「直」係指「上面啲點均勻噉分佈嘅線」： 攞住點嘅概念，想像攞是但兩點 同 ，喺 同 之間有無限咁多粒點，嗰啲點之間每對點之間嘅距離都係恆定嘅； 用集合論嘅角度嚟睇嘅話，一條線可以想像成由一大拃點組成嘅集－精確啲講，喺現代幾何學入面，直線通常俾人定義做「喺個線性空間入面，有某種線性關係嘅點集」；是但攞一粒點 同一條線 嚟睇，「 喺 上面」或者「 唔喺 上面」都會係有意義嘅句子－句嘢一係真一係假。 平面入面嘅直線有個性質，就係是但搵兩點，嗰兩點都可以用一條直線連接，而且喺所有「能夠連接兩點嘅線」之中直線係長度最短嘅； 好似下圖噉就係一條「線」－下圖條線實質上有闊度，所以只係一個用嚟表示一條線嘅符號。 喺歐幾里得幾何入面，兩條直線之間可以有交點，又可以有平行嘅關係－如果話兩條線係平行嘅，意思係話無論將嗰兩線延長幾多都好，兩條線都唔會有交點。好似下圖噉，下圖有三條線 、 同 ，當中 同 喺 ABCD 嗰點相交，而 同 喺 EFGH 嗰點相交， 同 平行： 直線仲可以掕埋「曲線」嘅概念：曲線係一種幾何物體；同直線一樣，曲線可以想像成由兩點之間嘅點組成嘅集，不過曲線「可能係唔直嘅」嘅；技術性啲噉講，曲線可以想像成直線嘅廣義化－「線」可以包嗮所有「由兩點之間嘅點組成嘅集」，而直線就計係線嘅一種，特指「上面啲點均勻噉分佈嘅線」。 2D：平面 喺歐幾里得幾何裏面，一塊平面係一塊 2D 而且冇曲率嘅幾何物體，有長度同闊度但冇高度，可以向住任何方向無限噉延伸。如果用最常用嗰隻坐標系統嚟諗嘅話，平面同直線嘅分別可以想像成「要用幾多個數先可以描述一點嘅位置」－ 如果要描述一點喺條線上面邊個位，淨係要用一個數，例如 ，所以係一維； 而如果要描述一點喺塊平面上面邊個位，就要用兩個數至得，例如 ，所以係二維； 下圖係互相成平行嘅三塊平面： 歐幾里得研究嘅幾何好大部份都係喺平面入面發生嘅幾何，包括咗平面上面嘅三角形、圓形、平行線同角度呀噉。而根據呢套研究，平面有好多特別嘅性質： 是但攞兩塊唔同嘅平面，佢哋一係彼此成平行、一係就會係某條線嗰度相交； 是但攞一塊平面同一條線，條線一係同塊平面成平行、一係會喺某點同塊平面相交、再唔係就可能喺塊平面上面； 如果有兩條唔同嘅線，兩條都係同一塊平面成垂直，噉兩條線實係平行嘅； 如果有兩塊平面都同某條線成垂直，噉兩塊平面實係成平行嘅； ... 呀噉。 一去到 2D，就可以諗埋角嘅概念：是但攞一點，由嗰點向住兩個方向各射一條直線出去嘅話，兩條射線之間就會形成一隻角，而角度就係一隻角可以有嘅特性，反映隻角「有幾大」；喺實際嘅幾何分析上，一隻角通常會用 嘅符號嚟表示，下圖嘅 會寫做 噉嘅樣，而且會用噉嘅符號表示啲角嘅大細－ 表示「 呢隻角係 90° 咁大」... 如此類推。 3D 或以上 有咗點、直線、曲線、平面同角呢啲基本概念，研究者就可以對現實世界嘅空間做出基本嘅分析：3D 空間指笪空間入面嘅每個可能點都要有三個數 ，先可以講明佢喺邊個位－人類日常生活當中會接觸到嘅世界，就可以想像成一笪 3D 空間，有三條完全直嘅軸；响呢笪 3D 空間裏面， 每件物體都有長度、闊度同高度表示佢「掗咗幾多空間」， 每件物體都可以沿三條軸郁動－可以有前後左右上下一共六個方向； 一笪 3D 空間會有好多點，可以有直線、曲線同平面，而線之間或者平面之間可以有角度。 對 3D 或以上維度嘅空間嘅分析好有用。幾何學家會用數學證明嘅方法，探究點、線同埋空間有咩特性，而第啲領域嘅工作者就可以攞住呢啲知識去做嘢：喺廿一世紀初嘅多數工程學應用上，分析空間嘅特性可以齋靠「將空間想像成笪 3D 空間，而且每個位置都可以用實數坐標表示」就搞得掂－呢種分析可以攞嚟分析交通工具同建築物等工程學上會想分析嘅嘢；古典物理學上嘅分析可以齋靠 3D 就搞得掂，而進階嘅物理學－例如廣義相對論－仲會用到多過三個維度嚟描述時空。 時間 視覺藝術，本質上就係「喺空間當中編排色彩」嘅藝術 攷 拎 哲學 科學

煤

煤，又叫煤炭，係一隻化石燃料，係由地面或者地下掘出來用。佢係黑到啡黑色嘅岩石，用火可以即刻燒得着。佢成份主要係碳，夾住其他元素，好似硫咁。媒同工業革命嘅關係好密切。到家下都係好重要嘅燃料，隻隻能源之中，用煤來發電始終都係世界排第一。而焦炭係當中嘅副產品 隨住形成時承受嘅壓力上升，級數同純度都上升，佢嘅發電效率都上升： 泥炭褐煤次煙煤煙煤無煙煤 當中泥炭祇不過係壓實咗嘅植物殘餘物，並唔係嚴格定義中嘅煤；無煙煤係變質岩，其餘可以當係沉積岩。

樹

樹，文言又叫木，係一啲好大棵嘅多年生木質植物，通常屬於喬木。雖然一棵樹最少要有幾大係無定嘅，但一般都認為成長咗嘅樹會有6米高。樹幹上面會有叉開大條嘅樹枝。同其他植物比較，樹長命好多。有啲樹生到有成百米高，可以有幾千年命。 樹係自然體系一個好重要嘅部份。農業上亦都有種樹，例如蘋果樹、荔枝樹之類。樹亦都響民間傳說度扮演好重要嘅角色。 2015年有報告估計地球上大約有3萬億棵大樹，當中約1.39萬億棵喺熱帶同亞熱帶，6100億棵喺溫帶，7400億棵喺圍繞北極嘅北方森林。同11000年前比，人類活動已經搞到啲樹嘅數量少咗一半。依家人類每年消除約150億棵樹，同種番約50億棵。

聲

聲係一種以物質來傳送嘅波。聲可以傳送機械能。聲可以用聲波嘅頻率、波長、周期、波幅或者係譜來表示。 頻率 喺現代聲學之前，玩音樂嘅人經已能夠齋靠耳仔聽得出唔同嘅聲有「高低」之分。打後物理學上對聲嘅研究仲有進一步噉分析聲波嘅頻率： 想像家陣有位研究者攞住碌音叉做實驗，佢㩧一吓碌音叉，碌音叉就開始振動，而如果佢將碌振緊嘅音叉浸入水，啲水會出現波動；由牛頓力學上嘅分析可知，噉表示一碌振緊嘅音叉會向佢周圍啲粒子身上施力，令呢啲粒子跟住佢振。 再想像家陣有位研究者攞個鐘形罩罩住一嚿發出緊聲嘅物體，然後佢再用泵等嘅方法抽走個罩入面啲空氣，就會發現如果個罩變成真空，就會唔再聽到嚿物體發出嘅聲－噉表示聲係要透過空氣等嘅介質先至可以傳播到嘅； 好似上述呢類噉嘅實驗支撐咗句假說： 而頻率係振動都會有嘅一種特性：振動指嚿物體相對於空間入面嘅某一點來回噉郁，即係話振動呢種郁動實係會每隔一段短嘅時間就會重複嘅，頻率就係每單位時間之內場振動會重複幾多次－1 Hz 表示每秒重複 1 次、2 Hz 表示每秒重複 2 次... 如此類推。 波動 聲學 樂理 語音學 攷 拎

波動

呢篇文章講嘅係物理學嘅波。波嘅其他意思，睇波 (搞清楚)。 係通過空間傳遞能量嘅一種擾動。機械波要通過物質傳，而電磁波就可以真空傳。 波可以由一點傳到去另一度，唔使點郁到媒介嘅粒子，淨係靠粒子喺自己位度振。 基本概念 喺物理學上，波動係指 擾動－一個或者以上嘅物理量喺平衡點嘅周圍來回變化； 而且呢股擾動會喺空間當中行進； 波動可以係有週期性嘅，即係每隔一段時間就重複一次，而頻率 就係指每秒之內重複幾多次，； －好似係水上面嘅波浪就可以噉想像：喺呢種波動當中，來回變化緊嘅物理量係粒子嘅位置 ， 數值會喺 、０ 同 之間來回噉郁嚟郁去，而呢股「令粒子來回上下郁」嘅力量仲會沿住水面傳開去。波動－包括波浪、聲同光在內－有好多物質冇嘅特性，例如係曉折射同繞射呀噉。至於要點樣證實光係種電磁性質嘅波動，可以睇吓麥士維方程組相關嘅內容。 相關術語 平衡位置：粒子嘅原位 波峰：波最高嘅位置，嗰度嘅粒子有最大嘅向上位移 波槽：波最低嘅位置，嗰度嘅粒子有最大嘅向下位移 振幅：粒子距離平衡位置嘅最大位移 波長：一橛完整嘅波，或者令到波重覆自己一次嘅長度，即係兩個喺隔離嘅波峰之間，或者兩個喺隔離嘅波槽之間嘅距離 週期：波行一個波長需要嘅時間 頻率：波每秒行嘅距離同波長嘅比率，所以 波速：每秒鐘波行嘅距離 角頻率：就好似簡諧振動咁，定義為 波數：每 單位長度波重覆自己嘅次數，定義為 基本公式 1. 證明： 正弦波 睇正弦波 雙縫實驗 光電效應 攷 波 (物理)

浪

浪，又叫海浪，係響海面見倒嘅自然現象，係因為潮汐、地球自轉、海嘯…而形成。 其他嘅浪 熱浪 風浪 海 ru:Волны на поверхности жидкости

星加坡教育

星加坡教育制度好似英國教育制度。1980年代就開始用英文教學。

西裝

泛指西式嘅正式套裝，而家就多數指男性着嘅西裝。西裝雖然源自歐洲，但係而家已經成為國際通行嘅正式服裝，係表示禮貌、尊重場合嘅一種方式。 男性西裝最為規範化，長袖外套、相配嘅長褲、長袖恤衫、領呔，係男性套裝嘅基本服飾。外套配長褲叫做兩件式西裝；加埋背心就叫做三件式，但而家比較少見。女性西服就比較多樣化啲，不過基本上可以歸納為外套、相配嘅裙或者褲、同埋女裝恤衫。 舊式西裝甚至有相配嘅帽，男性可以戴fedora軟呢帽或圓頂硬禮帽，女性就戴藥丸盒帽。不過今時今日，藥丸盒帽多數只係護士或者舖頭服務員制服嘅一部分，男性都冇乜點戴帽嘞。 歷史 無論男性女性，歷代西裝款式發展都向簡便發展，着套裝嘅場合亦都越嚟越少。而家一般淨係得正式或者商務場合、唔着唔得嘅時候先會着套裝，西裝唔再係日常服飾。1990年代起，北美洲有唔少商業機構都開始接受員工着便服返工。開始只係星期五至畀咁着，但而家有唔少公司都畀員工成個禮拜都可以唔着成套西裝。咁有時反而引起混亂，因為員工唔清楚點先算適當嘅返工衫。 喺亞洲等熱帶地區，甚至有好似日本咁嘅COOL BIZ政策，畀打工仔着短袖恤衫、男性唔使打呔。咁樣，室內地方就唔使為咗就啲着西裝嘅人，而過分調低冷氣溫度，咁咪可以減少環境破壞囉。 男性西裝 現代西裝出現之前，近代西方男性出席商務場合着嘅套裝，有一件又長又厚嘅黑色外套，叫做frock coat。直至19世紀末期，美國人開始改着啲輕便啲、只係長到腰位嘅外套，叫做sack suit。咁成為咗非正式、非勞動場合嘅日間標準裝束，即使係最樸實嘅男性亦會有套咁樣嘅西裝，等喺星期日返教會嘅時候着。第二次世界大戰之前，呢種簡便套裝會連埋背心穿着，今日就比較少見。 另一方面，晚間套裝亦都發展出一種非正式裝束。原本嘅燕尾服演變出小晚禮服。時至今日，小晚禮服甚至取代咗燕尾服，成為出席晚間場合嘅標準裝束，而歷史較長嘅燕尾服只係留喺最莊重嘅場合着，例如宴會、音樂演奏會、受勳儀式咁。日間嘅正式裝束就係早禮服。雖然話現代場合一般已經唔係太拘泥於咩繁文縟節，但係視乎出席場合所要求嘅禮節，請柬上應該女性西裝 女性着嘅現代西服套裝多數限於商務場合。女性去波之類嘅正式場合多數會着波衫。 20世紀初，由外套同裙組成嘅套裝成為咗西方女性日間嘅日常服飾，適合返工同平時着。相比男性套裝，女性套裝物質輕柔啲，裁剪亦都貼身啲，突顯女性身型通常充滿曲線感嘅姿態。1960年代開始出現配褲嘅女性套裝，但係被社會接受做返工衫嘅過程就比較慢。隨住時代發展、社會開放，套裝嘅裙亦都有向短發展嘅趨勢。1990年代，迷你裙再度成為流行服飾，西裝短裙嘅長度亦因為咁而受到影響，會因應當地習俗同情況而異。 穿着禮儀 褸扣鈕 雙排扣嘅褸應該一直扣好鈕；單排扣嘅褸就只需要企起度至要扣鈕，坐喺度唔使，以免件褸變形。 有三對紐嘅褸，可以自由選擇扣幾多對，但就應該從最上面扣起。兩對鈕嘅褸就只係應該扣最上面嗰對。 西裝顏色 一般西裝顏色有海軍藍、淺灰色、深灰色、黑色等，通常冇圖案或者係細條紋。黑色都係小晚禮服嘅顏色。 呔 領呔一般係個人品味，但嚴肅穿著嘅話可以概括出幾項要點。呔嘅頻色應該深色過底下件恤衫，同時唔應該同色。條呔最好可以襯托返件恤衫或者套裝嘅顏色。總括嚟講，出席嚴肅場合或者宴會唔應該打顏色鮮豔或者圖案誇張嘅呔，不過點先算鮮豔、誇張就見仁見智嘞。 領呔打得好應該啱啱長到、或者冚住個皮帶扣，後面幼嗰邊唔應該髧長過前面闊嗰邊。 襯衫 男裝一般着長袖布質縫製嘅恤衫，所有鈕由領到恤衫最下低全部扣好。恤衫要燙整齊，束入條褲入面。一般傳統恤衫係淺藍或者白色，當中以白色最保守。有法式袖口嘅恤衫算最正式，呢種恤衫個袖口會另外用釦或者絲帶扣扣好，而唔係用一般連埋紐嘅恤衫。 着成套西裝嘅話，絕對唔應該配短袖恤衫、網球衫或者T恤。 女裝恤衫同男裝恤衫唔同，冇咁長之餘，唔使亦都唔能夠束入條褲度，亦唔使扣起個領度啲鈕。現代女性有時會着高質純白色T恤嚟代替恤衫。 襪 襪應該同長西褲顏色一樣，咁會令對腳顯得更修長，亦都令到唔夠長嘅西褲管冇咁顯眼。一般顏色有黑色、灰色、海軍藍。如果冇相同顏色嘅襪，襪就應該深色過條西褲，以達到類似效果。有圖案嘅襪，底色應該同件套裝嘅顏色相配。如果同唔到條西褲襯色，可以考慮同對鞋襯。 其他配飾 係咪纜皮帶係個人選擇，但係應該同對鞋相襯，一般有黑色、啡色咁。淺啡色嘅皮帶比較適合非正式商務服裝。皮帶扣應該係金色或者銀色。套裝其他金屬配飾，好似袖釦、呔夾、錶等等，應該同個皮帶扣襯返。對鞋唔應該橡膠底，最好係皮鞋，優質皮鞋可能會用木嚟整鞋踭。 一般嚟講，金屬錶越薄就越正式，指針錶就正式過電子錶。最莊重嘅場合甚至唔應該戴錶，而應該帶駝錶，但今時今日並唔多見。 胸袋放手巾仔已經唔再係常見嘅裝束。如果有就應該襯返件恤衫嘅顏色，係絲質就最好，顯示着個人嘅階級，但係一般棉質或者麻質嘅手巾仔都得。摺嘅方法就隨得著衫個人決定。 文化含意 20世紀，歐洲嘅政治同社會地位喺世界各地都屬強勢，所以西裝成為咗通行世界各國嘅商務同正式服裝。因此，拒絕着西裝就可能成為咗反對歐洲或者主流文化嘅象徵。一啲非洲或者中東國家嘅領導人，會着返自己國家嘅民族服裝代替西裝，或者好似古巴嘅卡斯特羅咁着軍裝嚟代替。另外，伊朗嘅艾哈邁迪內賈德總統雖然會着西裝，但係件恤衫就開口兼唔打呔，都係由於同類原因，而唔係粗心大意。 現代華人社會多數接納着西裝做正式服飾。西裝喺1840年代左右傳入中國，初時多數由出國商人或者出國留學生着。19世紀末，上海等地嘅中式裁縫開始改做西裝。1919年嘅新文化運動入面，西裝衝擊咗傳統嘅長袍馬褂；之後西裝廣泛流傳，中國嘅西裝業亦都蓬勃發展。不過中國嘅政治人物要到20世紀後期至開始着西裝。 香港嘅立法會議員、四五行動成員梁國雄，係少數至今仍然拒絕着西裝而知名嘅華人政治人物。立法會嘅《議事規則》第42條訂明：「議員進出立法會會場，在衣飾及舉止上須保持莊重」，多數議員會着西裝嚟出席會議。梁國雄喺2004年成為第三屆立法會議員之後，堅持繼續着返平時嘅圓領圖案T恤，被主席范徐麗泰認為違反以上嘅議事規則。最後，議事規則委員會認為冇需要就「衣着莊重」講明定義，即係同意着圓領T恤唔算唔莊重。梁國雄到依家都重係冇着過全套西裝開會，只會喺個別時候喺件T恤上面笠件西裝褸。 資料來源 POST, Emily，The Clothes of a Gentleman，載《Etiquette》第XXXIV章。 《GQ雜誌》：Style Guy: Suits and Blazers，提供男性着西裝外套品味嘅資訊 紳士 見工 服裝 歐洲文化

鋼琴

鋼琴係西洋古典音樂中嘅一種鍵盤樂器，前身係古鋼琴，普遍用於獨奏、重奏、伴奏等演出，用嚟作曲同排練音樂都好方便。彈琴嘅人撳落去鍵盤上嘅琴鍵，牽動鋼琴裏面包住絨氈嘅琴槌，就會敲擊鋼絲弦，經過琴橋由音板擴音發出聲音。 鋼琴音域寬廣，音色宏亮、清脆，富於變化，表現力強。獨奏嗰陣，可以演奏各種氣勢磅礡、寬廣、抒情嘅音樂，亦可以演奏歡快、靈巧、技巧性好高嘅華彩樂段，喺樂隊裏面可以發揮巨大作用，重經常用嚟做伴奏樂器。鋼琴因為佢嘅豐富嘅樂理表達能力，所以稱為「樂器之王」。 芭蕾舞

小提琴

小提琴，又叫梵鈴，俾人稱之為「樂器女王」，係一個用弓拉嘅弦樂器。佢有四條弦，每條隔純五度，係提琴家族之中至細、至高音嘅樂器。大過佢嘅提琴有中提琴、大提琴同埋低音大提琴。 小提琴係嚮16世紀嘅意大利首先出現。佢原先嘅意大利文名叫做，意思即係細嘅中提琴。 小提琴同其他提琴一樣，主要係用弓來拉嘅，間唔中亦會用嚟彈下。 佢係現代管弦樂隊弦樂組中最為主要嘅樂器。樂器之中佔有好重要嘅位置，係現代管弦樂隊最重要嘅樂器之一，亦係具有高難度演奏技巧嘅獨奏樂器。 嚮大戲、粵曲、粵樂用嘅梵鈴 早嚮1920年代，司徒夢岩、尹自重、呂文成嗰一班玩家用小提琴拍和，一用就用到而家。 但係大戲粵曲用嘅定弦係同西樂嘅唔同，西樂嘅定弦係G D A E，大戲粵曲嘅定弦係F C G D。

牧童笛

牧童笛，有人會叫佢木笛或者直笛，係樂器一種。佢屬於木管樂器，係條直身長管，唔使靠簧來發聲，同哨子差唔多。笛嘴有吹口，笛身有八個窿，另有兩個細窿響尾個兩窿整半音，笛身頭上有個尖板嘅開口。係由口吹氣過笛嘴嘅窄管，窄管嘅氣撞落尖板，令到空氣振盪。笛身窿就用嚟控制音高。 牧童笛嘅歷史悠久，依家保存到最耐嘅牧童笛係14世紀。更加古老嘅西洋畫上面有類似嘅笛，不過最早幾時出現重未有定論。牧童笛曾經風行幾個世紀，曾經組成78支笛嘅樂團。去到18世紀先至沒落。直至到成20世紀，同唔少古樂器一樣，俾人搵出來推廣。家下係好流行嘅教學樂器。 古代唔少作曲家會將牧童笛同雀或牧童拉上關係，所以叫牧童笛。 一般牧童笛指法 管樂器

中子

中子係物理學上一隻亞原子粒子，唔帶電荷。質量高過質子少少。佢自轉係½。佢嘅反粒子叫做反中子。 質子同中子都係核子。幾乎所有原子嘅原子核都由呢兩隻粒子組成，例外只有氫最常見嘅同位素，得一粒質子。 中子嘅質量係。 0號元素 中子星 中子彈 粒子

李白

李白，字太白，號青蓮居士，係大唐詩人，響中國文學有重要地位，有一千一百首詩流傳後世。佢同道敎思想有關，人哋叫佢做詩仙。李白好酒，亦都成日周圍去旅行。佢同當時另一個頂尖詩人兼好朋友杜甫並稱「李杜」。 李白出名夠想像力，最後有傳佢響長江坐艇醉咗，想撈水中嘅月映，跌落水浸死咗。不過歷史記載佢死時喺屋企。 作品 《蜀道難》 《行路難》 《將進酒》 《靜夜思》 《怨情》 《送友人》 《月下獨酌》 《聽蜀僧濬彈琴》 《登金陵鳳凰臺》 《早發白帝城》 《渡荊門送別》 《送孟浩然之廣陵》 《訪戴天山道士不遇》 《下終南山過斛斯山人宿置酒》 《贈汪倫》 中國李白網 白

紫式部

紫式部(大約973年-大約1016年)，係日本平安時代中期嘅女作家兼詩人。係名作源氏物語嘅作者。佢係日本三十六歌仙之一。佢出身藤原家，唔知佢真名，雖則有學者考證佢叫香子。紫係佢日記筆名，來自源氏物語一個角色紫の上。式部，即係政府儀式部門，係佢阿爸嘅官職。 紫式部係越後守藤原為時嘅女，佢阿媽係攝津守藤原為信嘅女。佢細細個阿媽已經死咗，所以係由阿爸帶大。佢阿爸家族都係文學出名。 日本文學

源氏物語

源氏物語係日本平安時代嘅長篇小說，係紫式部寫嘅。不過呢本小說並無留低書名，所以有好多其他名，好似源氏の物語，紫の物語，光源氏，源氏，源語，紫文。 小說係1001年開始成書，係日本文學裏面好重要嘅作品，對後世文學有相當影響。書中講嘅係王族貴族嘅愛情故事。書分為三部份，源氏係書中第一二部份嘅主角。而第三部係佢嘅仔薰做主角。 主角 光源氏 號光之君，係天皇桐壺帝第二個仔，亞媽桐壺更衣，後底乸藤壺中宮，亞哥朱雀帝。 老婆係葵之上、紫之上、女三宮，妾侍明石之方；情人係六條御息所、朧月夜、末摘花、花散里、源典侍、空蟬、築紫之五節、夕顏、軒端荻等。佢有仔夕霧、冷泉帝，有女明石中宮。 日本文學

杜甫

杜甫，字子美，號少陵野老，中國唐朝詩人。佢住過長安少陵，所以叫杜少陵，又做過檢校工部員外郎，所以又叫杜工部。佢係西晉軍事家杜預嘅後代，爺爺杜審言係初唐時代嘅詩人。 杜甫想幫國家手，但係唔得志。安史之亂重打亂嗮佢一生。但佢係中國重要詩人，有人叫佢做詩聖或詩史。佢同佢好朋友李白合稱李杜。佢阿爺杜審言亦係唐代詩人。 杜甫嘅詩初頭唔係咁畀人受落，但後來對中國同日本文化有好大影響。介紹佢啲作品去西方各國嘅時候，都會同當地大文豪來比。 杜甫詩選〔英文翻譯） 大唐詩人 大唐官員 杜氏

鄭和

鄭和，原名馬和，乳名馬三寶或者馬三保，阿剌伯名 ，係中國航海家，響1405年到1433年之間七次下西洋。佢係大明國嘅太監，所以叫三寶太監或者三保太監。佢係雲南昆陽出世，家族係回人，姓馬。佢三十三歲因戰功，賜咗姓鄭。 朝廷同外交政治背景 因為鄭和嘅所有背景同主導大明政治嘅士大夫圈子格格不入，因此鄭和首度下西洋之所以可以成功，係由於朝廷內同儒家價值對立嘅派系成功合作嘅成果，依啲派系包括： 商人遊說團體，希望大明海軍力量為印度洋中國人經商提供支撐； 支持帝國主義遊說團體，希望恢復大元嘅帝國侵略擴張，依個同儒家用德服人嘅價值對立； 佛教遊說團體，希望政府經費投入第二啲計劃，而非落入反宗教或士大夫。 成就明成祖嘅海上大業 响外交同軍事方面，鄭和下西洋嘅功蹟包括推翻斯里蘭卡王朝同蘇門答臘君主、懲治海盜並扶植麻六甲一小漁村將佢變成一強大國際貨品轉運站。 生平 鄭和係回族人，佢個波斯名為，六世先祖賽典赤•贍思丁係大元初期來自中亞嘅色目貴族，係布哈拉國王穆罕默德嘅後裔，曾任雲南行省平章，後追封為咸陽王。曾祖父伯顏响元大德十一年任中書平章，曾祖母馬氏。祖父哈只米嘅納，祖母溫氏。父親原名米里金，漢名馬哈只，襲封滇陽候，母溫氏。族人自稱咸陽世家。 鄭和出生於明洪武四年，係馬哈只第二子，鄭和有姐妹四人。洪武十三年冬，大明軍隊進攻雲南，馬和僅十歲，被明軍副統帥藍玉掠走至南京，閹割成太監之後，進入朱棣嘅燕王府。永樂元年，姚道衍和尚收馬和為菩薩戒弟子，法名福吉祥。 响靖難之變中，馬和响河北鄭州，明成祖朱棣响南京禦書“鄭”字賜馬同鄭姓，去紀念戰功，史稱「鄭和」。並升任為內官監太監，官至四品，地位僅次於司禮監。鄭和有智略，知兵習戰，明成祖對鄭和十分信賴。宣德六年，欽封鄭和為三寶太監。 根據明代御用相士中書舍人袁忠徹記述：「鄭和身長九尺，腰大十圍，四嶽峻而鼻小，眉目分明，耳白過面，齒如編貝，行如虎步，聲音洪亮。」下西洋前夕，明成祖有意選派鄭和領兵出洋，曾徵詢袁忠徹，袁回答：「三保姿貌、才智，內侍中無與比者，臣察其氣色，誠可任。「遂令統督以往，所至威服。」 宣德八年四月，鄭和响印度西海岸古裡去世，賜葬南京牛首山。 鄭和收納長兄馬文銘之長子為嫡，名鄭文銘，字恩來，世襲錦衣衛千戶，居南京三山街馬府。大清太平天國時期，馬府毀於戰火，室家蕩然無存。鄭和後裔至今已傳至第21代。 信仰 鄭和係回族人，但同時信仰佛教，明史專家吳晗先生指出，由於南洋嘅許多國家，伊斯蘭教和佛教為主要信仰，大明政府選派回教徒“可以減少隔閡，辦好事”，而當時下西洋嘅隨行人員中信奉伊斯蘭教信徒有馬歡、郭崇禮、西安羊市大清真寺掌教哈三、泉州蒲壽庚後裔蒲日和同泉州清淨寺伊瑪目夏不魯罕丁嘅次孫夏文南等。做為外交官，鄭和對第二啲宗教採包容和尊重嘅手法。 伊斯蘭教 鄭和出身於伊斯蘭教世家，祖父和父親都係虔誠嘅穆斯林朝聖者，曾到麥加朝聖。鄭和曾經响泉州靈山回教先賢墓行香，到泉州南安九日山清真寺祈禱。永樂十一年，鄭和重修西安清真寺。 佛教 鄭和係道衍和尚菩薩戒弟子，自稱：「大明國奉佛信官內官太監鄭和，法名速南吒釋，即福吉祥。」「大明國奉佛信官內官太監鄭和，法名福吉祥。謹發誠心施財命功，印造大藏尊經一藏，計六百三十五函，喜舍于雲南五華寺，永遠長生供養。」下西洋途中，鄭和每逢佛教國家就向寺院佈施財物。 道教 由於水手多半信仰道教與中國民間信仰，尤其係對海神媽祖特別虔誠。流風所及，鄭和時常捐獻銀錢予媽祖廟，並且增修殿宇。 自身角色認定　 鄭和自身角色認定，有世界史學者覺得，係結合帝國擴張、貿易促進同知識拓展，好似佢死前一年1432年所立嘅石碑題文，除了有擴張宣稱「皇明混一海宇，超三代而軼漢唐，際天極地，罔不臣妾。」亦有對商人搵到地理學家嘅敬重語：「其西域之西，迤北之國，固遠矣，而程途可計。」 事蹟 鄭和航海生涯，始于永樂元年，先係出使暹羅，永樂二年出使日本，年底會朝覆命。跟著係奉敕七下西洋。前後共出洋九次。 鄭和出使暹羅國 永樂元年，太監鄭和等奉差出使暹羅國。經廣州大星洋，忽遇風濤，鄭和祈天妃保祐，風平浪靜。出使過程中鄭和船隊舟師沿途累次校正針路，牽星圖樣，海島水勢山形，畫成圖樣。鄭和番嚟後，奉命整理天妃廟。 鄭和出使日本國 1402年明成祖派遣使臣分赴四方。永樂元年琉球、日本、暹羅各國使節到中國朝貢，建立了宗藩與冊封關係。 永樂二年倭寇騷亂直隸、浙江，明成祖派遣中官鄭和往日本，奉敕討賊，由寧波附近嘅桃花渡出海。1405年日本王源道義遣使，獻响壹歧，對馬等島所俘獲嘅倭寇；乃命來使按佢本國法處置，令一人生火，將倭寇上蒸籠蒸殺。明成祖嘉獎源道義勤誠，遣鴻廬寺少卿潘賜，內官王進等齎璽書冕服，賜日本王，令十年一貢。 鄭和統督水師十萬到達日本，向室町幕府第三任將軍足利義滿宣旨：「使佢自行剿寇，治以本國之法。」足利義滿同時受大明封賞，並派遣使節獻上抓獲嘅倭寇，與大明正式建立了外交關係。雙方簽訂了《勘合貿易條約》，日本以屬國嘅名義對大明進行朝貢貿易。大明賜足利義滿「日本國王」金印一枚，足利義滿回書自稱「日本國王，臣源義滿」。 有人對「鄭和出使日本」嘅真實性存疑，尤其係「水師十萬到日本」嘅講法。 鄭和下西洋 1405年7月11號明成祖命鄭和率領龐大嘅二百四十多海船、二萬七千四百名船員組成嘅船隊遠航，訪問了30多個响西太平洋和印度洋嘅國家和地區，加深了中國同東南亞、東非嘅相互瞭解。每次都由蘇州劉家港出發，一直到1433年，佢一共遠航了有七次之多。最後一次，宣德八年四月番到古裡時，响船上因病過世。民間故事《三寶太監西洋記通俗演義》將佢嘅旅行探險稱之為三寶太監下西洋。 鄭和下西洋中所做嘅海外政治幹預中，以長遠影響來看，最重要嘅係操縱麻六甲海峽，選擇扶植強盜頭子拜裡迷蘇剌，於1409年鄭和授與其國璽同皇袍。拜裡迷蘇剌曾親自往中國朝貢，使其响麻六甲沼澤地嘅據點成為日漸富庶繁榮嘅商業中心 。 鄭和曾到達過爪哇、蘇門答臘、蘇祿、麻六甲、彭亨、真臘、古裏、暹羅、榜葛剌、阿丹、天方、左法爾、忽魯謨斯、木骨都束等三十多個國家，最遠曾達非洲東岸，紅海、麥加，並有機會到過澳大利亞。據記載，鄭和嘅船隊曾到達非洲東岸赤道以南嘅麻林地、慢八撒以及拉穆等地。 第一次下西洋 永樂三年六月十五奉詔出使西洋。同年冬，從南京龍江港啟航，經太倉出海，永樂五年九月初二番番國家。第一次下西洋人數據載有27800人。 第二次下西洋 永樂五年九月十三日出發，到達汶萊、泰國、柬埔寨、印度等地，响錫蘭山迎請佛牙，隨船帶番，永樂七年夏番番國家。第二次下西洋人數據載有27000人。 第三次下西洋 永樂七年九月太監鄭和、王景弘、候顯等統率官兵二萬七千餘人，駕寶舟四十八號出使西洋。九月從太倉劉家港啟航，費信、馬歡等人會同前往，到達越南、馬來西亞、印度等地，番嚟國家途中訪錫蘭山，永樂九年六月十六番番國家。 第四次下西洋 永樂十一年十一月出發，隨行有通譯馬歡，繞過阿拉伯半島，首次航行東非麻林地，永樂十三年七月初八回國。同年11月，麻林迪特使來中國進獻“麒麟”。第四次下西洋人資料載有27670人。 第五次下西洋 永樂十五年五月出發，隨行有僧人慧信，途經泉州，到占城、爪哇，最遠到達東非木骨都束、蔔喇哇、麻林等國家，永樂十七年七月十七番番國家。 第六次下西洋 永樂十九年正月三十日出發，往榜葛剌，史載「於鎮東洋中，官舟遭大風，掀翻欲溺，舟中喧泣，急叩神求佑，言未畢，……風恬浪靜」，中道番去，永樂二十年八月十八回國。永樂二十二年，明成祖死咗，仁宗朱高熾即位，因經濟空虛，下令停止下西洋嘅行動。 第七次下西洋 宣德五年閏十二月初六由龍江關開船，開始返航後，鄭和因為勞累過度於宣德八年四月初响印度西海岸古裡死嘅，遺體埋葬於古裡，船隊由太監王景弘回程，宣德八年七月初六番去南京。第七次下西洋人數據載有27550人。 督修南京皇宮寺廟殿宇 永樂十年，鄭和任南京監工官，奉帝命重建南京大報恩寺。 朱瞻基繼承帝位，有意將國都從北京遷回南京，於1425年敕令南京守備太監鄭和修理南京宮殿。宣德元年，南京守備太監鄭和等上奏，「天地壇，大祀門並門廊、齋宮、山川壇殿廊、廚房庫，已經朽壞，請加修理」。帝喻：「祀神國之大事，真寺宇皆當完固，況山川壇郊壇尤重。令其南京工部發匠修理。大祀諸殿，當用香楠等大材，請取四川湖廣采者用之」。 宣德三年，帝敕鄭和等，命南京大報恩寺務「俱限今年八月以裡，都要完成，遲誤了時，那監工嘅都不饒”。南京大保恩寺有金剛殿、左右碑亭、天王殿、佛殿、觀音殿、法堂、祖師堂、伽蘭殿、藏經殿、輪藏殿、禪堂、三藏殿和九層阿育王塔等建築。建成後帝敕太監尚義、鄭和、王景弘、唐觀、羅智等：“南京大報恩寺完成了，啟建告成大齋七晝夜，燃點長明燈。」 遺跡 南京天妃宮 南京天妃宮喺鄭和第一次下西洋返到南京後建造，有近600年歷史。1937年日軍佔領南京，南京天妃宮全部建築被毀，蕩然無存。為紀念鄭和下西洋600周年，南京市喺2004年7月開始重建天妃宮，2005年5月3號，天妃宮落成，5月4號對外開放。 鄭和墓 鄭和墓位於南京南郊牛首山麓，經修整後完全保留原有嘅歷史特徵同埋穆斯林葬儀嘅習俗、規格同風貌，墓園下有28級臺階，象徵鄭和航海28年，每個平臺7級臺階，象徵佢七下西洋，此外重建有碑亭同埋「南京鄭和墓史料陳列館」。牛首山鄭和墓有機會係衣冠塚。南洋華僑傳說，鄭和葬喺印尼爪哇三寶瓏。 鄭和阿爸父親墓嘅墓誌銘 馬哈只之嘅墓雖然早已有，但喺永樂九年，鄭和奉命重修，由李志剛撰寫新墓誌銘。而家馬哈只墓同墓碑保存喺雲南省晉甯縣昆陽街道鄭和公園內，係全國重點文物保護單位。 鄭和北京故居 鄭和北京故居喺今日德勝門內大街路西三不老胡同。 鄭和南京故居 鄭和收大佬嘅大仔為嫡後，遷居南京三山街一所大宅，為紀念先祖，名之為「馬府」；馬府原有房屋72間，但响太平天國戰爭中被夷為平地。1983年考古學家响南京太平公園出土鄭和府第遺物，有龍泉窯瓷器、宜興紫砂、景德鎮青花等。 太倉天妃宮「通番事跡碑」 「婁東劉家港天妃宮石刻通番事蹟」碑或「天妃宮石刻通番事蹟記」碑，簡稱「通番事蹟」碑，由鄭和、王景弘等人喺明宣德六年撰鐫，立於江蘇太倉瀏河天妃行宮嘅牆壁中。後來湮沒，下落不明。而家已重建。 長樂天妃宮與「天妃靈應之記碑」 為祈求搵到感謝天妃媽祖嘅保佑，鄭和、王景弘等人喺第七次下西洋之際，喺福建長樂南山重修天妃宮，並立下「天妃靈應之記」碑。 泉州天妃宮 泉州鄭和行香碑 湄州天妃宮 鄭和銅鐘 福建南平市文化館收藏一口鄭和喺明宣德六年祈保下西洋往返平安雙龍紋銅鐘，上有銘文：「永遠長生供養，祈保西洋往回平安，吉祥如意者。大明宣德六年歲次辛亥仲夏吉日，太監鄭和，王景弘同官軍人等，發心鑄造銅鐘一口」。 斯里蘭卡鄭和碑 斯里蘭卡鄭和碑用中文、泰米爾文同波斯文三種文字寫成，1911年喺斯里蘭卡南部海港城市加勒搵到，而家保存喺斯里蘭卡國家博物館。。 南京楊慶墓 2005年10月，喺南京江寧區韓府山東麓發掘出鄭和副手楊慶墓。 南京洪保墓 南京祖堂山搵到鄭和副使明都知監太監洪保墓。 紀念嘅野 鄭和寺廟 海內外有好多鄭和寺廟 福建龍海縣鴻漸村二保廟 廣東南澳島三寶公廟 臺灣雲林縣北港鎮候天府廟 印尼三寶瓏三保廟 印尼泗水三保廟 印尼泗水鄭和清真寺 印尼雅加達三保廚師廟 馬來西亞麻六甲寶山亭三保廟 馬來西亞登家樓諾來村三保公廟 馬來西亞沙撈越古晉三保公廟 泰國阿瑜陀耶府三保公廟 柬埔寨磅湛市東古城三保公廟 中國航海節 經中華人民共和國國務院批准，自2005年起，每年嘅7月11號被定為中國嘅航海節，並規定全國所有船舶鳴笛掛彩旗，係取鄭和首次下西洋之日期1405年7月11號。 鄭和號 1987年中國人民解放軍海軍用鄭和號命名一艘訓練艦。 1994年中華民國海軍用鄭和號命名一艘仿美國"Perry"級所建造嘅成功級巡防艦。 2005年美國波音公司將首次環球飛行嘅波音777-200LR用鄭和號命名，依架飛機依加由巴基斯坦國際航空擁有。 鄭和公園 南京鄭和公園鄭和紀念館：位於江蘇省南京市區太平巷35號，原本係鄭和任南京守備時其府邸內嘅私家花園，園內有全國最早嘅鄭和紀念館、鄭和研究會，依加建成一個開放式嘅鄭和文化主題市民廣場。 昆陽鄭和公園：位於雲南省昆明市滇池南端昆陽鎮月山上，距昆明60公里。原名月山公園，因昆陽係鄭和出生故里，其父馬哈只墓又响月山上，故於1979年改為今名。約250余畝嘅林園中，種有松林，柏林和第二啲果林。依加公園內立有「明三保太監鄭和故里」碑，並响碑附近搵到民房建築遺跡。 長樂鄭和公園：位於福建長樂市區中心嘅南山，公園原名“南山公園”，始建於北宋元佑三年。公園歷經宋元明數代營建，特別係明代鄭和七下西洋待港候風期間，全面整建，亭、台、樓、閣、塔、寺等建築眾多，成為佛、道教者朝拜聖地。園內嘅三峰塔為中國名塔之一，係鄭和下西洋船隊出入太平港嘅航標塔。明永樂十年鄭和第四次出使西洋前响太平港候風時，為酬謝“海神天妃保佑”，奏請明成祖恩准响長樂南山塔東面嘅三峰塔寺旁，建造一座雄偉壯觀嘅“天妃宮”，為船隊官員祈報和謝神之處。1985年為紀念鄭和下西洋開航580周年，政府撥款响“天妃宮”和“三峰塔寺”舊址上興建鄭和史跡陳列館。南山公園亦改為“鄭和公園”。館藏珍貴文物《天妃靈應之記》碑，系明宣德六年冬，鄭和第七次出使西洋前响長樂候風時親自撰文鐫立嘅石碑。 麻六甲鄭和文物紀念廊 寶船遺址公園：座落于600年前嘅龍江寶船廠遺址之上嘅寶船遺址公園係南京市為鄭和下西洋600年紀念而投資開發嘅一座融旅遊、紀念、展覽、休閒為一體嘅大型遺址性公園。總投資6億元人民幣。2005年7月一期工程建成開放。 電視紀錄片《1405鄭和下西洋》 為紀念鄭和下西洋600周年，中央電視臺、鄭和下西洋600周年紀念活動籌備領導小組、江蘇廣播電視臺聯合制作一部電視紀錄片：《1405：鄭和下西洋》。 大型電視劇《鄭和下西洋》 為紀念鄭和下西洋600周年，中央電視臺同長樂市委、等單位聯合出品59集大型電視劇《鄭和下西洋》。主演：羅嘉良、唐國強、杜雨露、於小慧。 書籍 2005年，鄭和下西洋600周年，北京海洋出版社出版1905年至2005年嘅《鄭和下西洋研究文選》，有溫家寶總理題詞，以梁啟超1905年响《新民叢報》發表嘅《祖國大航海家鄭和傳》開始，共108篇論文。 同年北京海洋出版社出版據多種明代手鈔本校注嘅馬歡著《瀛涯勝覽》校注，另外，晨光出版社把30年代李士厚抄本之鄭和家譜校注出版成書《影印原本鄭和家譜校注》。 《鄭和下西洋資料彙編》 鄭鶴聲，鄭一鈞 編 北京海洋出版社出版 2005 ISBN 7-5027-6376-7 鄭和群礁 為了紀念航海家鄭和，南沙群島入面有一群礁名為鄭和群礁。 後世供奉 東南亞一帶嘅華人相信，鄭和將軍係所有華人嘅驕傲，也有人把佢當成神來膜拜。佢哋覺得鄭和很了不起，而且擁有超自然嘅神力，好似神祇一般。更有人當鄭和係「財神爺」，有些旅行團嘅導遊特地安排旅客們去親手摸摸佢嘅雕像，以招來財運。。 馬來西亞人為了紀念鄭和，曾以馬來文寫作長篇小說《鄭和傳》十五冊同《三保大人傳》三冊。 文化影響 响弗諾•文奇嘅小說天淵入面，貿易者組織比人叫做鄭和。 一 明 馬歡原著 萬明校注 明鈔本 《瀛涯勝覽》校注 海洋出版社 2005 ISBN 7-5027-6378-3 《西洋番國志, 鄭和航海圖,兩種海道針經》ISBN 7-101-02025-9/K.887 Paul Pelliot著，馮承鈞譯：《鄭和下西洋考》。 梁啟超：《飲冰室合集》中華書局第6冊 《祖國大航海家鄭和傳》 《鄭和下西洋》 日: 上山千年著. ISBN 7-80681-184-2 《鄭和下西洋研究文選》海洋出版社ISBN 7-5027-6377-5 邱樹森:《鄭和先世與鄭和》南京大學學報 1984年第四期。 《咸陽世家宗譜-鄭和家世研究資料彙編》鄭自海 鄭寬濤編著 ISBN 7-5414-2460-9 《當中國稱霸海上》,李露曄著 ISBN 7-5633-4915-4 《百科全書•鄭和》 《東南亞華人史》, 李思涵著 ISBN 957-11-3405-8(577) 《影印原本鄭和家譜校注》李士厚 著，晨光出版社2005年6月初版，ISBN 7-5414-2453-6 外部連結 鄭和下西洋專題, 經典雜誌 鄭和研究站, 國立成功大學 鄭和研究專題, 金陵圖書館 1405鄭和下西洋, TVB電視特輯 南京鄭和墓 南京寶船遺址公園 南京靜海寺，天妃宮歷史景區 台灣洪全瑞所製之鄭和寶船全木造模型 航海家 大明人 宦官 馬氏 類:回族人

白金

鉑，俗名白金，係元素之一，符號 Pt，原子序數 78。佢係一隻重金屬，展性好，延性又好。色係灰白，屬於過渡金屬。鉑可以防鏽，亦都好貴重。通常響鎳礦同銅礦度搵到。鉑可以做珠寶，實驗室儀器，電極等等。

結他

結他係一種樂器，係弦樂器一種，可以用嚟彈奏唔同風格嘅音樂，主要靠彈同掃弦來發音，主要分木結他同電結他。 現代結他多數都係六弦，但係都有七弦、八弦同十二弦。十二弦嘅結他其實係打孖嘅十二弦，彈落得六組；但係七弦同八弦就真係每條弦都唔同音。 結他

葵涌

葵涌響香港新界西南部，以前係涌名同村名，家下係一個大區。葵涌西面係藍巴勒海峽，對住青衣島，西北係大窩口同荃灣，東南係荔枝角同美孚新邨，東北係和宜合同城門。東面係金山，係連緜九龍同大帽山之間。過咗山係沙田。 地理上葵涌東同北係高山，西面沿岸有座山，南面係填地。 行政上葵涌歸葵青區。 史 明朝萬曆年間出版嘅《粵大記》已經好清楚咁標示葵涌呢個地名。 葵涌原本係荃灣東面一條涌，流入垃圾灣，條涌周圍有幾條村，其中葵涌村就響涌口，而上葵涌村就其中一支流上游。後來香港政府發展荃灣新市鎮，將垃圾灣填平。條河就變成暗渠流入藍巴勒海峽。 行政 荃灣新市鎮將葵涌成個區分成兩部份，上葵涌同下葵涌。上葵涌，又叫做北葵涌，係北面靠山嘅地方，例如石蔭、石籬，梨木樹，原上葵涌等地。而下葵涌，又叫南葵涌，係南面填地，同東面兩面嘅山，好似葵興、葵芳、葵盛、荔景，葵涌貨櫃碼頭等地。亦有拆分中葵涌出來，大概係大連排同東面山脈一帶。 葵涌原同荃灣係一體，所以葵涌各村都屬於荃灣鄉事委會員之下。到之後發展，葵涌亦都係荃灣新市鎮一部。1980年代，葵涌初期係歸荃灣區議會，到後尾荃灣，葵涌同青衣島人口太多，先同青衣夾埋做「葵涌及青衣區」，即係家下葵青區。

石圍角

石圍角係香港新界荃灣嘅東北山地。十九世紀時同海壩、葵涌同青衣，合稱「荃灣四約」。 原本石圍角係啲村嚟，不過為咗起石圍角邨呢個公共屋邨，啲村搬咗去荃灣葵涌其他地方。 石圍角山上有好多道敎廟。

公共屋邨

公共屋邨，又叫公共房屋，係政府為低收入居民提供嘅住宅，由政府出錢起同埋擁有業權，平價出租。呢種屋邨響中國大陸叫做廉租房，香港叫公共屋邨，澳門叫社會房屋，台灣叫國民住宅，新加坡叫組屋。好多發達國家，例如英國、澳洲、加拿大、美國、法國、德國、荷蘭，都會起公屋。 屋

馬灣

馬灣係香港新界一個島。佢響正大嶼山同青衣島之間。馬灣一直係劃畀荃灣區管。面積有0.96平方公里。 有兩條海峽隔開馬灣。東面嗰條叫馬灣海峽，隔住青衣島。而西面嗰條，叫汲水門，隔住大嶼山。北面就新界大陸係青龍頭。 島上面有個海灘，叫馬灣東灣泳灘。海灘北面有間天后廟，係海盜張保仔起嘅，用嚟庇佑本地人。 個島本來有條細漁村，只係有艇同街渡到。直到1990年代，香港政府推出玫瑰園計劃，就去咗一條北大嶼山幹綫，由市區連去新香港國際機場。呢條路就經過馬灣，跟住就有一啲發展喇。今時今日，個島一啲部份係私人屋苑珀麗灣。而珀麗灣原本係起嚟做度假用嘅，另外有個主題公園，不過家下主題公園未見，變咗做住宅。 香港地方—香港島嶼—馬灣 馬灣嘅位置－利用Google Maps

荔枝角

荔枝角係香港新九龍一個區，響長沙灣西面。荔枝角原本係海角，不過家下出面填晒海，已經睇唔到角。角嘅位置係響家下寶輪街同荔枝角羈留所之間，連住嘅山都係角嘅一部份。而隻角就係長沙灣呢個海灣末端。家下荔枝角同長沙灣就以青沙公路同蝴蝶谷道為界。近荔枝角道頭有條渠做分界。 荔枝角西面，原本都係個海灣，叫荔枝角灣，呢個灣響一步步填晒。香港政府未發展長沙灣已經發展荔枝角，而且響荔枝角灣兩角對出填海。荔枝角裏面有一個全港最大嘅私人屋邨，美孚新邨，全條邨都響填海地上起嘅。塊地原本係美孚油庫。而灣西角就係魚雷庫。 荔枝角灣最後都係填平埋。過咗個灣，就係葵涌地界。不過荔枝角灣對上座穿鼻山同磨石山，雖然葵涌界內，但係因為無乜大村落，所以亦曾經當係荔枝角，荔景邨個荔就係指荔枝角，家下連瑪嘉烈醫院地址都係寫荔枝角。 新九龍

長沙灣

長沙灣，係香港新九龍嘅一個地方，西面係荔枝角，東南面係深水埗，北面全部係山。長沙灣原本一個長形嘅海灣，家下就填海填成一塊大地方。裏面無論工業，商業同住宅都有。住宅有公屋、唐樓、洋樓、私人屋苑。工業有唔同工廠大廈，亦都有船廠。商業以衫褲批發為主，寫字樓方便就唔係咁多，多數係工廠大廈轉成。長沙灣有唔同食品嘅批發市場，供應全香港。所以，長沙灣可以話係包羅萬有嘅社區。 長沙灣對出就係昂船洲，家下已經連成一體。 史 舒懋官編嘅重修新安縣志，裏面就有提到長沙灣係一條村，係『官富司管屬村庄』，又另一節又有提係『官富司管屬客籍村庄』，所以可能係本地人同客家人都有嘅村，曾經係鄧氏地。長沙灣原本係一個大海灣，係漁民聚居地。原海灣西起海角荔枝角，東接另一個海角深水埗，海邊散住唔少村。家下同荔枝角分界喺蝴蝶谷道。經過好多次填海，長沙灣已經見唔到海灣，村落亦都消失。取而代之係舊樓，公共屋村，工廠大廈等。原本海岸綫約莫喺家下青山道。 地方 長沙灣近青山道一帶，主要係舊式嘅私人樓，同埋幾過大型公共屋邨，好似蘇屋邨、李鄭屋邨。而長沙灣道，一帶，西面係工廠區同長沙灣廣場，中間係公共屋邨元州邨，麗閣邨，而東面係已經拆咗嘅工廠大廈。再出荔枝角道，西面係新私人屋苑，中間係批發市場。 街道 呢區主要街道有長沙灣道、青山道、元州街、荔枝角道、東京街、興華街、福榮街、福華街、祥發街、保安道同順寧道等等。 交通 呢頭交通都幾方便下，有港鐵荃灣綫經過長沙灣道地底，設有長沙灣站同埋荔枝角站。而長沙灣填海區個頭就有南昌站，嗰個站可以搭港鐵西鐵綫同埋東涌綫。 新九龍 香港地方

香蕉

香蕉，簡稱蕉，粵東同閩臺地區嘅客家佬同村著啲人成日叫佢做弓蕉，喺古代叫長腰黃菓；喺英美澳加地區叫做，係芭蕉科芭蕉屬嘅長年生常綠草本植物。原產東南亞嘅馬來西亞、南亞嘅印度同中國嘅華南地區。而家已經有130幾個國家種來食，係其他生果無得比嘅。呢種植物既係人類繼稻米、麥同粟米之後嘅第四大食糧；又係同荔枝、菠蘿同橙一齊，話成係嶺南四大名果；同時佢係世界上比較古老兼出名嘅一種生果。 形態 呢樖嘢既冇主根，又冇莖，甚至連佢嘅果入面都冇核，佢生到咁大樖係因為以下幾個理由： 佢有地下莖抽生出嘅不定根。 有成埐壓得好實嘅大葉，好似啲瓦噉壓得好實，結果搞出個「假幹」嚟做支持同輸導嘅作用。 佢一般係用吸芽同地下波莖嚟種。 佢嘅花係完全花，一般排喺複穗狀花序嗰度，雖然花嘅軸基嗰度結咗果，但先端嗰度重喺度猛咁開花。而佢嘅果方面，一般係6－12抽，每抽有5－20條。而一大串夾埋，一共有230－240條香蕉。重量一般去到40－50kg咁重。 雖然呢種植物有「植物三無」嘅嘢，但佢夠大，所以人人都叫佢做樹。 用途 香蕉除咗俾人種來當生果食之外，亦可以用嚟做藥、蔬菜同紡織品。 藥用價值 香蕉嘅藥用價值方面，民間有時用嚟燉冰糖嚟醫久咳；或者整成酒嚟做食療。有近代醫學話用香蕉可以醫高血壓、便秘、疴尿唔順同熱氣、胃潰瘍呢啲病。而佢嘅葉可以醫乙腦，白帶，胎氣、癤癰腫毒、丹毒同中耳炎呢啲病。 成份 從香蕉嘅成分嚟睇，佢簡直係生果王國一流。而家已經有130幾個國家種來食，係其他生果無得比嘅。因為佢有超過90%嘅干物質含量響度，而蛋白質霸咗4.4%，而維他命A係蘋果嘅4倍。維生素B2係蘋果、柑橘嘅2倍。煙酸係蘋果、柑橘嘅7倍。 品種 香蕉有好多個品種，而且有好多變異種出嚟。喺全世界範圍入面，有50幾個品種嘅蕉，同時重有300幾個栽培嘅品種。按佢嘅用途嚟講，佢分成三大類： 觀景類 仙人蕉 美人蕉 紅皮蕉 紅花蕉 南投芭蕉 琉球芭蕉 蔬果類 大米七香蕉 香芽蕉 北蕉 粉蕉 樹蕉 蜜蕉 寶島蕉 蘋果蕉 甘蕉 纖維類 臺蕉一號 臺蕉二號 臺蕉三號 玫瑰蕉 旦蕉 麻蕉 呂宋蕉 文化 廣東兒歌 喺廣東粵語區，未到21世紀之前，嗰時啲細路興唱首叫「香蕉船」嘅歌。雖然香蕉船喺而家嚟講已經得好少細路知，但係而家已經發展到做雪糕名、機動遊戲同埋電視節目。 Unicode擴充文字 喺Unicode嘅字表當中嘅擴展A區入邊，已經收錄咗一個同香蕉有關嘅繪字。喺1F34C位就可以搵到呢個字。 相 植株 用途 蕉皮 有關嘅書 中国少年儿童百科全书 第409－410页 浙江教育出版社　　ISBN 7-5338-1946-2/G·1942 植株介紹 香蕉 中国植物志 香蕉――智慧之果 国家体育总局 香蕉 Y2K健康食物 HKtree-甘蕉 香蕉 Xiangjiao 藥用植物圖像資料庫 (香港浸會大學中醫藥學院) 藥用 香蕉 中医药网 香蕉 39健康网 香蕉 三九养生堂 品種 香蕉品種 2015臺灣學校網界博覽會 香蕉品種 台南府城 類:芭蕉屬 四季常綠植物 草本植物 生果 類:藥用植物 類:紡織纖維植物 類:三無植物

橙樹

橙樹係芸香科柑桔屬嘅常綠喬木。佢唔係好大，大咗都係十米高。佢原本係東南亞嘅植物。佢嘅果叫橙，係一種生果。 柑桔屬 類:四季常綠植物 類:喬木 類:生果

易經

易經，或者單叫易，一般指現今只流傳嘅周易，係最古老嘅中文書。易係讀貿易個易，係指變化。佢係古代中國嘅宇宙觀兼哲學，係中國文化嘅中心。呢套哲學嘅中心係陰同陽，兩股相反嘅性質之間嘅動態平衡 ，當事件嘅演變係一種過程，同變化本身係永恆不變。易經行文似係占卜著作。 多數人相信易經係中國周代成書，所以叫周易。而司馬遷響史記度寫周文王所編，不過後世考證唔係同意呢個講法。易經到東周戰國時代，已經唔係一睇就明，所以另外有人寫本易傳來解譯易經。家下易經通常都係兩本內容夾埋一齊。 易呢本書對中國生活有好大影響，政治，經濟，軍事，醫學等等唔同範疇都受佢影響。儒家道家家都推崇易經。因為易有兼有占卜同哲學兩種特質，古人都響呢兩方面着手研究，一派着重占卜，叫象數派，而另一派着重哲學，叫義理派。易經後來衍生好多研究，出名嘅河圖洛書、太極圖都係其中之一。 由另一方面睇，易經有好多人生智慧，經常被引用。「天行健，君子以自強不息；地勢坤，君子以厚德載物。」(孔子《繫辭》乾；坤)就係清華大學嘅校訓。 金庸降龍十八掌嘅名堂，嚟自《周易》爻辭。其中「亢龍有悔」嚟自乾·上九。 參考 維基文庫

易

易可以係： 易經 易氏

股票

係一間公司集資嘅方法，靠發售股份來得到資金。股票其實係一種擁有股份嘅憑證，係證券嘅一種。 基礎 喺一個有咁上下健康嘅經濟體當中，啲人應該會做生產；不過要搞生意做生產，好多時都要使好多錢－生產者要買物資用嚟做生產，又要請人幫手做嘢... 呀噉；有志創業嘅人可以同自己嘅公司做招股上市，即係向股市嘅投資者公開噉賣自己間公司嘅股票；揸住啲股票嘅人算係間公司嘅擁有者，間公司賺到錢佢哋可以有份分，所以成件事對買賣雙方嚟講都可以好著數－ 對於賣股票嗰方，賣到自己啲股票，佢就可以籌集到做生意要用嘅資金； 對於買股票嗰方，買到「第時會勁升」嘅公司嘅股票，佢將來就有可能會賺到好多錢； 而响廿一世紀初嘅世界，股市仲會涉及埋好多買家同賣家以外嘅人，包括咗－ 理財計劃師等嘅專業人士； 政府人員又會介入股市嘅事務。 歷史 第一間發股份嘅公司係荷屬東印度公司，響1602年。 响 2020 年尾，全球公開噉畀人買賣嘅證券嘅市值據估計成大約 93.7 T 美金，當中 1 T = 1012－咁多。 都睇吓 證券行 股市 攷

東亞語文排列方向

東亞嘅漢字圈語文用嘅方塊字可以橫排或者豎排。橫排即係話啲字會左右並排；豎排就指啲字由上至下、打棟咁排。一種語文冇限定書寫方向，重要橫排、豎排、甚至混用都得，係現代語言文字比較少見嘅現象，係方塊字語文嘅一種特色。 傳統嘅中文、以及受佢影響嘅日文同朝鮮文都係豎排嘅，亦即先由上至下咁寫，一行寫完再向左邊寫。所以，打棟排嘅書都是開左邊、向右邊揭嘅。漢字同埋日文假名嘅筆劃結構亦都適合呢種書寫原理。 喺英文等等嘅歐洲語文所影響之下，漢字圈嘅語文從近代起開始橫排，亦即係由左至右咁寫，一行寫完向下發展。簡體中文同朝鮮文甚至幾乎完全唔用豎排。 同樣屬於東亞嘅蒙古，所用嘅拼音文字蒙古文就有兩種書寫方法：喺中國境內嘅內蒙古用嘅蒙古文字母係豎排嘅，即係先由上至下咁寫；但係就同中、日、韓文唔同，寫完一行會向右邊發展。至於蒙古國就會用從俄國輸入嘅西里爾字母，由左至右打橫排。 橫排同豎排嘅分別 雖然話漢字圈嘅語文打棟、打橫排都得，但係好似草書咁嘅書體就因為運筆方法等原因，而適合豎排多啲。另外，橫排同豎排文字有啲個別字元寫法都會唔同： 標點符號嘅逗號、頓號同句號喺個格入面嘅位置。橫排標點符號會擺喺左下角，豎排就擺喺右上角。引號、括號、書名號、破折號等會旋轉90度咁寫。 日文嘅長音棒線會同破折號一樣，旋轉90度咁寫。 日文嘅拗音假名和促音假名，位置同逗號等標點符號一樣；打橫排擺喺各格嘅左下角，豎排就擺喺右上角。 用嚟表示生僻字發音嘅至於表示數字，橫排多數會用阿拉伯數字，而豎排就多數會用漢字嚟寫。豎排如果要用阿拉伯數字或者拉丁字母，就可以照常咁寫，或者順時針90度旋轉並排，配合豎排行文方向。 現代橫排絕大多數係由左至右咁寫嘅。睇落似由右至左咁寫嘅橫排，多數其實係每行只係得一個字位嘅豎排，喺牌匾、日式門簾等度好常見。車嘅車身或者標誌牌嘅右邊，可能都會由右邊起橫排咁寫。汽車右邊係因為行文方向係從車頭到車尾；標誌牌就係為咗配合另一邊嘅書寫方向。 蒙古文如果用蒙古文字母，就由於字母形狀而一定要打棟咁排；同样，用西里爾字母就一定要橫排。 歷史 中文 世上邊本至係第一本打橫排嘅中文書刊並冇定論嘅，以下係各方學者嘅主張： 19世紀初，英國傳教士馬禮遜喺澳門印行嘅《華英字典》，係第一本漢英字典； 盧憨章嘅通俗故仔書《一目了然初階》，用漢字同拉丁拼音對照； 嚴復的《英文漢詁》； 1915年1月創刊嘅《科學》雜誌。當時創刊號話：「本雜誌印法，旁行上左，並用西文句讀點之，以便插寫算術及物理化學諸程式，非故好新奇，讀者諒之。」 無論如何，橫排中文直到20世紀初都重係好稀罕嘅。1917年，《新青年》第三卷第三期發表咗由錢玄同寫畀陳獨秀嘅公開信。錢認為讀豎排嘅字既嘥力、又唔符合人體對眼嘅設計，而且漢字筆劃亦都符合左起橫排。錢玄同多次發表同類主張，而陳獨秀亦都認同，但係始終未能成為氣候。 中華人民共和國成立之後，政府實施漢字簡化政策，隨之而來嘅係文字逐漸轉向橫排。1955年1月1日起，《光明日報》等率先改做橫排；1956年1月1日起，《人民日報》等全國、地方報一律改做橫排。打棟排嘅字一直到1980年代早期都重喺少數出版物度見到，之後就幾乎絕跡嘞。新加坡教育部喺1974年起，亦都規定教科書同華文考試，需要用左起橫排印刷。 至於台灣、香港、澳門同埋海外華人等用繁體中文嘅社群，就冇咁規定排字方向法。1990年代起，社會有啲用橫排嘅趨勢，但係無阻豎排書刊繼續印行。部分報紙甚至喺同一版會有橫排同豎排嘅文章，或者標題用橫排、內文用豎排。 台灣政府就喺2005年1月1日頒佈公文橫式書寫，將用咗好耐嘅公文「直式書寫」習慣，全面改做「橫式書寫」。 日文 日文由於模仿咗漢文嘅書寫方式，所以傳統嘅日文亦都係打棟排嘅，先由上而下、再從右至左咁寫。偶然會因為書寫面積限制而打橫排，好似日式門簾同寺廟牌匾呀咁，但係都重係從右邊讀起嘅，即係每行得一個字嘅豎排。直到江戶時代，傳統嘅豎排文字受到洋學潮流嘅影響，而開始出現模仿歐洲文字嘅橫排書寫。 橫排日文廣為流行之前，外文同日文並排嘅文字閱讀都幾唔方便吓。：外文會照常打橫印，而日文卻因為要打棟排而要掉轉90度印。明治18年首次出現日文橫排印行嘅書：《袖珍挿図独和辞書‎》。直到第二次世界大戰之前，除咗混埋歐洲文字書寫嘅作品之外，以一般大眾為對象嘅報紙、廣告排版呀咁，如果要打橫排都仍然係由右邊讀起嘅。 根據屋名池誠嘅研究，1940年左右，日本各地開始出現討論統一橫排文字方向嘅趨勢；1942年7月，文部省轄下嘅諮詢機構國語審議會，發表統一用左起橫排嘅報告。戰後，聯合國軍總司令部派遣美國嘅教育使節團到日本，檢討學制改革。使節團份報告書提出用羅馬字、廢除漢字等運動，從而就引伸出「模仿西歐嘅左起橫排至係革新、右起橫排係保守嘅」觀念同形象，右起橫排從而更進一步咁衰落。1946年1月1日嘅《讀賣報知新聞》、以及1948年3月發行嘅B50錢紙幣，成為左起橫排嘅開端。畀日本政府各個官廳使用嘅公文格式指引《公文作成要領》，亦都指出「為咗增進職務效率呢個目的，文件書寫方法[...]應當盡量廣泛咁用左起橫排」。 實例 中國大陸和新加坡推行簡體中文之後，豎排文字已經買少見少，只係喺排版空間有所限制嘅時候，好似報紙標題、書脊、招牌、標語、旗呀咁度睇到。長篇簡體中文一定係用橫排印嘅。但係傳統文化內容，好似大部分書法作品、對聯等，即使係用簡體字都重係會打棟寫嘅。有唔少人咭片都係豎排嘅。朝鮮半島嘅北韓同南韓都係用差唔多方法處理朝鮮文。 至於繁體中文同日文，橫排同豎排都會用，但係日文用嘅場合多啲。由於豎排係傳統書寫嘅方法，書法、國語教科書、小說詩歌等文藝作品、立場保守嘅報刊等，多數會繼續沿用豎排。日式個人卡片，寫日文嗰面多數會打棟排、而另一面英文嘅就打橫排。橫排就用喺外文、數學、科學、音樂等類別嘅書刊度，方便配合其他文字嘅排向。咁亦都可能係為咗方便電腦排版所致。豎排書刊可能會有啲欄目或者頁面打橫排，用嚟遷就版面設計。 豎排書刊一般會左開向右揭、橫排書就右開往左揭，不過亦都有例外情況。香港啲中文報紙除咗《太陽報》之外，全部都係左開往右揭嘅；不過2003年改版後嘅《明報》雖然全部用橫排，但係就繼續沿用啱豎排嘅右開往左揭嘅設計。 另外，由於簡體中文通常用橫排，美國嘅繁體中文報章《世界日報》改成橫排後，畀一啲讀者視為係立場偏向親北京。 漫畫 由日本發揚光大嘅漫畫，啲字多數打棟排，本書就左開往右揭，每格啲公仔亦都會配合，由上面先睇右、再睇左，再睇落下面。呢種排版方式亦都適合漢字圈嘅市場，所以日本漫畫嘅中文版亦都會打豎排啲字。不過，呢啲漫畫要打入語文打棟排唔到嘅市場，就可能要執執佢嘞。有啲英文版嘅日本漫畫，可能會保留原有嘅排版方式，但會預先花幾版紙「教」啲讀者點樣揭頁睇書。另一啲版本就會印幅原圖嘅鏡像，等成本書右開往左揭，咁嚟遷就英文字嘅方向。 電腦文書處理 電腦係由用左起橫排嘅英文國家美國所發展嘅，所用嘅阿拉伯數字系統亦都係左起橫排嘅，所以喺初期嘅電腦，橫排係具有壓倒性優勢嘅。當時用電腦排版嗰啲漢字圈語文，多數亦都會用橫排。 不過到咗近年，隨住電腦嘅性能同容量增加，再加上電腦普及化、多語化嘅潮流，用家亦都開始要求左起橫排以外嘅語文排列方式。Microsoft Word之類嘅文書處理軟件首當其衝，早期就喺相關版本加入豎排系統，方便東亞地區用戶。後來啲電子書同賀咭製作軟件等，亦都加入埋兼容豎排嘅功能。 但另一方面，經過台灣行政院嘅規劃提出，立法院喺2004年將政府公文一律改成橫排，方便e政府運作、亦都方便混埋西方語文同數字排版。但係呢一樣舉措就被抨擊為背棄傳統。雖然遇到唔少阻力同質疑，但係從2005年起，台灣政府仍然積極推動公文橫式書寫，強制公務機關同學校，要用統一嘅直書橫式格式，企圖改善台灣境內語文排列紊亂嘅現象。 資料來源 外部連結 曾錫堯：《橫寫直寫 向右向左 左翻右翻 沒完沒了》，2006年2月14日。個人網誌文章。 印刷 漢字

調景嶺站

調景嶺站係港鐵同嘅一個地底車站，係觀塘綫嘅上行尾站，位於新界西貢區調景嶺翠嶺路旁邊，於2002年8月18號啟用，係觀塘綫唯一一個位於新界區嘅車站。 調景嶺站係座落喺維景灣畔同彩明苑側邊。佢嘅主入口響翠嶺路。呢個站出面有個交通交匯處，可以接駁其它公共交通工具到另外一啲地方。 車站結構 車站樓層 調景嶺站有3層，1層大堂同2層月台。大堂位於地面，車站外設有公共運輸交匯處，而月台位於地底，一共有4個月台，起好嗰時已經有月台幕門。 L1層係觀塘綫東面起點站，將軍澳綫乘客可以轉往黃埔嘅觀塘綫列車；L2層則係觀塘綫東面終點站，觀塘綫乘客可以轉往寶琳或康城嘅將軍澳綫列車。 另外，本站設有渡綫，可以畀列車調度又或者畀列車來回觀塘綫同將軍澳綫之間，當有車務調動嗰時，列車可以喺本站進行同方向調度。 車站大堂 車站商店及自助服務 出入口 地面 A1 - 公共運輸交匯處 公共運輸交匯處、景嶺路、彩明苑、彩明商場、路向四肢傷殘人士協會、真道書院、嶺光街、香港家庭褔利會、健彩社區會堂、寶覺中學 可以行去將軍澳華人永遠墳場 設有失明人士引導徑往返地面 A2 - 翠嶺路 翠嶺路、維景灣幼兒學校、女青年會、明愛白英奇專業學校、明愛徐誠斌學院、香港知專設計學院、香港專業教育學院、善明邨、維景灣畔 設有失明人士引導徑往返地面 B - 都會駅 都會駅、香海正覺蓮社佛教正覺中學、優才書院、將軍澳香島中學、健明邨、勤學里、匯知中學、天主教聖安德肋小學 設有失明人士引導徑往返地面 鄰接車站 接駁交通 九巴： 90 - 彩明 ↔ 碩門邨 91R - 清水灣 → 將軍澳 93M - 彩明 ↺ 藍田站 290 - 彩明 ↔ 荃灣西站 290A - 彩明 ↔ 荃灣西站 290X - 日出康城 ↔ 荃灣西站 N290 - 荃灣西站 ↔ 日出康城 新世界第一巴士： 792M - 將軍澳站 ↔ 西貢 793 - 將軍澳工業邨 ↔ 蘇屋邨 795X - 清水灣半島 ↔ 蘇屋 796P - 日出康城 ↔ 尖沙咀東 796S - 將軍澳站 ↺ 牛頭角站 796X - 將軍澳工業邨 ↔ 尖沙咀東 798 - 調景嶺站 ↔ 火炭 798B - 日出康城 ↔ 沙田 N796 - 日出康城 ↺ 尖沙咀 城巴： A29P - 將軍澳站 ↔ 機場 E22A - 將軍澳↔ 機場博覽館 E22C - 調景嶺站 ↔ 飛機維修區 E22S - 將軍澳↔ 東涌 N29 - 東涌站 ↔ 將軍澳 過海隧道巴士： 694 - 調景嶺站 ↔ 小西灣 694S - 調景嶺站 ↔ 小西灣邨 N691 - 調景嶺站 ↔ 中環 新界專線小巴： 108A - 調景嶺站 ↔ 坑口 110 - 調景嶺站 ↺ 九龍醫院 市區的士站： 位於景嶺路 現況 調景嶺站啟用初期，由於四周只有彩明苑同維景灣畔兩個屋苑，因此車站出入閘人流一直比較少。但由於呢個站係觀塘綫同將軍澳綫嘅轉車站，因此，大部份利用呢個站嘅人流都係轉車嘅乘客，當時成為前香港地鐵系統中出入閘人流較少車站之一。直至鄰近屋苑同埋學校落成後，車站人流開始上升，並帶動車站商店嘅生意。 另外，由於本站設有調景嶺渡綫，當本站有列車故障或者有將軍澳綫嘅列車臨時需要用本站做總站時，車站月台會出現大量人流。另外，每日亦有港鐵列車用位於本站嘅渡綫進行同方向嘅車務調動，康城站穿梭列車亦會用渡綫調頭。 車站歷史 車站出口 喺調景嶺站車站大堂嘅客務中心對出一早已經預留B出口，可以連接都會駅、城中駅同埋調景嶺站公共運輸交匯處，由於調景嶺站啟用時上蓋物業項目尚未落成，所以出口延至2006年11月27日先至啟用。 將軍澳綫新行車模式 為配合康城站喺2009年7月26號啟用，將軍澳綫喺7月19號開始實施新行車模式。繁忙時間列車以四班做一組，每隔2分30秒一班，頭三班列車將來往寶琳站，第四班就來往康城站。四班列車聯合服務將軍澳站至北角站一段路線，實際上係加密咗班次，但係去寶琳站同坑口站嘅列車就減少，等車時間亦會長咗。 而星期一至六非繁忙時段、星期日同埋公眾假期，前往康城站嘅列車，都唔會由北角站開出，改為每12分鐘由呢個開出，叫做「康城站穿梭列車」。由北角站出發去康城站嘅乘客要先搭去呢個站或者將軍澳站，再轉穿梭列車。而嗰段時間由北角站開往寶琳站嘅班次就維持不變。為咗畀乘客熟習有關安排，港鐵已經喺2009年7月19號開始派出「康城站穿梭列車」，但呢啲列車喺康城站正式啟用前曾經唔喺將軍澳站同康城站之間載客。 上一站‧下一站 列車班次 港鐵公司－調景嶺站街道圖 港鐵公司－調景嶺站位置圖 港鐵公司－調景嶺站列車服務時間 調景嶺 港鐵車站 西貢區港鐵車站

聖言中學

聖言中學係香港一間天主教英文男子中學，喺九龍新清水灣道38號。佢係觀塘區Band 1名校之一。 歷史 聖言中學係由甘百德神父籌辦同監建嘅，甘神父其後更出任該校校長同校監二十幾年。 「聖言」呢個名係源自若望福音第一章「在起初已有聖言」。 「聖言」係指天主聖子降生成人，即係耶穌基督。作為基督徒嚟講，佢就係道路、真理、生命。作為一間天主教學校，聖言中學特別注重道德教育同社區服務。該校嘅辦學目標係「扶助學生確立一套圓滿嘅價值觀，以活得富有意義，並且成為社會嘅真正棟樑。」 大事 1966年，聖言會準備成立聖言中學，派甘百德神父到任。 1970年，學校正式成立，重收咗 370 個中一同中二學生。同年，藍田聖保祿中學建校，校舍借畀佢開辦中一。 1971年，聖言中學校舍落成啟用，校舍又借畀觀塘瑪利諾書院上堂。 1974年，聖言中學第一屆 135 個中五生畢業。 1975年，成立學生會。 1976年，開始喺中六招收女仔。 1977年，第一屆24個中七理科同學畢業。 1978年，第一屆中七文科同學畢業。1980年，成立舊生會，首任會長係鄭炎潘。 1990年，衛奕信夫人到訪聖言中學。 1993年，甘百德神父榮休。羅禮善神父接任校監，黃慧賢接手做校長。 1993年，因為新中六收生辦法，唔收得女仔讀中六。 1995年，胡振中樞機到聖言中學主持感恩祭。 1997年，教育署批准學校繼續用英語授課。 1998年，中四開多一班理科，重推行文中有理，理中有文嘅課程改革。 1999年，成立家長教師會，第一屆主席係陳策樑。 2001年，黃慧賢離任校長，移民澳洲，由原本嘅副校長郭弼接任。 2002年，羅禮善神父離任校監，由林永基神父接任。 2003年，聖言會創立人楊生神父同聖言會第一位傳教士福若瑟神父封聖大典。同年，陳日君主教、湯漢輔理主教同陳志明副主教蒞臨主持封聖典禮。 2003年，中六開多一班理科，下年中七都係二理一文。 2004年，學會同學生組織多到五十五個。 2005年，三十五周年校慶。 2006年，學校外評。 2009年，聖言申請遷校成功，並喺2011年9月由藍田安田街11號舊校舍搬入佐敦谷新校舍。 2010年，四十周年校慶。 2013年11月，聖言中學畀美國綠色建築物委員會評為兩間「2013年全球最綠學校」之一。 2015年，四十五周年校慶。 2020年，金禧校慶。 環境同設施 聖言中學嘅舊校舍係一座5層高嘅U字形校舍，向平田邨方向有一個3層高嘅附翼。體育設施有2個籃球場，2個羽毛球場，1所健身室同一面三層高嘅攀石牆。 課室唔夠 由於聖言中學嘅校舍係按照1960年代嘅標準建造，但中六同中七分別喺2003年同2004年每級開多一班，而且有啲課室被改作其他用途，例如電腦室、音樂室同多媒體學習室，所以全校只得25間課室，但有31班。因此中六同中七需要轉為流動班，當其他班別到特別室上堂，就會到空出嘅課室上堂。 課室及設施分配 相 著名舊生同學生 鄧紹斌 鄭健和──本地著名漫畫家 徐樂文──第一屆泛珠三角洲物理奧林匹克競賽一等獎、國際物理奧林匹克競賽金獎 張仕──國際物理奧林匹克競賽銅獎 張嘉禧──第一屆泛珠三角洲物理奧林匹克競賽一等獎、國際物理奧林匹克競賽銀獎 李德文──國際物理奧林匹克競賽銅獎 周永強──別名：周強，電影監製，監製作品《三峽好人》榮獲2006年威尼斯電影節金獅獎 徐繼宗──香港著名流行歌曲作曲人 葉建源──香港立法會教育界功能界別議員，香港教育專業人員協會副會長 練錦鴻──香港司法機構主任裁判官 李騰駿──香港青年交流促進聯會執行主席 李啟豪──第三屆香港傑出學生(1987-1988),「青苗學界進步獎」導向委員會主席 周海峰──香港大學物理系教授 聖言中學校網 天主教聖言會 聖言天氣站 聖言WeTube 聖言VBlog 聖言先鋒論壇 香港中學 佐敦谷

意大利足球代表隊

意大利足球代表隊係屬於意大利嘅足球代表隊，由意大利足球協會管理。 意大利好早就贏過世界盃冠軍，當時係1934年，之後嗰屆重成功衛冕。計埋2006年FIFA世界盃足球賽，意大利隊總共赢咗四屆FIFA世界盃。 由於意大利傳統上嘅波衫係藍衫白褲藍襪，因此佢有個花名叫做 Azzurri，中文就解做「藍衫軍團」、「藍戰士」。 世界盃成績 1930年 冇參賽 1934年 冠軍 1938年 冠軍 1950年 第一圈 1954年 第一圈 1958年 外圍賽 1962年 第一圈 1966年 第一圈 1970年 亞軍 1974年 第一圈 1978年 殿軍 1982年 冠軍 1986年 第二圈 1990年 季軍 1994年 亞軍 1998年 八強 2002年 十六強 2006年 冠軍 2010年 第一圈 2014年 第一圈 2018年 外圍賽 2022年 外圍賽 歷嚟榮譽 FIFA世界盃冠軍4次 歐洲國家盃冠軍2次 連出去 http://www.figc.it/ 歐洲足球代表隊 意大利足球 FIFA世界盃冠軍

王國之心II

《王國之心 II》係史克威爾艾尼克斯喺2005年12月22號發售嘅PS2遊戲。王國之心系列嘅第3作。 分級 概要 本作同王國之心系列其他作品一樣，結合咗迪士尼同埋最終幻想系列嘅人物。主題歌再次採用宇多田光嘅歌曲『Passion』(英語版『Sanctuary』)。 而限製版『Kingdom Hearts Trinity Master Pieces』亦同時發售，收錄咗王國之心系列嘅3款作品。 發售後3日突破100萬張嘅出貨記錄。同時，北美亦喺發售後1週達到100萬張嘅銷售額。 遊戲發售前獲得「9th CESA Game Awards Future」優秀獎。亦喺「Fami通 Awards 2005」獲得大獎，負責導演嘅野村亦都獲得最優秀創作者獎。 主要製作人員 導演：野村哲也 概念設計：野村哲也 劇本原案：野村哲也 劇本：野島一成 人物設計：野村哲也 音樂：下村陽子 製片人：橋本真司 主題曲：『Passion』 故事 住喺黃昏之鎮嘅少年洛克薩斯，同朋友海涅，平茨，奧萊特好快樂咁一齊度過剩番唔多嘅暑假。但係，最近佢成日夢見一個從未見過嘅少年，而喺街又睇到一啲其他人睇唔到嘅怪異現象。經過幾番追查，洛克薩斯恢復記憶，發現自己其實喺電腦嘅虛擬世界中，目嘅係要令沉睡中嘅索拉甦醒，最後佢遇見到索拉，而佢嘅暑假亦宣告結束…… 索拉、唐老鴨同埋高飛從沉眠中醒後發現自己喺黃昏之鎮，喺探索街道之際遇見國王陛下。國王陛下叫佢哋先搭火車離開，於是佢哋只好依照國王陛下嘅命令搭火車，好唔容易去到不思議之塔。喺嗰到索拉同國王陛下嘅老師伊安•西特見面，伊安•西特話畀佢哋知世界起咗轉變，有一班自稱XIII機關嘅人帶領被稱為Nobody嘅怪物喺度暗中活動。為咗拯救各個世界，伊安•西特畀索拉新嘅力量，重命令藍天、翡翠同埋花拉三位仙子同索拉換新嘅裝備，再次喺各個世界冒險。 人物譯名 大部分迪士尼人物都係跟番香港官方譯名。 登場世界 黃昏之鎮 虛空城/光輝庭院 龍之大地 野獸城堡 奧林帕斯競技場 阿格拉巴 皇家港口 百畝森林 榮耀大地 亞特蘭提卡 迪士尼城堡 靜流河 萬聖節鬼鎮 瘋狂空間 不存在的世界 相關網頁 王國之心2日版官方網頁 王國之心2美版官方網頁 天幻網王國之心2專題網頁 類:動作遊戲 PlayStation 2遊戲‏‎ Game Boy Advance遊戲 類:RPG遊戲

1982年

其他紀年 中國 中華民國：民國七十一年 日本 皇紀：2642年 昭和五十七年 佛曆：2524年~2525年 回曆：1402年3月5號~1403年3月15號 猶太曆：5742年4月6號~5743年4月15號 大件事 4月 4月2號：阿根廷入侵福克蘭群島，福克蘭戰役爆發。 4月25號：以色列軍隊完成撤出西奈半島。 4月26號：香港地下鐵路旺角及油麻地站，及兩站啟用。 5月 5月6號：九廣鐵路英段首階段電氣化工程完成，九龍至沙田近郊線電氣化列車正式啟用。 5月8號：第25任香港總督麥理浩勛爵卸任。 5月10號：香港地鐵荃灣綫荃灣至茘景及太子通車。 5月17號：香港地鐵荃灣綫增設四站通車。 6月 6月14號：英國同阿根廷簽停戰協議，福克蘭戰役完。 6月29號：香港嘅機場隧道啟用。 9月 9月27號：英國首相戴卓爾夫人喺北京同趙紫陽展開對話，趙紫陽話中國政府要收返香港，但唔會影響香港繁榮穩定。香港恒生指數隨即跌25點。 11月 11月1號：羅湖站重建完工。 11月8號：中國大陸頒佈第一批國家級風景名勝區，有44個入選。 響呢年出世嘅人 1月6號：阿連拿斯，美國籃球員 1月18號：李嘉 (演員)，香港無綫電視藝員 2月1號：川村李沙，中國同日本籃球員 2月15號：邢傲偉，中國體操運動員 2月24號：陳法拉，香港藝人 2月26號：李娜 (網球手)，中國網球員 3月7號：陳景輝 3月17號：栗娜，中國主播 3月17號：姚笛，中國演員 3月17號：八田康介，日本足球員 3月26號：米基阿迪達，西班牙足球員同足球領隊 4月2號：費拿，西班牙網球員 4月5號：沈卓盈，香港無綫電視前藝員 4月22號：卡卡，巴西足球員 5月17號：柏加，法國籃球員 5月20號：皮特·車夏，捷克足球員 5月25號：金泰敏，南韓足球員 5月27號：何岩柯，中國主播 5月27號：北村知隆，日本足球員 6月1號：育士甸·希蓮，比利時網球員 6月9號：大久保嘉人，日本足球員 6月28號：馬麗，中國演員 7月5號：阿爾拔圖基拿甸奴，意大利足球員 7月20號：陳耀麟，香港足球員 8月18號：李帥 (足球員)，中國足球員 8月24號：周一圍，中國演員 8月30號：朱偉倫，中國羽毛球員、教練 8月31號：連拿，西班牙足球員 9月10號：拿杜，巴西足球員 9月13號：Nenê，巴西籃球員 10月5號：張怡寧，中國乒乓波運動員 10月7號：迪科爾，英倫足球員 10月13號：伊恩科比，澳洲泳手 10月16號：亞古沙，喀麥隆足球員 10月21號：李宗偉，馬來西亞羽毛球員 10月23號：張雪芹，香港演員 11月5號：近藤大生，日本網球員 11月16號：李志豪，香港足球員 11月16號：湯非，中國歌手 11月18號：渡邊明乃，日本配音員 11月25號：基奧雲尼，巴西足球員 12月3號：艾辛，加納足球員 小連殺，中國配音員，原名徐靜 王茫茫，中國主播 響呢年死嘅人 1月18號：黃現璠，中國民族學家 2月1號：米米索德烈，巴西男童軍同足球員 2月25號：趙元任，中國語言學家 4月15號：董浩雲，香港生意人 6月8號：艾臣基羅斯，巴西實業家 9月14號：嘉麗絲姬莉，美國電影演員，奧斯卡金像獎最佳女主角 10月4號：Glenn Gould，加拿大鋼琴演奏家 11月3號：莫桂蘭，黃飛鴻老婆 11月24號：老奧巴馬，肯雅經濟學家 12月21號：尹致旺，朝鮮日治時期至大韓民國嘅醫師 蓬金鐵，泰王國第一個世界拳王 節慶、風俗習慣 文學 《尋羊的冒險》：日本小說家村上春樹嘅長篇小說。

銅鑼灣站

銅鑼灣站係一個香港灣仔區東角嘅港鐵嘅鐵路車站。值得留意嘅係，呢個站其實喺東角同鵝頸，個站起咗之後，東角同鵝頸畀好多人誤叫「銅鑼灣」。 銅鑼灣站係一個地底車站，喺軒尼詩道同埋記利佐治街地底，設有上下兩個側式月台，都裝有月台幕門，喺1985年5月31號啟用。 車站結構 車站樓層 車站大堂 銅鑼灣站一共有三個唔相連嘅車站大堂──位於銅鑼灣廣場一期地底嘅西大堂、位於崇光百貨地底嘅東大堂同位於時代廣場地底嘅南大堂。呢三個部份喺非收費區並唔互通，所以乘客出閘都要非常小心，否則就要離開車站、行一大段路到原來正確嘅出口。 車站商店及自助服務 銅鑼灣站內提供唔同類型嘅商店畀乘客買嘢或者食嘢，例如有7-Eleven便利店、餅店、咖啡店、書店、花店、恒生銀行同DHL等零售業同埋其他服務商店。此外，銅鑼灣站亦有唔少自助服務設施，包括恒生銀行及中銀香港嘅自動櫃員機、自動售賣機、自動照相機等。 喺互聯網服務上，大堂同月台都設有免費由電訊盈科提供嘅Wi-Fi熱點，乘客可以喺等車嗰陣透過手提電腦或個人數碼助理上網。同時，喺西大堂嘅收費區設有「iCentre」免費上網服務設施，畀乘客瀏覽網上資訊。 另外，港鐵喺南大堂及東大堂嘅非收費區各設有2部「e分鐘著數」機，畀乘客買網上服務同埋享用港鐵友禮會嘅會員優惠。 車站月台 銅鑼灣站位於軒尼詩道和記利佐治街地底，設有上下兩個側式月台，都裝有月台幕門。1號月台喺上層，而2號月台喺下層。 車站出口 南大堂 A - 時代廣場 時代廣場、灣仔帝盛酒店、麗悅酒店、快捷假日酒店、跑馬地馬場、禮頓中心、利舞臺廣場、伊利沙伯體育館、鄧肇堅醫院、Shama Causeway Bay、南洋酒店、金朝陽中心、利景酒店、timeplus 設有失明人士引導徑往返地面 西大堂 B - 銅鑼灣廣場第一期 銅鑼灣廣場第一期、永光商業大廈、永光中心、軒尼詩道、波斯富街、紅十字會捐血站、維寶商業大廈 C - 伊利沙伯大廈 信和廣場、銅鑼灣廣場第二期、銅鑼閣、信諾環球保險中心、伊利沙伯大廈、京都廣場、駱克道、香港愛護動物協會、鵬利中心 設有失明人士引導徑往返地面 東大堂 D - 崇光百貨 D1 - 香港怡東酒店、東角Laforet、駱克道、總統商場、總統戲院、世界貿易中心、怡和午炮 設有升降機及失明人士引導徑往返地面 D2 - 東角中心、軒尼詩道、波斯富街 D3 - 崇光百貨 E - 維多利亞公園 維多利亞公園、名店坊、恆隆中心、金百利、翡翠明珠廣場、柏寧酒店、皇室大廈、皇室堡 F - 希慎廣場 F1 - 渣甸坊、嘉蘭中心、京華中心、香港中央圖書館、香港大球場、Lanson Place Hotel、保良局、富豪香港酒店、珀麗酒店、聖保祿醫院、東華東院 設有失明人士引導徑往返地面 F2 - 希慎廣場、誠品書店 車站周邊 時代廣場 利舞臺廣場 跑馬地馬場 香港賽馬會博物館 銅鑼灣廣場 伊利沙伯大廈 崇光百貨 世貿中心 恆隆中心 皇室堡 維多利亞公園 香港中央圖書館 興利中心 利園 告士打道 軒尼詩道 怡和街 渣甸坊 東角道 記利佐治街 百德新街 鄰接車站 接駁交通 電車 城巴： 5B、5X、8X、10、11、19P、25A、72、72A、76、77、99、592、X8、A11、E11、E11A、E11B、N8X、N11、N72、NA11新世界第一巴士：2A、2X、8、8P、15B、23、23B、25、26、38、42、42C、65、N8、N8P過海隧道巴士：103、107、108、112、116、117、170、601、601P、603、603A、619、619X、621、671、673、679、680、680X、681、681P、690、914、914P、914X、930B、930X、936、936A、948、948A、948B、948P、948X、952、952P、960C、960P、960S、961P、961S、962、962P、962X、967X、968、968A、969 、969P、969X、985、985A、985B、P968、969N、N122、N170、N182、N619、N680、N691、N930、N952、N962、N969''' 專線小巴： 10 - 美景臺 ↔ 銅鑼灣 11／31 - 田灣 ↔ 銅鑼灣 14M - 銅鑼灣↔ 渣甸山睦誠道 25 - 銅鑼灣↔ 寶馬山 其他路線：4A、4C、5、21A、21M、25、30、36X、39M、40、56、69X 利用狀況 銅鑼灣站響香港灣仔區銅鑼灣軒尼詩道同記利佐治街地底，係港島區一個大型及重要嘅購物區。鄰近設有多個大型購物商場、緊貼潮流商店同跑馬地住宅區，因此每日有唔少乘客出入該站，係成個鐵路系統第二繁忙嘅車站，僅次於尖沙咀站，亦係港鐵港島綫17個車站中人流最多同最繁忙嘅車站。 喺每年嘅大除夕，由於有眾多人流用呢個站去時代廣場睇倒數，因此會出現車站人流擠逼嘅情況，而需要封閉本站A出口。 另外，該站至灣仔站之間設有一條側綫。每當港島綫灣仔站出現故障時，往堅尼地城方向嘅下行綫列車將會以該站作為臨時終點站。屆時，去灣仔站至堅尼地城站的乘客要轉其他交通工具前往。而過海嘅乘客則必須改用北角站轉車，經東區海底隧道過海前往九龍及新界。 集成中心設有適用於該站嘅港鐵特惠站，為使用成人八達通卡嘅乘客提供港幣2元車費回贈。 車站歷史 車站啟用及命名 銅鑼灣站喺設計嗰時中文名係訂為「鵝頸橋」，後來改以附近另一個地方名銅鑼灣命名。銅鑼灣站喺1985年5月31號同港島綫金鐘至柴灣段一齊啟用。 時代廣場 喺銅鑼灣站起嗰時，其實早已規劃喺車站南面開設另一個車站出口，方便乘客通往跑馬地馬場一帶，但基於興建難度問題，因此喺1985年通車時，車站只設有東大堂同西大堂。直至1994年時代廣場落成之後，A出口同南大堂先正式開放。 沙田至中環綫 根據《鐵路發展策略2000》嘅沙田至中環綫計劃，沙中綫若採用「維園方案」，將會起「維園站」接駁銅鑼灣站。該計劃喺政府決定採用「會展／金鐘方案」嗰時同時取消。九廣鐵路公司喺2004年沙中綫方案亦建議起「銅鑼灣北站」，並以長約240米嘅行人隧道連接銅鑼灣站。運輸及房屋局喺2007年發表嘅沙中綫合併方案決定唔起銅鑼灣北站，有關計劃亦因而取消。 車站月台 未來發展 地下商店街 政府同港鐵公司研究緊《銅鑼灣站地下行人通道計劃》，擬擴建並翻新現有嘅東大堂，發展地下商店街，貫穿軒尼詩道以及怡和街一帶地底。同時新大堂會起5個新出入口，藉以疏導銅鑼灣區地面同車站大堂嘅繁忙人流，工程預計喺2012年完工。工程完成之後，原有嘅E出口將會被取消同拆卸。 地下行人通道 據《星島日報》報導，政府將喺全長150米嘅勿地臣街地底，開闢一條行人通道，打通港鐵銅鑼灣站至跑馬地馬場嘅「地下經脈」，以減少跑馬地區市民人車爭路造成嘅傷亡個案。 上一站‧下一站 列車班次 港鐵公司－銅鑼灣站街道圖 港鐵公司－銅鑼灣站位置圖 港鐵公司－銅鑼灣站列車服務時間 銅鑼灣 灣仔區港鐵車站

吊頸 (遊戲)

吊頸係一種專畀兩個人玩嘅遊戲。一位玩家諗個字，而另一位嘗試估嗰位玩家所估嘅字母。 要估嘅字係用一列嘅橫綫表示，有幾多個字母就有幾多條橫綫。如果玩估嘅玩家係同個字嘅字母一樣嘅話，另一位就要寫嗰個字母到嗰個字全部嘅相應位置。如果建議嘅字唔係嗰個字嘅一部份，咁另一位玩家就會畫個吊頸公仔嘅其中一畫。遊戲會響以下嘅情況之下結束： thumb|「我要t字。」 「有， 響第八同第十一位。」 估嗰位玩家估完咗個字，或者估啱咗成個字 另外一位玩家畫好晒成幅圖： 其實呢幅圖係設計到好似一個吊頸人咁。呢幅圖嘅品味引起咗一啲辯論，但到而家仍然都仲用緊。 呢幅圖嘅自然本質有啲唔同；有啲玩家係畫個吊頸架先，然後先至畫個人嘅身體部份。 有啲玩家會唔畫任何嘅嘢開始，同埋將個軀幹分開畫，咁就可以畀個估字嘅玩家多啲機會。 歷史 「吊頸嘅由來已經無從考察，但係大約知道開始於域多利時代流行起來。」由東尼·歐加迪，《牛津字母遊戲指南》嘅作者提及到。 呢個遊戲響1894年，愛麗絲·比加·歌美嘅《雀獸魚》之中嘅《傳統遊戲》裏面提及到，規則好簡單；玩家需要寫上一種動物嘅頭尾兩個字母，而另外一位就估呢個字嘅中間部份。 呢個遊戲嘅另一個來源係叫做「絞刑」或「吊頸遊戲」。 策略 響英文度，有12個字母係出現得最多次嘅，由多至少排列： e-t-a-o-i-n-s-h-r-d-l-u。呢個同埋其它嘅字母頻率表係用於估字嗰位玩家當被迫估字時，去增加估到正確字母嘅機率。 響另一方面，同一個表係可以用響吊頸遊戲度(唔係估字嘅玩家)，以一個難啲嘅字，增加挑戰性。 遊戲例子 200px|right 以下嘅一個遊戲示範去展示一位玩家試吓利用字母頻率嘅策略去估一個字。 由維基百科文章度揀嘅吊頸遊戲 響SuperHangman.com嘅免費吊頸遊戲 響UWM.edu嘅吊頸遊戲 同印度有關嘅吊頸遊戲 響Hangman.us嘅免費PHP吊頸遊戲 響KidsBuilder.com嘅吊頸遊戲 分類:遊戲 分類:估嘢遊戲 分類:紙筆遊戲 分類:文字遊戲

滿地可

滿地可，簡稱滿市；普通話叫蒙特利爾、蒙特婁，簡稱蒙城，係加拿大第二大城市，喺魁北克省南部，人口有 400 幾萬。官方語言係法文。 地理位置 滿地可位於聖勞倫斯谷地，係世界上最入嘅海港。成個城市坐落響聖勞倫斯河同渥太華河匯流處嘅滿地可島上。喺渥太華東約 150 公里，距離魁北克首府魁北克市約200公里。 政區劃分 阿懇席·卡鐵耶市 鶯祖 比更士菲灣 雪岸·恩寵聖母 聖陸嶺–咸士爹–滿地可西部 多羅·地佐武 多華島 中國區 喇沙 皇家高原 南西 比莎·聖晉維耶芙·聖安德啤勒烏島 美士耶· 滿地可北部 皇山 外山 皮耶豐·樂士堡 布彎卡利 滿地可唐人街 大草原·山楊海角·滿地可東部 玫瑰山·小祖國 聖羅欄 聖利奧拿 先市 域頓 瑪莉市 維勒利·聖美舍·益士鄧崧 西山 大致上以聖羅欄大道為中心分界，大道以東邊係講法文，西邊係講英文。 人口 滿地可地區總人口 4,291,732，呢個數字包括咗南岸嘅隆居同北岸嘅拉華爾兩市嘅人口。 滿地可市區人口170幾萬。其中 47.0% 居民嘅母語係法文，而 13.0% 係英文，2% 嘅人識嗮上述兩種。另外，母語係法文加其他外文同英文加其他外文嘅分別佔總人口 2.6% 同 1.5%，亦有 0.8% 嘅人同時講三種或以上。32.8% 嘅居民淨係識講一種唔係官方語言嘅外文，最常見嘅係阿拉伯文、西班牙文、意大利文、漢語族所包含嘅語種、海地歸融話、越南文同葡萄牙文。 滿地可市有好健全嘅愛爾蘭、意大利、猶太、希臘、阿拉伯、亞洲、拉丁美洲、海地同其他細社區，居民幾乎來自世界上所有國家。 歷史 呢度嘅原住民喺至少一萬年前就喺加拿大住。 法國探險家澤·卡鐵耶喺1535年最先航行到而家叫滿地可嘅地方搵黃金。法國探險家塞繆爾德尚普蘭喺1603年亦都探索到聖勞倫斯河，並且分別喺1611年成立臨時貿易站同原住民交易毛皮，1613年首次喺地圖將個島稱為滿地可，同1634年設立三河城。 Paul Chomedey de Maisonneuve喺1642年建立咗法國殖民地Ville-Marie，之後發展成滿地可市。 1967年世界博覽會喺滿地可舉行。 1976年夏季奧林匹克運動會喺滿地可舉行。 1980年滿地可主持咗國際花卉博覽會。 2005年滿地可主持咗世界游泳錦標賽。 經濟 滿地可係加拿大重要嘅經濟、文化、運輸中心。飛機製造、生物醫學、信息產業、服裝同電子業發達。 佢同時亦係加拿大重要港口同鐵路樞紐。喺舉辦奧運之前，滿地可可以話係加拿大嘅經濟中心，但係搞奧運爭落大筆債，要到2006年先可以還得晒，因為咁樣令到市政發展慢咗，俾多倫多慢慢趕上滿地可，好多公司總部亦都搬晒去多倫多。 公司總部喺滿地可嘅有龐巴迪、CAE、加拿大航空公司、加拿大國家鐵路公司等。國際民航組織總部喺滿地可市區。 建築風格 滿地可有好多古老嘅天主教教堂，譬如聖母院大教堂、聖約瑟夫大教堂等。 現代建築有滿地可地鐵重有摩天大廈好似貝聿銘設計嘅Place Ville-Marie大廈。 姊妹城市 1985年滿地可同上海結為姊妹城市。 1991年滿地可植物園內開咗叫「夢湖園」嘅中國江南式園林。因為滿地可同上海合作，所以個名有滿、滬兩市市名嘅諧音。1998年上海市政府喺滿地可唐人街起咗牌坊，相對應嘅，滿地可亦喺上海浦東起咗蒙特利爾園。 名勝 滿地可舊港口 舊滿地可 奧林匹克公園 自然生態博物館 滿地可植物園 皇家山公園 聖艾蓮島 滿地可國際區 地下城市 同性戀鎮 特色食品 煙肉三明治 滿地可百吉卷 芝士燒肉汁薯條 楓樹糖漿 大學 麥基爾大學 滿地可大學 高等商學院 工學院 魁北克大學滿地可分校 干哥迪亞大學 文化活動 滿地可電影節 滿地可國際爵士樂節，喺每年6月底搞。 滿地可交響樂團 滿地可太陽馬戲團 滿地可國際煙火大賽 滿地可國際嬉笑節 滿地可雙胞胎節 滿地可同性戀大遊行 滿地可世界無車日 滿地可博物館日 2005年4月23號-2006年4月23號，滿地可係「世界書都」。 運動 滿地可加拿大人隊 吉耶維倫紐夫賽道 體育比賽 1976年夏季奧林匹克運動會 2005年滿地可世界游泳錦標賽 運輸 皮耶·杜呂多國際機場 滿地可地鐵 名人 滿地可名人有： 皮耶·杜呂多第15任加拿大總理，前加拿大自由黨黨魁 朱斯坦·杜呂多皮耶·杜呂多嘅大仔，現任加拿大總理，現任加拿大自由黨黨魁 賀錦麗現任美國副總統，佢喺滿地可大 積林頓前加拿大新民主黨黨魁 en:Sidney Altman 諾貝爾化學獎得主 Gilles·新市F1車手 澤·新市F1車手 絲蓮·迪安 聞名世界嘅歌手 鍾麗緹 湯盈盈 何韻詩 沈震軒 盛智文香港商人，被稱為「蘭桂坊之父」，亦都曾經擔任海洋公園主席 滿地可議定書 滿地可市網站 蒙城華人網 滿地可華人在線 滿地可生活指南 滿地可公共交通系統網站 滿地可

RuneScape

RuneScape係由Jagex開發嘅一隻多人網上角色扮演遊戲。 Rune，係解神秘記號嘅意思。喺遊戲當中嘅解譯同時係一個魔法技同武防器嘅重要材料。以武防器嘅角度係煉武防器等嘅上等材礦。以魔法嘅角度嚟講即係將各種自然嘅力量分別注鍊同寄托喺呢種純材質，好以一碗白飯咁加邊隻力量落去就成為嗰隻力量嘅材質。 遊戲目的 同多數網上遊戲一樣，江湖係有劇情，呢個遊戲嘅目的主要有三點： 升level：而家江湖有25種技能，而每種技能嘅最高等級係99或120級。 升lv所需Exp Level 1 (0 Exp) Level 2 (83 Exp) Level 3 (174 Exp) Level 4 (276 Exp) Level 5 (388 Exp) Level 6 (512 Exp) Level 7 (650 Exp) Level 8 (801 Exp Level 9 (969 Exp) Level 10 (1154 Exp) Level 11 (1358 Exp) Level 12 (1584 Exp) Level 13 (1833 Exp) Level 14 (2107 Exp) Level 15 (2411 Exp) Level 16 2746 Exp Level 17 3115 Exp Level 18 3523 Exp Level 19 3973 Exp Level 20 4470 Exp Level 21 5018 Exp Level 22 5624 Exp Level 23 6291 Exp Level 24 7028 Exp Level 25 7842 Exp Level 26 8740 Exp Level 27 9730 Exp Level 28 10824 Exp Level 29 12031 Exp Level 30 13363 Exp Level 31 14833 Exp Level 32 16456 Exp Level 33 18247 Exp Level 34 20224 Exp Level 35 22406 Exp Level 36 24815 Exp Level 37 27473 Exp Level 38 30408 Exp Level 39 33648 Exp Level 40 37224 Exp Level 41 41171 Exp Level 42 45529 Exp Level 43 50339 Exp Level 44 55649 Exp Level 45 61512 Exp Level 46 67983 Exp Level 47 75127 Exp Level 48 83014 Exp Level 49 91721 Exp Level 50 101333 Exp Level 51 111945 Exp Level 52 123660 Exp Level 53 136594 Exp Level 54 150872 Exp Level 55 166636 Exp Level 56 184040 Exp Level 57 203254 Exp Level 58 224466 Exp Level 59 247886 Exp Level 60 273742 Exp Level 61 302288 Exp Level 62 333804 Exp Level 63 368599 Exp Level 64 407015 Exp Level 65 449428 Exp Level 66 496254 Exp Level 67 547953 Exp Level 68 605032 Exp Level 69 668051 Exp Level 70 737627 Exp Level 71 814445 Exp Level 72 899257 Exp Level 73 992895 Exp Level 74 1096278 Exp Level 75 1210421 Exp Level 76 1336443 Exp Level 77 1475581 Exp Level 78 1629200 Exp Level 79 1798808 Exp Level 80 1986068 Exp Level 81 2192818 Exp Level 82 2421087 Exp Level 83 2673114 Exp Level 84 2951373 Exp Level 85 3258594 Exp Level 86 3597792 Exp Level 87 3972294 Exp Level 88 4385776 Exp Level 89 4842295 Exp Level 90 5346332 Exp Level 91 5902831 Exp Level 92 6517253 Exp Level 93 7195629 Exp Level 94 7944614 Exp Level 95 8771558 Exp Level 96 9684577 Exp Level 97 10692629 Exp Level 98 11805606 Exp Level 99 13034431 Exp 如果係member level 99 /X 2可以用99k gp (99000gp)買[skillcape/skillcape2], after wear skillcape and press option can boost to 100! 賺錢：呢個遊戲有好多好貴嘅物品，佢哋一般都係已經絕咗版[。] 執行任務：免費會員有18個免費任務，尊貴會員就有近二百個。 遊戲技能 遊戲中有好多種技能，包括： Attack Strength Defence Constitution Prayer Ranged Magic Runecraft Crafting Mining Smithing Fishing Cooking Firemaking Woodcutting Slayer (m) Agility (m) Herblore (m) Thieving (m) Fletching (m) Farming (m) Construction (m) Hunter (m) Summoning (m) Dungeoneering Divination (m) m：技能只係畀尊貴會員用 地圖 紅圈位置係免費會員嘅活動範圍。雖然相比之下比尊貴會員行嘅全地圖細，不過都有排行。 想睇真 size 可以響呢度睇最新嘅 官方版本全地圖。 怪獸 最弱嗰幾種 Chicken duck rat Cow Ram Giant spider Woman/Man Imp Goblin Gaint rat Goblin Highwayman Giant rat farmer warrior(lv.8) goblin unicorn thief pirrate Guard jail guard Skeleton Skeleton Warrior woman Zombie Giant spider(lv.27) hogoblin 最勁嗰幾種 免費會員最勁 - Revenant Knight (lv.140)EOC 尊貴會員最勁 - Vorago賣。 可以訓練英文溝通技巧同埋可以知多啲英文嘅ICQ language。 相關連結 Runescape 官方網站 Rune Tips :: First RuneScape fan site 中文 RuneScape 論壇 網上遊戲

江湖

江湖係一種中國民間社會，多數講係遠離官方嘅民間組織同勢力，有自己一套規矩，有時甚至漠視法律。江湖有說起源自周圍去賣藝、賣武技人，成日經水路來往各個江湖。因為到處維生，唔容易俾官府管，後尾產生武俠、武林、黑社會嘅意思。古代中國雖然係中央集權制，但係地方治安好多時都係靠民間組織自保，所以有江湖發展嘅空間。 廣義嘅解釋 江湖有好多意思。因為有武俠小說嘅流行，唔少人會覺得，以前嘅江湖一定係關於武林，有好多武林高手不斷以命相搏想成為天下第一，而今日嘅江湖就一定係同黑幫有關，幫會之間互相鬥爭廝殺要成為最高霸主，總之就係充滿血腥嘅地方；但原來江湖唔一定係以上呢兩種，唔一定有血腥，可以咁講：喺同一個領域裏面活動嘅人，不論國界，不分膚色，總之佢哋之間係存在競爭，唔理係生存抑或名利之爭，良性定係惡性之爭，都可以稱嗰個領域為一個江湖。 概念 江湖照字面睇係「江川」同「湖泊」嘅合稱，裏面匯合咗來自唔同地方嘅水，當水入咗江、湖之後，不論流向、遭遇都冇人會知道；有可能被人挑咗去種田，有可能俾動物飲，俾植物吸收咗，又可能會被蒸發變成水蒸氣消失喺江、湖中……。 將呢個概念引申出嚟，將江湖比喻為一個群體小社會，而擁有相同或類似目標嘅人就好似江湖中嘅好多好多滴水，不斷喺個小社會裏面打滾，為喺呢個空間生存而迎接一切嘅挑戰，冇人會知道當自己入咗江湖之後會遇到咩遭遇，亦唔知有咩後果，會闖出名堂？定係寂寂無聞而無聲引退……？ 所以一路以嚟都有好多唔同嘅句子詞語同江湖有關，好似： 「名震江湖」：即係喺一個領域裏面打出名堂，個大名全天下人都聽過； 「江湖路險」：即係話個領域危機四伏，要力爭上游係會遇到好多危險； 「血染江湖」：即係喺個領域裏面中咗招； 「江湖不歸路」、「人在江湖，身不由己」：有好多領域唔係話可以話唔玩就唔玩，入咗去就冇得返轉頭；又或者有時有啲嘢係好想做，或者好想退出，但係身邊嘅嘢令到自己唔可以話想點就點，冇選擇餘地。 ……等等。 相關嘅書刊同媒體產品 喺香港有一套名為江湖嘅電影，係講關於香港黑社會嘅故事；由香港藝人劉德華同埋張學友主演。 至於香港嘅著名武俠小說家金庸，其中亦有一部作品叫做【笑傲江湖】。要解釋呢個書名嘅意思，其實即係「輕鬆寫意咁喺武俠嘅領域裏面生存」；當然如果話真係想「笑傲江湖」，咁必須要有一身嘅真本事先得啦。 相關詞語 港澳傳媒興用江湖猛人、江湖人士同猛人嚟委婉噉代表「黑社會中人」。 中國社會

4

4係3同5之間嘅自然數。 漢字 此數字嘅流行寫法係四，古時亦寫成亖 ；若果要避免以後俾人簒改或者睇唔清，會用大寫肆。 數學性質 係第二個正雙數。 整數 自然數

5

5係4同6之間嘅自然數。 佢係第三個單數及質數。 漢字 此數目通常寫成五 ；若果要避免以後俾人簒改或者睇唔清，會用大寫伍。 整數 自然數 類:質數

6

6係5同7之間嘅自然數。 漢字 此數目通常寫成六；若果要避免以後俾人簒改或者睇唔清，會用大寫陸。 整數 自然數

7

7係6同8之間嘅自然數。 中文 其小寫係七，若果要避免以後俾人簒改或者睇唔清，會用大寫柒；讀音皆為「caat1」。 體育 喺棒球道，7係左外野手嘅代號。 整數 自然數 類:質數

8

8係7同9之間嘅自然數。 漢字 此數目通常寫成八；若果要避免以後俾人簒改或者睇唔清，會用大寫捌。 數學性質 第三個合成數，因數有：1、2、4，8 係2嘅3次方，係立方數。 八卦嘢 整數 自然數

9

9係8同10之間嘅自然數，係單數，係3嘅平方、81嘅平方根。 漢字 此數目通常寫成九；防竄改寫法為玖。 整數 自然數

10

10係9同11之間嘅自然數。用指數記數法記係1×10¹。 10亦有代表完美嘅意思，例如十全十美。 羅馬數字寫做X。 漢字 此數目通常寫成十；若果要避免以後俾人簒改或者睇唔清，會用大寫拾；記數時又會寫一十——對應之大寫為壹拾。 讀法 無論「十」係單獨一個，定係同任何字配搭，都可以讀「sap⁶」。若果「十」前面係「四」、「五」、「六」、「七」、「八」、「九」或「幾」，而後面又有字，「十」可以變讀成「aa⁶」，兼且同先前嗰個連住噉發音；有時會寫成近音異義嘅「廿」。「一十」並無變讀版本，「二十」及「三十」有特別嘅讀法及縮略寫法，介紹於各自之文章，「四十」有單字簡寫，資料載於該文章。 整數 自然數

11

11係10同12之間嘅自然數，係單數及質數。漢字寫成十一。 漢字 漢字可以寫成十一；防簒改及睇錯寫法係拾壹。記數又寫一十一。 語言學 雖然喺中文入面十一係複合詞，但係喺好多其他語言入面，係有一個單字表示十一嘅，例如： 英文：eleven 西班牙文：once 法文：onze 喺英文入面，十一係最細嘅三音節數字，亦係最大嘅單語素質數。 數學性質 11 係： 第 5 個質數。 佢同 13 組成孖生質數。 謝爾曼質數：因爲 5 都係質數，而 。 安全質數：因爲 23 都係質數，而 。 Lucas質數，因爲佢係 Lucas數。 Repunit質數。 好質數。 唯一質數。 強質數：7 係佢上一個質數，13 係下一個，佢近 13 多過近 7。 唔係梅森質數。 迴文數。 如果一個數係 11 嘅倍數，咁將佢調轉都係 11 嘅倍數，例如：，。 喺 13 或者更高嘅進制入面，11 係用 B 嚟表示。 九個 Heegner數中嘅其中一個，即係話二次體 嘅 class number (:en:Class number (number theory)) 係 1，或者話呢個二次體係一個質數分解域。 五角星數。 中心十邊形數。 見到乜就讀乜數列嘅第 2 項 化學 鈉嘅原子序數。 過渡金屬11族入面有金、銀、銅同埋人工合成嘅錀。 物理 M理論入面時空嘅維度。 天文 阿波羅11號係第一架成功登陸月球嘅載人太空船。 太陽週期平均大約係11年。 木星嘅第11粒衛星係木衞六。 運動 足球、美式足球、俄式冰球、木球、曲棍球都有十一名球員。 人類文化 啲人用「11號巴士」比喻行路，因爲兩棟好似對腳。 係香港，啲人將所謂「與未成年少女發生性行為」嘅罪行叫做「衰十一」，原因係有十一個字；另見「衰十三」。 10月1號，又叫「十一」，中華人民共和國國慶節。 11月11號，光棍節。 7-11，又叫「些粉」、「七仔」、「seven-eleven」，全球大型嘅連鎖式便利店 11:11 2011年 整數 自然數 質數

12

12係11同埋13之間嘅自然數，屬雙數，係144嘅平方根。唐字寫成十二。 唐字 唐字可以寫成十二；防簒改及睇錯寫法係拾貳。記數又寫一十二。 123 1234 12345 123456 整數 自然數

13

13係12同14之間嘅自然數。唐字寫成十三。 唐字 唐字可以寫成十三；防簒改及睇錯寫法係拾叁。記數又寫一十三。 數學性質 13係： 第6個質數。 最細嘅反質數。 3個已知嘅威爾遜質數中其中一個。 費氏數。 開心數。 第3個中心正方形數。 幸運數。 最細嘅數使得佢嘅四次方可以寫做兩個連續平方數加埋： 語言學 喺所有日耳曼語族嘅語言入面，13係第一個複合詞數字，11同12有佢哋自己嘅單語素字。 13嘅文化意義 歐美 嚮歐陸同埋美洲社會，13可能係不祥數字。 根據《聖經》故事，喺耶穌嘅最後晚餐有13個人，包括耶穌同埋佢嘅12個門徒，其中一個係出賣耶穌嘅係猶大，之後嗰日耶穌被釘十字架係星期五。以後係咁橋，歷來好多個13號星期五，西方人都行衰運，所以有大迷信，黑色星期五係凶日，熊市股災都有份。 互聯網時代，有隻電腦病毒又係叫做《黑色星期五》。 西方有好多大廈都用12A取代第13層樓。房間號碼，門牌地址號碼就唔在講，甚至連飛機位都冇13，都係以12A取代。 喺中西文化匯聚嘅香港，有房地產發展商都為咗迎合買家嘅避諱需要，而跳咗13樓、13座、13室等編號。 嚮1970年4月13號，美國阿波羅13號太空船發生故障。 中國 粵語十三係吉祥數字，因為發音似「實生」，即係「一定在生」。 整數 文化 迷信 自然數

14

14係13同15之間嘅自然數。唐字寫成十四。 唐字 唐字可以寫成十四；防簒改及睇錯寫法係拾肆。記數又寫一十四。 文化 十四粵語發音似「實死」，即係「一定要死」，係不祥數字。 整數 自然數

15

15係14同16之間嘅自然數。唐字寫成十五。 唐字 唐字可以寫成十五；防簒改及睇錯寫法係拾伍。記數又寫一十五。 整數 自然數

16

16係15同17之間嘅自然數，係4嘅平方。唐字寫成十六。 唐字 唐字可以寫成十六；防簒改及睇錯寫法係拾陸。記數又寫一十六'。 整數 自然數

17

17係16同18之間嘅自然數。佢係奇數同埋質數。唐字寫成十七。 唐字 唐字可以寫成十七；防簒改及睇錯寫法係拾柒。記數又寫一十七。 其他意思 17直播——簡稱17，一個社交流動應用程式。 整數 自然數 類:質數

18

18係17同19之間嘅自然數。唐字寫成十八。 唐字 唐字可以寫成十八；防簒改及睇錯寫法係拾捌。記數又寫一十八。 《18...》：香港歌手鄧紫棋嘅大碟 整數 自然數

19

19係18同20之間嘅自然數。唐字寫成十九。 唐字 唐字可以寫成十九；防簒改及睇錯寫法係拾玖。記數又寫一十九。 整數 自然數 質數

20

20係19同21之間嘅自然數。 唐字 通常寫成二十，若果要避免以後俾人簒改或者睇唔清，會用大寫貳拾，兩個都係讀「粵拼：ji⁶ sap⁶」。若果後面有字緊隨，此數亦可用單字縮寫廿及廾代表——皆可讀「粵拼：jaa⁶」或「粵拼：je⁶」。 備注 「廿」有兩個生僻讀音——「粵拼：jap⁶」同「粵拼：nim⁶」。呢個字有時又會被假借嚟代表變讀成「粵拼：aa⁶」嘅「十」。 「廾」解其他嘢時，讀「粵拼：gung²」。 參攷 整數 自然數

摩受采

摩受采係斯洛伐克境內圖列茨地區最大嘅村落。 歷史 摩受采有770多年嘅歷史，呢段歷史可以從當地好多得到保存嘅歷史建築物得以證明，而摩受采個名首次響國王安德魯二世捐贈嗰陣時出現。最初摩受采係由兩個定居點組成：第一個，Machyuch，位於今日嘅StarýRad；第二個係Terra Moys，呢個名沿用到今日，佢哋曾經佔有今日嘅Vidrmoch。第二個定居點個名稱解作「Mojš的土地」，呢點令人相信整條村曾經屬於某位Mojš先生。佢個名可能係一個斯拉夫名Mojtech嘅縮寫，類似嘅名稱有Vojtech或Mojmír。該條村個名歷年來經過好多變化，從Mossovych、Mosocz、Mossowecz、villa regia Mayos alio nomine Mossovych、oppidioum Mayus sue Mosocz、Mosocz olim Mayus到今日嘅Mošovce。至於舊陣時一個屬於摩受采一部分嘅舊定居點Chornukov，佢個名以Čerňakov呢個現代形式保存落嚟。 摩受采最初被發展為一個擁有自由擁護權利嘅皇室部落，而由14世紀中葉開始就成為Blatnica皇室城堡支配嘅一個特權城鎮。但係響1527年，摩受采落入了Révay家族手中，失去城鎮特權將近四百年。 摩受采過去喺圖列茨地區係一個重要嘅工藝中心。當地工藝行業經歷咗一個驚人嘅發展，城鎮入面有大概15個公會，當中以皮靴商人同毛皮商人公會喺嘅度嘅時間最耐。現時摩受采就變成為一個擁有多個景點嘅重要旅遊區。 景點 當地其中一個最引人注目嘅古跡就係依照洛可可風格而興建嘅古典府邸。呢間府邸響18世紀後半期興建，府邸對出有一個英式公園。其他景點包括：Ján Kollár嘅出生地、一間擁有一個貴重聖壇嘅新歌德式天主教堂、一間響1784年興建嘅信義宗教堂、一間由陵墓改建而成嘅工藝博物館、一間新藝術派溫室、一個響1800年興建嘅花園涼亭。 大自然 摩受采周圍有唔少獨特嘅風景。一群複雜嘅歷史園林同果樹園，連同Veľká Fatra山區嘅森林地帶，創造出新穎美學同令人印象深刻嘅景觀。而呢個山脈可以話係斯洛伐克境內眾多山脈中最有吸引力嘅。當地嘅石灰岩同白雲石擁有奇異造型，而喺摩受采附近嘅Blatnická同Gaderská Valleys亦都擁有美麗環境。呢啲大自然風景都吸引到世界唔同地方嘅人到來。 文化傳統 摩受采呢個地方孕育咗好多重要嘅人物，當中最偉大嘅就包括作曲家Frico Kafenda、作家Anna Lacková-Zora、集文學評論家、歷史學家、詩人身份於一身嘅Štefan Krčméry、巴洛克劇作家Júr Tesák Mošovský、業餘消防隊嘅創辦人同埋Miloslav Schmidt。 但係要數喺摩受采出生最重要嘅人，咁就非Ján Kollár莫屬。Ján Kollár係一位斯拉夫詩人、哲學家同埋信義宗傳教士。佢嘅作品影響非常廣泛，其中詩劇Slávy Dcera好深刻咁影響至少兩個國家嘅文學。佢嘅作品充滿住當代愛國主義同民族活動家嘅熱情，當中好多已經被翻譯成為各種斯拉夫同埋非斯拉夫語言。 外面嘅連結 摩受采官方網頁 旅遊小冊子 關於摩受采嘅資訊 Drienok 畫廊 斯洛伐克

維景灣畔

維景灣畔係一個喺香港將軍澳調景嶺嘅大型私人屋苑。 地址 地段：將軍澳地段 55 號 住宅物業座數：15 座 住宅單位總數：5,000 幾個 物業管理公司：啟勝管理服務有限公司 連出去 維景灣畔 香港私人樓 調景嶺

郭政鴻

郭政鴻係香港武師同演員。 郭政鴻細細個就學功夫，又去過亞洲電視做替身，又拍過戲。之後走去參加新秀歌唱大賽，重喺台上打咗個唔使用手嘅後空翻。後嚟佢就俾人睇中去咗拍戲，重識咗周海媚。周海媚話佢知無綫有藝員訓練班讀，重幫佢遞埋表，於是乎佢就入咗第四期無綫藝員進修班，成為無綫演員，一做就做咗成廿年有多，夾夾埋埋拍咗成70部電視劇。 演出 網絡電視劇 2018年：《蝕日風暴》 飾演 劉Sir 節目主持 2020年：《辣伙頭》 香港電影男演員 香港武打演員 類:前無綫電視男藝員 錦雄

天下太平

天下太平係透過猜包剪揼進行嘅紙上遊戲之一，可以兩個人對玩。 玩家需要預備白紙、鉛筆同擦膠。喺紙上面劃方格，作為堡壘。然後就可以開始猜包剪揼。每猜贏一次就可以喺自己嘅領域入面新增設施，遊戲初段玩家喺方格入面寫上「天下太平」四個字，然後第二階段係插旗，第三階段係建立保護罩，最後就可以加入大炮或者戰機，或者去攻擊對方嘅設施，又或者修復自己嘅設施。當其中一方嘅旗幟、保護罩及堡壘全部消滅，佢就算輸。 天下太平係1970至1990年代香港嘅小學好興嘅遊戲，每逢小息或者放學，就會有同學玩。亦都有啲比較曳嘅同學，重會喺堂上同隔籬同學趁先生睇唔到嗰陣靜雞雞玩。 由於規則嘅變化空間大，呢種遊戲衍生出多種唔同嘅玩法。可以三個人同時玩；可以更改遊戲中嘅事物同文字，將堡壘改寫為「天下大亂」，將武器改為其他古靈精怪嘢，尤其係有啲性好奇嘅同學會將佢哋改為同性有關嘅嘢，遊戲就變成「鹹濕版」。 相關產品 天下太平大戰 EC2 Hong Kong 公司喺 2010 年開發咗一個叫天下太平嘅 iPhone 程式。除咗原有嘅「猜包剪揼」傳統模式，亦加入嶄新嘅「天下太平大戰」模式。 故事模式，有各種關卡 玩家有等級，經驗值，能力值 玩家可使用必殺技，調整能力 地圖有障礙物同埋回避率 各關卡都有唔同任務，敵軍有唔同性格 強力登場角色例如勇者、公主、黑騎士、魔獸等。 網上全球排行榜 「天下太平大戰」同原作一樣，可以自己畫士兵，亦可以從照片生產士兵。但加入咗唔少嶄新元素例如行動力、國土、敵軍性格等。可以當作原作嘅伸延版本。 「天下太平」Flash遊戲 「天下太平」iPhone / iPad app EC2 Hong Kong 紙筆遊戲 香港文化

獨立

獨立，同依賴依附相反嘅狀態。一個獨立嘅人，指佢有獨立嘅思想，獨立嘅人格。一個獨立嘅國家，指佢統治同管理嘅權力係由佢個國家嘅人行使。 政治理論

妖

妖係指低級層次嘅靈異物體，介乎魔同鬼之間，唔可以進入神氐嘅國度，只能夠喺人間活動同修練嘅精靈鬼怪。佢哋多數係動物死後嘅精元，喺機緣巧合之下得到仙氣而變成；又或者係一啲物件吸收咗長年累月嘅日月精華，累積咗一縷精元而成為妖精。佢哋多會施展一啲大小法術，視乎修練嘅程度而定。 妖精當中，有啲得到神氐嘅感化，積極咁渡上千年萬年嚟潛心修練，最終能夠得道成仙，進入極樂；但係有啲妖精則淨係鐘意喺人間搞搞震整蠱人，鍾意將人間搞到天翻地覆，有啲重衰到淪為俾惡魔級鬼怪差遣，助紂為虐，務求令到人類雞犬不寧為最終嘅目的。 傳說 人間嘅妖有好多傳說，喺日本更加係數之不盡，用佢作為漫畫而出名嘅有《鬼太郎》。 「狸貓」 日本妖精當中，以「狸貓」最為日本人所鍾愛，佢哋本來係狸類嘅動物，機緣之下得到仙氣而變成妖精；佢哋靠一塊樹葉就可以變呢變路，真係天馬行空乜都得咁滯。搞到當今嘅日本動畫大師高畑勳都要將佢發揚光大，拍攝咗一輯動畫叫做《百變狸貓》，片中嘅一班狸貓團結合力來排除萬難，好鬼正面，因此狸貓更受大家所鍾意。 「狐妖」 其實喺日本抑或中國，妖精嘅傳說都可以話好多好多，當中最鍾意搞鬼最出名嘅可謂「狐狸精」嘞，佢哋鍾意喺夜晚勾引嗰啲喺森林中迷路嘅男人，吸盡佢哋嘅精元，用嚟補充妖精所需要嘅元氣。有一本流傳咗好耐嘅中國民間傳說，由蒲松齡所撰寫嘅《聊齋誌異》，就將狐狸精嘅所作所為描繪得淋漓盡至。其它以狐妖作為題材嘅書籍更加係多不勝數。 香港都曾經傳過話有狐妖喺市區作怪，曾幾何時喺中區某商業大廈地下嘅雲石外牆上就現出過幾個狐狸頭嘅紋理圖案，睇到嘅人都覺得好詭異，再加上啲傳媒廣泛報導同埋渲染，繪形繪聲咁，使到單嘢愈吹愈勁，成為城市中一時無兩嘅靈異頭條。 「蛇精」 蛇類成精亦都係中國民間傳說嘅熱門。蛇精都好鍾意用美色嚟迷惑男人，吸取佢哋嘅陽氣精元嚟強大自己嘅法力，達到魔嘅境界。 蛇不嬲都俾人冷酷無情嘅感覺，詭異嘅眼仔加埋吐吓吐吓嘅分叉脷，絕大多數人都覺得蛇只會係醜陋邪惡，冇乜可愛美麗嘅地方，但係原來蛇一旦成咗精，竟然會變成好似天仙下凡咁靚嘅美女，令到凡間嘅傻仔神魂顛倒，都真係可以反映到世界上有好多事都有可能係佛口蛇心，體現咗外表同個心相反嘅一大諷刺。 但係若果話所有妖精都係壞蛋冇好嘢，又似乎有啲不公平咁，因此有文學家就為妖精創作出一段段整到好鬼凄美嘅人鬼愛情故事。用凄美嘅人鬼戀做題材嘅作品，最有名嘅梗係要數《白蛇傳》啦，許仙同白素素嘅愛情故事都不知迷倒過幾多人嘅心靈，重被公認為文學藝術上嘅一大名著添。 「樹妖」 大樹林立嘅森林往往俾人有啲陰森可怖嘅感覺，尤其是喺夜晚行入去濃密嘅樹叢裏面，風一吹過就好似俾很多會郁嘅樹木包圍咁，因為咁民間流傳關於樹妖嘅傳說都有好多，有啲甚至講到真嘅一樣。 1987年，香港有一套叫《倩女幽魂》嘅古裝電影，故事主要係講述男書生同女鬼嘅愛情故事，但係當中郤有關於樹妖嘅描繪。故仔裏面，一個名叫寧采臣嘅戇直書生喺荒山嘅森林裏面迷鬼咗路，居然俾佢遇到鬼魂聶小倩，重迷惑咗佢。而聶小倩呢隻鬼魂就係由一棵俾眾鬼尊稱為姥姥嘅樹妖所控制。因為樹妖姥姥要增強法力同埋要定時補充精氣，於是經常差遣聶小倩同埋其它小鬼去將啲精壯男子勾引到佢座下，然後將啲男人嘅精元吸乾。 最初嘅電影版本係由已經仙逝咗嘅歌影巨星張國榮同埋當時嘅影壇玉女王祖賢拍檔合演。後來因太受大眾歡迎，所以電視台就將佢拍成電視連續劇，重搵咗靚仔歌影紅星陳曉東飾演寧采臣添。 「石敢當」 關於石敢當嘅傳說有好多，而家最人所週知同埋聽過嘅，應該係呢個「泰山石敢當」。 不過講到物件成精呢回事，「石敢當」原來都有咁樣樣嘅得意傳說：石敢當原本係山上嘅一塊巨型石頭，村民見到舊石咁鬼大，覺得佢有幫條村阻擋邪魔煞氣嘅氣勢，於是就喺塊石上面雕刻上「石敢當」三個字，當係一個稱呼咁啦，但係嚿大石因為長年咁吸收日月精華，之後竟然成咗精，重識行識走識講嘢。最初佢唔識好壞就俾惡魔梭擺咗，叫佢將路經嘅人磧死，咁啲惡魔就可以吸納死人嘅靈魂精元，後來嚿大石精受到仙人嘅點化，潛心修道，重幫人類擋晒啲惡魔邪神嘅騷擾，最後就修正果，得道成仙嘞。 姑勿論啲傳說係點嚟嘅，佢嘅用途係用嚟鎮煞擋邪呢個就人人都知；從古時開始，啲人已經將石雕嘅石敢當放喺屋企或者庭園裏面，用嚟鎮妖降魔，最緊要係保護到家宅嘅安寧啫。 其實妖嘅種類數都數唔晒，以上只係舉出其中嘅幾種啫，每一種妖都有佢哋自己嘅故事，有興趣可以自行引申 妖，有令人迷惑，鬼怪異類嘅感覺，因此亦引申出一啲形容詞彙，好似： 「人妖」 即係明明係男性，郤鐘意裝扮成女性咁，有啲甚至將上半身嘅性徵用整形嚟突出，但係下半身就重保有原本嘅性徵，呢類人嚟講都被統稱為「人妖」。若果要計算人妖數目同地區人口嘅比例，咁就肯定係泰國最多。 注意，呢個詞語只係適用於男性扮成女嘅情況，如果要形容女扮男裝，一般人會用「男人婆」，呢個係暫時唯一嘅中文形容詞，但係就唔多唔少有唔係幾尊重嘅感覺，因為咁有人就索性以「ＴＢ」作為對鐘意女扮男裝嘅人嘅稱呼，雖然都重係有唔尊重嘅感覺，但係就已經成為俾廣大嘅人所接受同採用，因為感覺上比較有文化啦話晒用英文，同埋冇咁礙耳。 「小妖精」 呢個詞語通常用嚟形容嗰啲好鬼得人喜愛，好識得討人歡心嘅女仔。唔一定係話差嘅意思，相反有好多女仔都好鐘意俾人咁樣叫法，可以得到啲男人鐘意，梗係可愛動人啦，點都唔會係差啩。當然嗰啲俾「小妖精」迷惑嘅丈夫，佢哋屋企嘅老婆絕對唔會認為「小妖精」係可愛囉。 「妖艷」／「妖媚」／「妖冶」 形容一啲人打扮到好鬼花姿招展，面上好多嘅化粧，將個樣整到邪邪哋咁，好似要迷惑眾生咁嘅款，就可以哩詐詞語去形容佢。 妖艷嘅打扮曾經喺七八十年代瘋魔過全球。當時喺香港就有兩位已經仙逝嘅歌手曾經以妖艷打扮及舞蹈而聞名；佢哋試過同台大鬥妖艷舞蹈而成為佳話，佢哋就係：被稱為妖冶鼻祖嘅星級男歌手羅文，同埋走妖艷路線而紅透半邊天嘅星級天后梅艷芳。要數當時喺國外出名嘅妖艷歌手就有：曾經瘋魔一時嘅男歌手佐治童子，而喺日本方面嘅代表則有澤田研二，就連香港嘅名藝人鄭少秋當時亦跟佢風同埋改篇佢嘅歌嚟唱。 「妖言惑眾」 係話某人講咗啲迷惑群眾，用嚟達到某啲目的或者利益嘅說話。呢啲話就好似妖精嘅詛咒咁，啲人好易就相信同埋跟隨嚟到成就一啲結果，而且多數係壞嘅結果。舉個例咁講：一條村裏面突然落咗一連幾日嘅豪雨，引發山泥傾瀉、嚴重水浸等大災難，咁有人出嚟話呢啲係觸怒神靈嘅天遣，要民眾籌集金錢嚟舉行祭天大典，先可以平息災難；表面話就話係祭神，實際上就係借人心惶惶嚟搜括金錢，呢種做法就可以稱為「妖言惑眾」。 「妖道」 修道嘅人，難免當中會有人行差踏錯走咗去邪途，用茅山法術嚟來作惡，或者假借道學嘅名義嚟騙取金錢同埋利益，啲人就會叫佢做「妖道」。呢個詞語多數出現喺啲民間小說嘅故事之中。 「妖」嘅借用字 「妖」字，係粵語助語詞「吆」嘅借代字，以表達唔滿意嘅情緒。而「吆」呢個字，晌好多古籍上已經有。

S.H.E

S.H.E 係一個台灣女子流行曲組合，由 Selina、Hebe、Ella三個女仔組成。組合個名係由佢哋三個英文名字頭組成：S 就代表 Selina， H 代表 Hebe， 同埋 E 代表 Ella。 2000年，呢三個女仔去參加咗由華研國際音樂同中國電視公司合辦嘅《電視大國民 — 宇宙2000實力美少女選拔》唱歌比賽。結果就係 Selina 贏咗，獎品就係同華研唱片簽約。最後，唱片公司都簽埋 Hebe 同 Ella，組成咗 S.H.E.。 專輯 2001年9月 女生宿舍 2002年1月 青春株式會社 2002年8月 美麗新世界 2003年1月 Together 2003年8月 Super Star 2004年2月 奇幻旅程 2004年11月 Encore 2005年11月 不想長大 2006年7月 Forever 2007年5月 Play 2008年9月23號 FM S.H.E 我的電台 2010年3月26號 SHERO 2012年11月16號 花又開好了 2015年5月20號 你曾是少年 2016年8月10號 永遠都在 華研國際音樂 S.H.E 首頁 S.H.E 個人BLOG S.H.E Xuite日誌 臺灣歌唱組合

德國殖民地

德意志帝國殖民地由荷亨佐倫王朝嘅德意志帝國喺19世紀後期建立。德國統一之前，一啲德意志政權都曾經短暫建立過殖民地。 歷史 16世紀，奧格斯堡嘅銀行世家安東·韋爾瑟同埋巴爾托洛梅斯·韋爾瑟就嘗試喺今日委內瑞拉嘅地方建立殖民地。1528至1556年，德意志人喺委內瑞拉領土有一啲特權。1685年10月5號，布蘭登堡得到而家毛里塔尼亞海岸上嘅阿爾金島，重喺1701年成為普魯士嘅殖民地，但係喺1721年3月7號俾法國搶咗。 17世紀，一啲德意志邦國都短暫擁有過殖民地。布蘭登堡嘅布蘭登堡-非洲公司 (Branderburgisch-Africanische Kompagnie) 得到阿爾金島、普魯士黃金海岸同埋聖湯瑪斯島。波羅的海德意志人領導嘅庫爾蘭公國亦都喺多巴哥島同聖安德魯島建立殖民地。然而，所有德意志邦國都未能同西歐嘅海洋強國競爭。同樣地，哈布斯堡王朝當時統治神聖羅馬帝國嘅奧地利省份——只有佢喺南尼德蘭經營嘅Ostender-Kompanie 喺印度短暫擁有科羅曼德爾海岸同安達曼-尼科巴群島，後來因法國反對而放棄領地。 德國只係喺1871年由大陸國家普魯士王國統一，故此佢比西方國家更遲走上帝國主義、爭奪殖民地嘅道路 。1870年前，德意志邦國保持獨立政治體制同目標；而德國統一前後嘅外交政策，包括奧托·馮·俾斯麥嘅政策，都集中喺解決「德國問題」，純粹追求德國喺歐洲嘅利益。另外，德意志人嘅海外貿易其實源遠流長，早喺漢莎同盟時期開始；德意志人都有移民傳統：東至俄羅斯同羅馬尼亞；西至北美洲；德意志北部嘅商人同傳教士，都有興趣到海外發展事業。 19世紀末，好多德國人都認為，爭取殖民地可以顯示國力，又夢想建立公海艦隊——呢個夢最終願望成真，並令英國感到受威脅。 由於德國太遲加入爭取殖民地嘅行列，佢面對嘅世界，大部分地區都已經俾其他歐洲強國瓜分；喺一啲地區，甚至已經開始去殖民化，例如美洲諸國。美國革命、法國大革命同拿破崙戰爭都加速美洲國家獨立。 1904年，德屬西南非洲嘅赫雷羅人起義，俾德軍打敗。德軍其後發動種族滅絕，殺咗幾萬名當地嘅赫雷羅人同納馬人。 一戰期間，同盟國解散德國嘅殖民帝國，並重新分配領土，依據包括戰後簽署嘅凡爾賽條約。 根據巴黎和會定下嘅條約，日本得到加羅林群島同馬里亞納群島；法國得到多哥同喀麥隆；比利時得到部分德屬東非；而英國就得到德屬新畿內亞、納米比亞、部分德屬東非同薩摩亞。英國得到嘅領土，好多都併入英聯邦成員嘅領地，並成為佢哋獨立後嘅領土。 德國殖民地 德國正式擁有過主權嘅地方包括： 太平洋 西薩摩亞：1899-1914年 德屬新畿內亞，包括威廉皇帝領地同鄰近海島：1884-1914年；政區包括： 加羅林群島：1889-1914年 馬里亞納群島：1889-1914年 德屬東非： 後來嘅坦噶尼喀，今日屬坦桑尼亞 盧安達同蒲隆地：1885-1917年 維圖：1885-90年，喺而家嘅肯雅 德屬西非包括： 喀麥隆：1884-1914年 多哥：1884-1914年 德屬西南非洲，今日納米比亞：1883-1915年 德國亦都喺中國擁有土地利益： 膠州灣保護領地，包括租借地青島：1897-1914年 山東勢力範圍 黃河流域勢力範圍 來源同參考 Westermann, Großer Atlas zur Weltgeschichte WorldStatesmen.org 前殖民地 德意志帝國 德國史 新帝國主義

武田信玄

武田信玄係日本戰國時代甲斐國嘅大名。佢阿爸係武田信虎，阿媽係大井信達嘅女大井之方。佢細個嗰陣嘅名係太郎，元服之後改名為晴信，後來改名為信玄。由於佢無論喺軍事或政治上都有出色嘅判斷，後世稱佢為甲斐之虎。 少年時期 佢係甲斐國出世，幼名太郎，當佢進行元服後，改名為晴信，不過佢嘅阿爸信虎唔重視佢，佢比較睇實信玄的細路武田信繁，激發佢對父親嘅不滿。終於喺1541年佢終於同家老板垣信方同埋甘利虎泰推翻阿爸，信虎被迫出走到駿河國嘅今川家，佢要係嗰度過啲隱居嘅生活。據講嘅理由係佢實行暴政，受唔到人民歡迎。 信濃攻略 喺將信虎趕出甲州後，後玄開始調整佢嘅軍事計劃，佢率先利用高遠賴繼，迫佢叛變，然後聯手將諏訪氏消滅，其後將附近嘅小勢力相繼消滅，不過喺面對猛將村上義清下，曾令信玄輸過兩次，令信玄損失不少大將，好在真田幸隆決意幫信玄之下，利用計仔奪得砥石城，取得優勢。終於1553年迫到義清放棄葛尾城，以後要靠長尾景虎嘅力量反抗信玄。 川中島合戰 自從村上義清向長尾景虎要求幫手，根據甲陽軍鑑記載，長尾同武田軍在川中島交過五次手，當中以第四次川中島之戰最為出名，兩軍總大將喺呢場戰爭見過面，而且仲短兵相接，但自從上杉軍喺第五次川中島之戰後，由於要應付內亂，所以冇再入侵武田的領地。 信玄嘅晚年 信玄改攻上野國嘅箕輪城，之後守將長野業正曾六次打低信玄嘅軍隊。不過1561年業正死咗，由佢個仔長野業盛繼承，1566年終於攻陷箕輪城。其後信玄因應今川氏真嘅支援，到達駿府城，但係因為德川同北條聯軍軍力龐大，最終令信玄撤退。冇耐，武田、今川同北條三國之間同盟瓦解，令到信玄有理由進攻駿府，先搞掂今川氏真後，再同時對北條進攻，軍隊曾經一度包圍小田原城，不過信玄取消包圍，喺三増峠大勝北條軍，不過佢察覺德川家康有意東征，喺攻略北條唔成後，加上喺北條氏康死後，決意與北條同盟，決定向西進攻，佢嘅目的係上洛，加上佢同足利義昭等勢力形成咗信長包圍網，而且義昭不斷催促下，決定派遣大量兵馬出征，1572年12月，喺三方原大敗德川軍，史稱三方原之戰，但係佢喺第二年因為病發嘅關係，軍部向西返回，最終佢喺信濃國伊那郡國館途中病死，死因係肺癆。死後由勝賴繼承家督。 人物 「其疾如風　其徐如林　侵掠如火　不動如山」一般稱為風林火山，佢係最能代表武田軍嘅象徵，當信玄讀咗孫子兵法後，決定以這一句作為代表。 家中設有甲州法度之次第，以使統治領地。 內政能力非常高，積極開發金山，就算信玄領土喺內容，都嘗試同南蠻貿易，引入南蠻技術。 家臣同一門 武田四天王：板垣信方、甘利虎泰、飯富虎昌、小山田昌辰 武田四名臣：馬場信房、内藤昌豐、高坂昌信、山縣昌景 武田二十四將：飯富虎昌、横田高松、板垣信方、土屋昌次、甘利虎泰、小幡虎盛、山縣昌景、秋山信友、穴山信君、真田幸隆、馬場信房、原昌胤、武田信繁、武田信廉、小幡昌盛、一條信龍、真田信綱、多田滿賴、小山田信茂、内藤昌豐、三枝守友、高坂昌信、原虎胤、山本勘助。 妻妾 正室：上杉朝興之女、三條夫人 側室：諏訪御料人、油川夫人、禰津夫人 子女 大仔：武田義信 二男：海野信親 三男：西保信之 大女：黃梅院--北條氏政 二女：見性院 三女：武田真理 四男：武田勝賴 五男：仁科盛信 四女：桃由童女 六男：葛山信貞 五女：武田菊姬 六女：武田松姬 七男：安田信清 書藉 甲陽軍鑑 登場作品 電影影武者 小說版武田信玄 大河劇武田信玄 日本政治人 戰國大名

斯洛伐克

斯洛伐克，官名斯洛伐克共和國，係中歐一內陸國，西北面係捷克，北面係波蘭，東面係烏克蘭，南面係匈牙利，西南面係奧地利。由2004年3月29號起正式成為北大西洋公約組織成員國，2004年5月1號起成為歐洲聯盟成員國。 史 最初喺斯洛伐克定居嘅係凱爾特人，前5世紀開始佢哋被屬於日耳曼人嘅部落排擠。從1世紀到5世紀係羅馬人同日耳曼人嘅邊界，發生好多次邊界戰爭。500年左右斯拉夫人嘅祖先嚟到呢度。7世紀中斯洛伐克係薩莫王國嘅中心。8世紀出現咗尼特拉公國，833年成為大摩拉維亞嘅中心。11世紀成為匈牙利王國一部份，1526年跟匈牙利由奧地利君主管轄，因此1867年成為奧匈帝國一部份。16世紀同17世紀當鄂圖曼帝國佔領東南歐大部份地區嘅時候，匈牙利王國嘅實際組成部份只有而家嘅斯洛伐克。 第一次世界大戰之後，奧匈帝國崩潰，1918年斯洛伐克同捷克一齊組成捷克斯洛伐克，佢亦包括而家嘅匈牙利，呢啲地區嘅主要居民係匈牙利人，而家匈牙利境內都有部分講斯洛伐克語嘅地區。第二次世界大戰期間，斯洛伐克曾經獲得「獨立」。戰後又重新同捷克合併，並且成為一個社會主義國家。由1969年開始，斯洛伐克成為捷克斯洛伐克社會主義共和國嘅一個聯盟共和國之一。1989年，捷克斯洛伐克嘅政局開始發生變化，捷克共產黨失去執政地位，之後，斯洛伐克嘅分離日益明顯，喺1992年，透過全民公決，捷克同斯洛伐克宣佈解體，1993年1月1號斯洛伐克宣佈成為一個獨立嘅國家。 2003年5月17至18號斯洛伐克舉行全民公投，92.45%嘅公民支持加入歐洲聯盟。420萬選民中只有52.15%嘅人參加咗今次投票。2004年3月29號斯洛伐克加入北約，又喺2004年5月1號加入歐洲聯盟。 2004年4月3號舉行嘅總統選舉中喺首輪選舉中冇任何一個候選人獲得需要嘅50%選票，喺第二輪選舉入面，伊萬·加什帕羅維奇獲得60%嘅選票，當選總統。喺2004年舉行嘅歐洲議會選舉入面，只有16.66%嘅選民有去投票。 2006年6月17號，新一屆國民議會嘅選舉結果揭曉，方向黨獲得29.14%嘅選票，成為議會第一大黨。斯洛伐克民主基督教同盟就獲得18.35%嘅選票；之後係斯洛伐克民族黨，獲得11.73%嘅選票。7月4號，斯洛伐克總統加什帕羅維奇正式任命方向黨主席菲喬做新政府嘅總理。方向黨同斯洛伐克民族黨同埋爭取民主斯洛伐克運動組成聯合政府。 名嘅由來 斯洛伐克作為今日呢個地區嘅稱呼首次有證可考嘅係喺15世紀。16世紀嘅時候呢個稱呼成日被使用。而斯拉夫人喺5世紀嘅時候就已經喺呢度定居，由9世紀開始佢就叫自己做斯拉夫人，因此呢個名有可能係喺15世紀之前就已經被使用。 政治 斯洛伐克嘅國家首腦係國家總統，由國民直接選舉，任期係五年。而政府首腦就係首相，擁有最大嘅行政權利，佢一般都係議會入面最強黨或者最強嘅政治聯合嘅首領，由總統任命。內閣嘅其他成員由首相提名，總統任命。 斯洛伐克嘅最高立法機關係一個一院制嘅議會──斯洛伐克共和國國家議會，總共有150個議員，佢哋嘅任期係四年，由國民按比例選出。斯洛伐克嘅最高法院係憲法法院，決定涉及憲法嘅訴訟。佢嘅13個成員係由總統喺一份由議會提交嘅名單入面指派。 行政區劃 斯洛伐克分做8個「州」，每個州以佢嘅首府命名，州下面再分做「區」。 Prezident Slovenskej republiky 斯洛伐克總統府 Ministerstvo zahraničných vecí a európskych záležitostí SR 斯洛伐克外交部 Slovakia.com | Come to Slovakia Slovensko | Európska únia，歐洲聯盟

布拉迪斯拉發

布拉迪斯拉發係斯洛伐克首都，亦係該國最大嘅城市，面積大約367平方公里，人口大約46萬。布拉迪斯拉發鄰近多瑙河畔，位於斯洛伐克、奧地利同匈牙利嘅接壤處。布拉迪斯拉發離維也納只有60公里，搭火車去維也納，只係需要一個鐘頭左右。 布拉迪斯拉發係斯洛伐克共和國嘅政治中心，總統府、國會同政府都係喺呢度，亦都係文化中心，呢度有大學、博物館同歌劇院。 名勝 布拉迪斯拉發故宮：建於公元10世紀，喺15世紀中葉改為堡壘，16世記中葉改建為文藝復興式宮殿。1811年毀於大火，二十世紀中葉重建。 布拉迪斯拉發古城 斯洛伐克城市 歐洲首都

主教

主敎係高級嘅神職人員。主敎英文 Bishop 呢個詞源自希臘文「episkopos」，即「epi 由上往下」及「skopos 觀察者」，意為「監督」。依據早期敎會嘅傳統，祝聖主敎即係代表授予聖職聖事嘅圓滿性。主敎即係藉著聖神受祝聖為敎會裏面嘅牧人同管理者，亦係敎義嘅導師同聖職敬禮嘅司祭。喺一般基督宗敎主流教會，就係指耶穌基督派遣宗徒繼續實行佢嘅使命，到咗第一世紀末、第二世紀初就形成咗主敎嘅制度。 天主敎會 主敎係天主敎會嘅高級聖職人員，由敎宗任命。 輔理主敎，指冇繼承權而輔佐敎區主教嘅主敎。 助理主敎，指有繼承權而輔佐敎區主敎嘅主敎。 聖公會 聖公會主敎以前譯做會督。係聖公會三品聖職最高級嘅聖品人。通常分為以下等級： 主教長，係主教級裏最高級，但響三品聖職到，屬於主教一級； 大主敎比主教長低一級，但喺三品聖職到，都屬於主敎一級，擔任敎省嘅首長； 教區主敎比大主教低一級，喺敎區裏面選出，擔任敎區嘅首長； 副主敎比主教低一級，係教區主教嘅全職助理，響三品聖職到，副主教係主教一級，有一啲副主教喺教區內其中嘅分區主教，或者受教區主敎按立嘅教區副主教； 榮休大主教，係一名已退休嘅教省大主教；如鄺廣傑而家係香港聖公會榮休大主教。 參考 台灣光啟出版社出版‧輔仁神大學神學院‧神學著作編譯會主編之《外語漢語神學詞語彙編》。

安道爾

安道爾係西南歐一個非常細嘅內陸公國，位於庇里牛斯山脈東部，同法國同西班牙毗鄰，係世界上唯一重有封建制度嘅國。旅遊業相當發達，亦係避稅天堂。 意含 安道爾源自納瓦拉嘅andurrial，意思係覆蓋灌木嘅土地。 歷史 傳說查理曼大帝為咗回報安道爾人同摩爾人作戰，頒布特許狀，喺安道爾設立教區，命烏格爾嘅伯爵擔任主教一職。11世紀烏格爾主教同法國開始爭論安道爾嘅主權問題。 1278年雙方達成協議，安道爾由法國富瓦伯爵同西班牙烏格爾主教兩方一齊擁有主權，後來富瓦伯爵擁有嘅主權轉到納瓦拉國王手中，法王亨利四世喺1607年下令法國國家元首同烏格爾主教同時擁有安道爾嘅主權。 1933年法國因為世界經濟大蕭條導致社會動盪，佔領安道爾。1934年7月12號，一個俄羅斯冒險家 Boris Skossyreff‎ 喺烏格爾同大眾宣佈，佢擁有安道爾嘅主權，同時又向烏格爾主教宣戰。但係佢喺幾日之後即係7月20號被西班牙當局逮捕，並即刻被驅逐出境。1936至1940年，法國因為西班牙內戰而派兵駐守安道爾。 二戰期間，安道爾維持中立，成為維希法國同西班牙之間嘅走私重鎮。 安道爾長時間與世隔絕，只係保持對法國同西班牙嘅關係。近年嚟安道爾致力改善交通同通訊，又大力發展旅遊業。1993年，安道爾舉行公投，通過安道爾憲法，並且成為聯合國嘅成員。 政治 安道爾嘅憲法喺1993年生效，憲法定明安道爾係一個君主立憲制國家，國家元首有兩個，稱為大公，分別係法國總統同西班牙加泰隆尼亞嘅羅馬天主教主教，大公為虛位職。 立法就由議會負責，議會設有28個席位，一半由全國性選舉選出，另一半就由各區選出。政府係由議會多數黨組成。 安道爾嘅國防由法國同西班牙負責。 政區 安道爾分為七個教區： 安道爾城 卡尼略 恩坎普 萊塞斯卡爾德-恩戈爾達 馬薩納 奧爾迪諾 聖胡利婭-德洛里亞 地理 安道爾位於庇里牛斯山東部，境內係山地，平均海拔係1,996米，最高點係科梅佩特羅薩，海拔2,946米。成個國被三條Y形嘅狹谷分割，喺呢度有兩條河會合，成為瓦利拉河流向西班牙。氣候同鄰近地區，都係屬於溫帶氣候，但因境內地勢影響，夏天涼爽，而冬天降雪量較多。 經濟 旅遊業佔GDP嘅80%，係安道爾經濟嘅主要來源。每年有大概九百萬人因免稅同冬夏兩季嘅度假設施而去安道爾旅遊。近來由於法國同西班牙喺自己境內實施經濟改革，令安道爾失去一啲免稅嘅優勢。 作為免稅天堂，安道爾嘅金融業亦都好重要。由於國內只係有2%嘅土地可耕種的關係，農產品大多數係喺國外進口；畜牧業以羊為主；工業產品主要有煙同傢具。 安道爾並唔係歐盟成員國，但係佢哋之間有特殊關係。 安道爾本身冇通貨，1991年之前用法國法郎同西班牙比塞塔，之後用歐元。同歐盟內嘅小國唔同，安道爾唔可以自製歐元。但由2004年10月起安道爾同歐盟達成協議，安道爾可以鑄造自己嘅歐元。 自然資源有水力發電、礦泉水、木材、鐵礦銅鉛等。 人口 奇怪嘅係，安道爾只有33%嘅人口係安道爾人，外國僑民以西班牙人為主，另外重有葡萄牙人同法國人等。 文化 官方語言係加泰羅尼亞文，同西班牙加泰羅尼亞省一樣。加文亦都係法西葡三國官方語言。

神父

神父，又叫司鐸，係羅馬天主教同東正教嘅職位。千百年來只有男修士先可以晉升呢個職位。天主教嘅拉丁禮教會神父成世唔可以結婚，而東正教嘅神父可以喺晉鐸之前結婚，但係主教只係可以喺獨身者入面揀。 近年有天主教改革派人物曾經提議容許由女性擔任神父，但係俾教會嘅保守派拒絕。 要注意嘅係修女並唔等於神父，亦唔係羅馬天主教嘅宗教職位之一。 工作 神父除咗要主持彌撒同婚禮外，幫垂危者禱告、告解甚至驅魔等等都係神父嘅職務。 成為神父嘅方法 要成為神父首先要接受聖召分辨，然後再去神學院讀神學。讀完之後亦要喺堂區實習一年先至可以成為神父。 晉升神父嘅儀式一般稱為晉鐸，必須由主教主持晉鐸儀式。晉鐸亦都係七大聖事之一。 種類 神父有兩種：服務教區嘅同屬於修會嘅。 牧師 長老 (基督教) 天主教 基督教頭銜